
Az emberi történelem az individualizmus krónikája, amelyben híres és hírhedt emberek megannyi 
sikere és bukása kovácsolta az újabb és újabb generációk tudását a múltról, illetve hitét a jövőről. A 
történelem kimagasló személyeinek nevei örökre fennmaradnak, sugárutakra, hidakra vagy épp 
iskolákra aggatva, azonban ahogy például nincs sikeres hadjárat önfeláldozó bakák nélkül, úgy nincs 
sikeres tudományos eredmény sem az azt támogató közösség nélkül. A Mars meghódítása egyszerre 
kívánja az emberiség legkiválóbbjainak a félelemmel és magánnyal való szembenézést egy nagyon 
hosszú és veszélyes küldetés alatt, és az átlagemberek lemondását az egyébként közösségfejlesztésre 
fordítható anyagi források egy részéről. Ez a dokumentum az ezekből fakadó lehetőségeket próbálja 
bemutatni. 


Sashalmi Balázs 


1. Fejezet: Légi hordozórakéta-indító rendszer 


A hasznos terhet legalább alacsony Föld körüli pályára állítani képes felszíni rakétaindítások rendkívül 
költségesek, nemcsak maguknak a hordozórakétáknak a gyártási költségei miatt, hanem mert 
kiterjedt infrastruktúrára van szükség a kilövőállások használatához, amiknél az indításokra való lassú 
és körülményes felkészülés az időjárásfüggő indítási ablakokkal együtt csak korlátozott számú és 
előre nem pontosan tervezhető rakétaindításokat tesz lehetővé egy-egy évben. 


Márpedig a mélyűri küldetések megvalósíthatósága szempontjából a költséghatékonyság 
kulcsfontosságú lenne, mert bár a már meglévő hordozórakétákra és űrkikötői infrastruktúrákra 
támaszkodva is tervezhető egy gyakorlatilag bármennyire komplex emberes mélyűri program, az 
annak finanszírozásához szükséges dollárszázmilliárdok előteremtésére nincs remény. 


A felszíni rakétaindításokhoz képest technológiai ugrást jelent a Stratolaunch vállalat Roc nevű kettős 
törzsű hordozó repülőgépe, ami 10 kilométeres magasság fölött tud hiperszonikus repülőgépeket 
illetve hordozórakétákat indítani, kihasználva a ritkább légkör kisebb súrlódását, azonban egy mélyűri 
programban való felhasználhatóságát lehetetlenné teszi a hordozó repülőgép alacsony, mindössze 
226 tonnás teherbírása. 


2. Stratolaunch hordozó repülőgép (Kredit: Stratolaunch Systems) 


A Stratolaunch hordozó repülőgépének a jelenlegi teherbírásának legalább a dupláját kellene tudnia 
ahhoz, hogy hasznos tehernek legalább az alacsony Föld körüli pályára való juttatására, mint légi 
hordozórakéta-indító rendszer valóban alkalmas legyen. Ez viszont megvalósíthatatlan pusztán egy 
még nagyobb hordozó repülőgép építésével, lévén a Stratolaunch Roc a 117 méteres 
szárnyfesztávolságával már így is a világ legnagyobb repülőgépe. 


Ezért másképp kell előrelépni, és egy nagyobb hagyományos repülőgép helyett a Főnix-program 
keretében egy hibrid repülőgép kerülne kifejlesztésre. Ez a hibrid repülőgép a Stratolaunch hordozó 
repülőgépéhez hasonlóan ugyanúgy kettős törzsű lenne, azonban sugárhajtóművek helyett 
elektromos motorok által forgatott légcsavarokkal repülne. 


Bár a légcsavaros hajtással a maximális rakétaindítási magasság illetve sebesség ugyan jelentősen 
kisebb lenne a sugárhajtóművekkel elérhetőhöz képest, de ezáltal megvalósíthatóvá válna az akár 
550 tonnás teherbírás is, ugyanis a kisebb tömegű, hatékonyabb és biztonságosabb elektromos 
motorok alkalmazása lehetővé teszi, hogy a hordozó repülőgép kívülről, egy másik repülőgépről kapja 
az azok működtetéséhez szükséges nagymennyiségű energiát, megspórolva a saját 
áramfejlesztőjének és az annak táplálásához szükséges üzemanyagának a súlyát. 


NT Z4 


Vagyis ez az új fejlesztésű hibrid hordozó repülőgép gyakorlatilag egy légcsavarokkal is rendelkező 
vitorlázó repülőgép lenne, ami előtt a felszállástól kezdve egy vontató repülőgép haladna, két 
párhuzamos nagyfeszültségű elektromos kábelen keresztül biztosítva a hordozó repülőgép számára a 
repüléshez szükséges folyamatos energiaellátást. 


Mivel a 10 kilométeres magasság környékén történő légi indításnál a hordozórakéta az űr eléréséhez 
nem megfelelő vízszintes helyzetből indul, így a hordozórakétának manőverező rakétahajtóművekre 
vagy szárnyakra van szüksége az indítást követő azonnali függőleges helyzetbe álláshoz. Lévén a 
manőverező rakétahajtóművek egy több száz tonna súlyú hordozórakéta függőleges helyzetbe 
állításához rengeteg rakéta-hajtóanyagot fogyasztanának el, ezért a szárnyak használata a 
súlytakarékosabb megoldás, amiknek pedig nem kell a hordozórakéta első fokozatán, a 
gyorsítórakétán elhelyezkedniük, mert ha a hordozórakéta második fokozataként egy 
újrafelhasználható űrrepülőgép szolgál, akkor az a saját szárnyaival már biztosítani tudja a szükséges 
manővert. 


4. SpaceX Falcon 9 (Kredit: SpaceX) 


A Főnix-programban gyorsítórakétának a SpaceX Falcon 9 v1.2 hordozórakéta RP-1 kerozint és 
folyékony oxigént használó első fokozata kerülne áttervezésre, alkalmassá téve a légi feltöltésre és 
indításra. Ezáltal a hordozó repülőgépről indított hordozórakéták minden esetben teljesen 
újrafelhasználhatók lennének, ami nemcsak az egyes indítások egységára miatt lényeges, hanem 

mert azt is lehetővé teszik, hogy az időjárástól függetlenül szinte az év minden napján lehessen 


rakétaindítást végezni. Ehhez csak annyi újrafelhasználható gyorsítórakétát illetve űrrepülőgépet kell 


legyártani, amennyivel már lefedhető a kilövések közötti átvizsgálási és karbantartási ciklus. 

1.1 A hordozó repülőgép felépítése 


6. Hordozó repülőgép (egyszerűsített és nem méretarányos ábra) (Grafika és hozzáadott ötletek: Gadár Roland) 


1. A hordozó repülőgép kettős törzse. A Stratolaunch Roc-hoz hasonlóan ebben a két párhuzamos 
törzsben helyezkednének el a kiengedhető futóművek. Lévén a hordozó repülőgép nem rendelkezne 
kerozin üzemanyagtartályokkal, így ezek helyett a törzsekbe nagyméretű kriogén tartályok lennének 
beépítve. Mindkét törzsbe egy-egy folyékony oxigén és egy-egy folyékony hidrogén tartály kerülne. 
Ezek a nagyméretű kriogén tartályok megfelelő hőszigeteléssel rendelkeznének ahhoz, hogy a 
kriogén rakéta-hajtóanyag párolgását hosszú időn keresztül megakadályozzák. 


2. Koaxiális légcsavarok. Annak érdekében, hogy egy ilyen összsúlyú repülőgépnél a repüléshez 


szükséges teljesítmény leadása a légcsavarokkal is megoldható legyen, a szárnyakba beépített 


elektromos motorokra koaxiális elrendezésben kerülnének elhelyezésre a légcsavarok. 


3. Megnövelt szárnyfelület. Bár a sugárhajtóművek és a kerozintartályok hiánya nagymértékben 
csökkenti a hordozó repülőgép szerkezeti tömegét, és több mint 100 tonnát lehet spórolni a 
repüléshez szükségtelenné váló kerozinon is, pusztán ezek kihagyásával még nem elérhető a kívánt 
kétszeres teherbíró képesség, lévén a sugárhajtóművek helyett alkalmazott elektromos motorok, 
illetve a törzsekbe beépített kriogén tartályok már plusz súlyt jelentenek. Ezért a Főnix-program 
hordozó repülőgépének jelentősen nagyobb sárkányszerkezettel kell rendelkeznie a Stratolaunch 
Roc-hoz képest, hogy az 550 tonnás teherbírási képesség elérhető legyen. 


4. Elülső teherviselő összekötő szárnyelem. A Stratolaunch hordozó repülőgépéhez képest ez az elem 
nemcsak a hordozórakéta repülés közbeni rögzítésére majd indításkori kioldására szolgálna, hanem 
egyben a Falcon 9 gyorsítórakéta orrán elhelyezkedő és második fokozatként szolgáló 
újrafelhasználható űrrepülőgép kriogén rakéta-hajtóanyaggal való indítás előtti feltöltésére is. Ennek 
érdekében a szárnyelem közepén egy töltő- és rögzítőelem nyúlna ki előrefelé, ami az űrrepülőgépre 
annak két döntött függőleges vezérsíkja között tudna rákapcsolódni. Ez az előrenyúló elem azért 
szükséges, mert a gyorsítórakéta közvetlenül a teherviselő összekötő szárnyelemek alatt helyezkedne 


2 10 a 


el, így a gyorsítórakéta orrára rögzített űrrepülőgép a felfelé kinyúló függőleges vezérsíkjai miatt csak 
az elülső teherviselő összekötő szárnyelem előtt fér el. 


5. Hátulsó teherviselő összekötő szárnyelem. A Főnix-program hordozó repülőgépének kettős törzse 
a jelentősen nagyobb sárkányszerkezet illetve felszállótömeg miatt még egy ponton összekapcsolásra 
kerülne. Ez a hátulsó teherviselő összekötő szárnyelem szolgálna egyben a gyorsítórakéta folyékony 
oxigénnel való indítás előtti feltöltésére is a hordozó repülőgép törzseibe épített kriogén 


tartályokból. 


6. Nagyfeszültségű elektromos kábel csatlakozások. A hordozó repülőgép mindkét törzsének orrán 
egy-egy csatlakozópont helyezkedne el a vontató repülőgép által párhuzamosan kiengedhető két 
darab nagyfeszültségű elektromos kábel számára. Ez gyakorlatilag a hajlékony csöves légi utántöltő 
rendszer elektromos változata lenne. Mindkét nagyfeszültségű elektromos kábel önmagában is 
alkalmas lenne a hordozó repülőgép energiaellátására, de mivel a vontató repülőgép és a hordozó 
repülőgép már a felszállás előtt a kifutópályán összekapcsolásra kerülne, így a két nagyfeszültségű 
elektromos kábelt egyszerre lehetne használni, csökkentve a repülés közbeni véletlen 
szétkapcsolódás esélyét. 


7. Amerikai és szovjet űrhajók tervezett dokkolása (Művészi koncepicó) (Kredit: Robert McCall) 


csá 14 IS 


LA .. 


A Főnix-program hordozórakétájának második fokozatként szolgáló újrafelhasználható űrrepülőgépei 
a Space Shuttle Orbiter kisebb, de modernebb változatai lennének, újraélesztve a NASA egykori 
orbitális űrrepülőgép (OSP) programját. Az űrrepülőgépek kifejezetten az alacsony Föld körüli pálya, 
elsősorban a hozzávetőleg 400 kilométeres magasságban keringő Nemzetközi Űrállomás (ISS) 
elérésére kerülnének kifejlesztésre, három különböző változatban. 


Ezeknek az űrrepülőgépeknek a fő hajtóműve egy folyékony hidrogénnel és folyékony oxigénnel 
működő nyomással táplált típusú vákuum-optimalizált rakétahajtómű lenne. Az űrrepülőgépekbe 
beépített kriogén tartályok kapacitása elegendő lenne legalább az alacsony Föld körüli pálya 
elérésére, az aktuális küldetés céljaitól függő manőverezésre, majd a légkörbe való visszasüllyedésre. 
A légkörbe belemerülve az űrrepülőgépek a Space Shuttle Orbiterhez hasonlóan aerodinamikai 
fékezéssel lassítanának és vitorlázó repüléssel siklópályán érkeznének meg a kijelölt leszállópályára. 


A Főnix-program űrrepülőgép változatai a hasznos teher, például a kisebb-nagyobb szatellitek pályára 
állítására alkalmas legénység nélküli teherszállító változat, az alacsony Föld körüli pályára 


folyamatosan LOX/LH2 rakéta-hajtóanyag utánpótlást felhordó szintén távirányítású hajtóanyag- 
szállító változat, és a Nemzetközi Űrállomás legénységének váltását biztosító személyszállító változat 
lennének. 


9. Az Atlantis űrsikló indítása (Kredit: NASA) 


A teherszállító változatú űrrepülőgép törzsében a kriogén rakéta-hajtóanyag tartályok előtt egy 
henger alakú raktér helyezkedne el, aminek a raktérajtajai távirányítással lennének nyithatók, hogy a 
pályára állítandó szatellit illetve a kisebb CubeSatok el tudják azt hagyni. Ez az űrrepülőgép változat 
nem rendelkezze dokkolóegységgel, így a Nemzetközi Űrállomásra szállítandó utánpótlás esetén az 
űrállomás Canadarm2 mechanikus karja tudná befogni és rögzíteni az űrrepülőgépet, amíg az 


asztronauták egy űrséta keretében ki nem rakodják azt. 


A Space Shuttle Orbiterrel ellentétben a Főnix-program személyszállító űrrepülőgépe nem 
rendelkezne hasznos teher befogadására alkalmas raktérrel, így szatellitek vagy más hasznos terhek 
Föld körüli pályára állítására nem lenne alkalmas. Ugyanakkor a teherszállító változatú 
űrrepülőgéphez képest nagyobb kapacitású folyékony hidrogén és folyékony oxigén tartályokkal 
rendelkezne, és a Space Shuttle Orbiterhez hasonlóan Canadarm mechanikus karral is felszerelt 
lenne, így a Nemzetközi Űrállomás legénységének váltásán túl alkalmas lenne az elsősorban 
geostacionárius pályán keringő űreszközök pályamódosítására, karbantartására, üzemanyaggal való 
utántöltésére, illetve javítására. Ennek érdekében a személyszállító űrrepülőgép dokkolóegységgel és 
légzsilippel egyaránt rendelkezne, és az űrrepülőgép életfenntartó rendszerei legalább kéthetes 


űrbeli tartózkodás biztosítására is képesek lennének három asztronauta számára. 


A személyszállító változatú űrrepülőgép a Canadarm mechanikus karjának köszönhetően alkalmas 
lenne a nagyobb űrszemét darabok megsemmisítésére is. Ehhez az asztronauták a kijelölt űrszemét 
pályájának a felvétele után magával a mechanikus karral tudnák megragadni az űrszemetet, például 
egy javíthatatlan műholdat, és befogva tartva alacsonyabb Föld körüli pályára vontatni azt, egészen a 
légkörbe való visszasüllyedés megkezdésének a pillanatáig. A személyszállító űrrepülőgép akár 


minden egyes, a geostacionárius pályáig felemelkedő küldetésébe betervezhető lenne egy-egy ilyen 
vontatás is a hazaútra, így csökkentve az űrszemét mennyiségét. 


A Főnix-program hajtóanyag-szállító űrrepülőgépe kifejezetten a folyékony hidrogén és folyékony 
oxigén rakéta-hajtóanyag szállítására lenne tervezve, és kizárólag távirányítással lenne vezérelhető, 
így se legénységgel, se nyomás alatt lévő raktérrel nem rendelkezne. Azonban a hajtóanyag-szállító 
űrrepülőgép felépítése ezen túl is merőben eltérne a többi űrrepülőgéptől, mivel két különböző 
méretű és kapacitású folyékony hidrogén tartállyal lenne ellátva. A kisebbik folyékony hidrogén 
tartályt az űrrepülőgép csak a visszaúton, a légkörbe való visszasüllyedéshez szükséges 
manőverekhez használná, a mérete és kapacitása is ehhez lenne tervezve. Az alacsony Föld körüli 
pálya eléréséhez, illetve a Nemzetközi Űrállomásig szükséges pályamódosításokhoz az űrrepülőgép a 


nagyobbik folyékony hidrogén tartályából fogyasztana. 


Bár raktérrel nem rendelkezne, a hajtóanyag-szállító űrrepülőgépen mégis lennének raktérajtók, 
mégpedig a nagyobbik folyékony hidrogén tartály méretének megfelelő kialakításban, mivel ez a 
nagyobbik kriogén tartály az űrben kiszerelhető lenne az űrrepülőgépből. Ehhez a művelethez a 
hajtóanyag-szállító űrrepülőgép a Nemzetközi Űrállomás Canadarm2 mechanikus karjával kerülne 
befogásra, ahol a raktérajtó kinyitását követően az űrsétát végző asztronauták távirányítással illetve 
manuálisan is le tudnák zárni a már előtte kiürített nagyobbik folyékony hidrogén tartály szelepeit, 
majd le tudnák csatlakoztatni a kriogén tartályról annak könnyen hozzáférhető csővezetékeit, mind 


az űrrepülőgép rakétahajtóműve felé folyékony hidrogént szállító csővezetéket, mind az ehhez 
szükséges túlnyomást biztosító héliumot betápláló csővezetéket. Ezután már néhány rögzítőcsavart 
kioldva a kriogén tartály könnyen kiemelhető lenne az űrrepülőgépből. 


Ennek szerepe, hogy a hajtóanyag-szállító űrrepülőgép egyszerre biztosíthassa a folyamatos LOX/LH2 
rakéta-hajtóanyag utánpótlást, miközben minden egyes űrbeli tartózkodása alkalmával egy újabb 
nagyméretű kriogén tartályt hagyna a Nemzetközi Űrállomásnál. 


12. Dream Chaser űrrepülőgép (Művészi koncepció) (Kredit: Sierra Space) 


A hajtóanyag-szállító űrrepülőgép és annak kriogén tartályai úgy kerülnének megtervezésre, hogy az 
alacsony Föld körüli pálya eléréséhez és a Nemzetközi Űrállomáshoz való manőverezéshez a 
hajtóanyag-szállító űrrepülőgép legfeljebb csak a harmadát használja fel az általa szállítható rakéta- 


hajtóanyagnak. Így a visszatéréshez szükséges mennyiségen túl is bőven maradna még folyékony 


hidrogén és folyékony oxigén a hajtóanyag-szállító űrrepülőgép kriogén tartályaiban, amikből az 
űrsétát végző asztronauták az űrrepülőgép törzsének tetején elhelyezkedő légi feltöltésre szolgáló 
szabványosított töltőcsatlakozáson keresztül tudnák leszivattyúzni a felesleget egy kifejezetten erre 
tervezett csővezeték segítségével. 


s. 


1.3 Kriogén űrállomásmodul 


A rakéta-hajtóanyag utánpótlás fogadásának gördülékenysége és a Főnix-program további elemeinek 
megvalósítása érdekében a Nemzetközi Űrállomás számára egy új űrállomásmodul kerülne 
kifejlesztésre, majd fellövésre és csatlakoztatásra. Ez a kriogén űrállomásmodul tenné lehetővé a 
leszivattyúzását és elkülönítetten való tárolását a LOX/LH2 rakéta-hajtóanyagnak az űrrepülőgépek 
kriogén tartályaiból. 


Míg a hordozó repülőgép a légi feltöltések során a saját turbószivattyúi segítségével folyékony 
halmazállapotú hidrogénnel illetve oxigénnel töltené fel a kettős törzsébe beépített kriogén 
tartályaiból az űrrepülőgépeket, addig a Nemzetközi Űrállomásnál viszont a visszatérésekhez nem 


zSz 


szükséges hidrogén és oxigén mennyisége már gáz halmazállapotban kerülne leszivattyúzásra az 
űrrepülőgépekből. Ehhez a Főnix-program űrrepülőgépei a légi feltöltésre szolgáló szabványosított 
töltőcsatlakozásukon egy különálló, a hélium gáz betáplálására szolgáló szeleppel is rendelkeznének. 


Ez a szelep az űrrepülőgépek nyomással táplált típusú vákuum-optimalizált rakétahajtóműveinek 
hélium gázkörébe csatlakozna be, így a LOX/LH2 rakéta-hajtóanyag leszivattyúzását végző 
asztronauták ezen a szelepen keresztül tudnának a kriogén űrállomásmodul felől több száz Celsius- 
fokra felfűtött hélium gázt beszivattyúzni az űrrepülőgépek részben kiürült kriogén tartályaiba, 
biztosítva azokban a leszivattyúzáshoz szükséges túlnyomást. A csatlakozófej, amit az űrsétát végző 
asztronauták a LOX/LH2 rakéta-hajtóanyag leszivattyúzására használnának, egyben fűtőegység is 
lenne, amivel a betáplált hélium gáz általi túlnyomás hatására a szabványosított töltőcsatlakozáson 
keresztül távozó folyékony hidrogén illetve folyékony oxigén gáz halmazállapotig kerülne felfűtésre, 
mielőtt a csatlakozófejet a Nemzetközi Űrállomással összekötő többcsöves vezetéken keresztül 


beszivattyúzásra kerülnének a kriogén űrállomásmodulba. 


A kriogén űrállomásmodul kriogén desztillációs technikával választaná el az oxigént illetve a 
hidrogént a héliumtól, amivel az űrrepülőgép kriogén tartályaiban a túlnyomás előidézése során 
összekeveredtek, és mindhárom gázt cseppfolyós halmazállapotban külön tartályokban tárolná. 
Azonban a kriogén űrállomásmodul ezen szétválasztási képessége vonatkozna minden a Nemzetközi 
Űrállomás fedélzetén cseppfolyós vagy légnemű halmazállapotban lévő anyagra, az asztronauták által 


gap 


kilélegzett széndioxidtól a Nemzetközi Űrállomás levegőjében lévő nitrogénig. 


14. Örvény-galaxis (Kredit: NASA) 


PZL A 


Épp ezért ez a kriogén űrállomásmodul jóval több lenne egyszerű űrbenzinkútnál, teljes körű tároló- 
és elosztómodulként szolgálna, ideértve az asztronauták oxigénellátásának a biztosítását is, illetve 
többek közt a hidrogén és az oxigén üzemanyagcellákban való felhasználásával a Nemzetközi 
Űrállomás vízellátását és vészhelyzeti energiaellátást is. 


Bár a kriogén űrállomásmodul elsősorban a hajtóanyag-szállító űrrepülőgépek kikötőjeként szolgálna, 
a Főnix-program mindegyik változatú űrrepülőgépe alkalmassá lenne téve a rakéta-hajtóanyag űrben 
történő leszivattyúzására. Így a különböző küldetésekből hazafelé tartó teher- illetve személyszállító 
űrrepülőgépek is előbb ide manőverezhetnek, kiszivattyúzva belőlük minden cseppnyi LOX/LH2 


rakéta-hajtóanyag fölösleget, ami a légkörbe való visszasüllyedésükhöz már nem szükséges. 


Fő 


A kriogén űrállomásmodulhoz tartozó többcsöves vezeték, amit ezen műveletek során az 
asztronauták használni tudnának, nemcsak a gáz halmazállapotú hidrogén, oxigén, illetve hélium 
elkülönítetten való szállítására lenne alkalmas, de egyben adat- és energiakapcsolatot is biztosítana a 
Nemzetközi Űrállomás és az éppen csatlakoztatott űrrepülőgép között, így a LOX/LH2 rakéta- 
hajtóanyag leszivattyúzása során az adott űrrepülőgép berendezései folyamatosan monitorozhatóak 
és közvetlenül vezérelhetők lennének, a Nemzetközi Űrállomásról ellátva őket energiával. 


1.4 A légi indítások menete 


A hordozó repülőgép teherviselő összekötő szárnyelemeinek töltő- és rögzítőelemeire már a 
kifutópálya melletti hangárban felhelyezésre kerülne a légi feltöltéshez és indításhoz 
továbbfejlesztett Falcon 9 gyorsítórakéta, és az adott küldetésben használandó változatú 
újrafelhasználható űrrepülőgép, de ekkor még a légi hordozórakéta-indító rendszer egyetlen eleme 
sem lenne feltöltve rakéta-hajtóanyaggal. 


Ezután a hangárból egy repülőgép-vontató földi kiszolgáló jármű a hordozó repülőgépet kivontatná a 
felszíni épületektől biztonságos távolságra lévő rakéta-hajtóanyag feltöltő pontra, ahol a 
gyorsítórakéta RP-1 kerozinnal, a hordozó repülőgép kettős törzsébe beépített kriogén tartályok 
pedig folyékony oxigénnel illetve folyékony hidrogénnel kerülnének feltöltésre. Időközben egy 
különálló töltőponton a vontató repülőgép is feltöltésre kerülne a hagyományos kerozin repülőgép- 
üzemanyaggal. 

16. ISS repülésirányító helyiség a Johnson Űrközpont repülésirányító központjában (Kredit: NASA) 


A még szükséges ellenőrzések elvégzése után a repülőgép-vontató földi kiszolgáló jármű a kifutópálya 
elejére vontatná a hordozó repülőgépet, majd pedig az elé a vontató repülőgépet is. A vontató 
repülőgép kettős törzse, sárkányszerkezete, és az elektromos motorok által forgatott légcsavaros 
hajtása azonos lenne a hordozó repülőgépével, a géptörzseiben viszont egy-egy kerozin üzemanyagú 
gázturbinás generátort hordozna, amik összteljesítménye elegendő lenne mindkét repülőgép 
ellátására a repüléshez szükséges mennyiségű energiával. 


17. Sas-köd (Kredit: NASA) 


A kifutópálya elején az egymás mögött elhelyezkedő vontató és hordozó repülőgépek 
összekapcsolásra kerülnének a vontató repülőgép által párhuzamosan kiengedhető két darab 
nagyfeszültségű elektromos kábellel. Ezeknek az elektromos kábeleknek a feszességét egy 
automatika szabályozná a repülés teljes időtartalmában. 


A repülőgépek esetében az elektromos meghajtás egyik jelentős előnye, hogy az azonnal 
rendelkezésre álló magas fordulatszámnak köszönhetően rövidebb kifutópálya is elegendő a 
felszálláshoz, így a Főnix-program számára a hordozórakéták indításához kiválasztható kifutópályák 
köre szélesebb. 


18. Space Florida Launch and Landing Facility (Kredit: NASA) 


A vontató és a hordozó repülőgép az elektromos kábeleken keresztül összekötve szorosan egymás 


mögött szállna fel, a két repülőgép kifutópályán való gurulását majd felemelkedését pedig egy a 
Főnix-programban kifejezetten erre a célra kifejlesztésre kerülő robotpilóta tartaná szinkronban. A 
vontató és a hordozó repülőgépet összekötő kábelek az energia továbbításán túl az adatkapcsolatot 
is megteremtenék a repülőgépek között, így a két repülőgépet folyamatosan szinkronban tartó 
robotpilóta számára biztosítható mindkét repülőgép minden szenzoradatának azonnali rendelkezésre 
állása. 


A vontató és a hordozó repülőgép tandemben repülne a kijelölt hordozórakéta-indítási körzet felé, 
amit elérve a levegőben körözve a hordozó repülőgép törzseiben lévő kriogén tartályokból teljesen 
feltöltésre kerülne mind a Falcon 9 gyorsítórakéta, mind az űrrepülőgép. A gyorsítórakéta folyékony 
oxigénnel való feltöltése a hordozó repülőgép hátulsó teherviselő összekötő szárnyelemébe épített 
töltő- és rögzítőelemen keresztül történne meg, az űrrepülőgép pedig az elülső teherviselő összekötő 


szárnyelemből előrenyúló töltő- és rögzítőelemen keresztül kapná meg a folyékony hidrogén illetve 
folyékony oxigén rakéta-hajtóanyagot. 


Azáltal, hogy a gyorsítórakéta és az űrrepülőgép is csak közvetlenül az indítás előtt a levegőben 
kerülne feltöltésre a mélyhűtött cseppfolyós gázokkal, minimalizálható a párolgás szintje a 
gyorsítórakéta és az űrrepülőgép súlytakarékosság miatt csak kevéssé hőszigetelő kriogén 
tartályaiból. 


Az utolsó ellenőrzéseket is befejezve a vontató és a hordozó repülőgép ráfordulna az űrrepülőgép 
számára az aktuális küldetéstől függően ideális orbitális pálya felé, majd a visszaszámlálást követően 
a rakéta-hajtóanyagokkal teljesen feltöltött hordozórakétát a hordozó repülőgép leoldaná, hogy az a 
gyorsítórakéta kilenc darab Merlin 1D rakétahajtóművét begyújtva az űr felé vehesse az irányt, az 
űrrepülőgép szárnyait használva a függőleges helyzetbe álláshoz szükséges manőver 


végrehajtásához. 

20. Artemis I a holdfényben (Kredit: NASA) 


Annak érdekében, hogy a hordozórakéta leoldásakor az űrrepülőgép függőleges vezérsíkjai még 
véletlenül se tudjanak a hordozó repülőgép elülső teherviselő összekötő szárnyelemének ütközni, az 
itt található töltő- és rögzítő elem egyben egy olyan csuklós tartószerkezet is lenne, ami a leoldáskor 
pusztán a rá nehezedő súly segítségével két méterrel lejjebb tudná vinni a hordozórakéta orrát. 
Ennek a csuklós tartószerkezetnek szétnyílva már nem kell tudnia megtartania a hordozórakéta rá 
eső súlyát, mert a leoldási folyamat részeként a csuklós tartószerkezet teljes szétnyílásával 
párhuzamosan a hordozórakétának a hordozó repülőgéphez való rögzítése is megszűnne. 


A hordozórakéta indítását követően a vontató illetve a hordozó repülőgép, egymással az elektromos 
kábeleken keresztül továbbra is összekapcsolva, a kiindulási repülőtérhez térne vissza, azonban a 
leszállópályán a hordozó repülőgép a két párhuzamos nagyfeszültségű elektromos kábelről leoldva 
önállóan, immár vitorlázó repülőként landolna. A vontató repülőgép az elektromos kábeleinek a 


felcsévélése után szintén landolna. 


A Falcon 9 gyorsítórakéta a második fokozatként szolgáló űrrepülőgép leválása után szintén a 
kiindulási repülőtérhez térne vissza, ahol a rakétahajtóműveivel fékezve a kiengedett landoló lábaira 
érkezne. Azon küldetések során, amelyeknél a magasabb Föld körüli pálya elérése vagy egy nagyobb 
tömegű hasznos teher pályára állítása miatt a kiindulási repülőtérhez való visszaérkezéshez szükséges 
rakéta-hajtóanyag mennyiségét is fel kell használni az űrrepülőgép gyorsításához, a gyorsítórakéta a 
SpaceX egyik tengeri drónhajóján (ASDS) landolna. 


Az űrrepülőgép a küldetés végeztével lehetőség szerint szintén a kiindulási repülőtérre térne vissza, 
azonban amennyiben időjárási vagy más okokból egy másik repülőtéren kell landolnia, akkor az 
űrrepülőgépet a vontató repülőgép szállítaná vissza a bázisrepülőtérre. Ennek érdekében a vontató 


repülőgép a teherviselő összekötő szárnyelemein a hordozó repülőgéphez hasonlóan szintén 
rendelkezne a gyorsítórakéta és az űrrepülőgép hordozásához szükséges rögzítőelemekkel. 


Mivel üres rakéta-hajtóanyag tartályokkal a gyorsítórakéta és az űrrepülőgép súlya is csak minimális, 
így a vontató repülőgép a légi indításokban betöltött szerepén túl egyben logisztikai feladatokat is 


ellátna a gyártóbázisok és a bázisrepülőtér között. 


A vontató repülőgép ilyen célú maximális kihasználhatósága érdekében a Főnix-programban 
kifejlesztésre kerülne egy külső függesztésű áramvonalas raktér is, amit egy tüzelőanyag- 
póttartályhoz hasonlóan lehetne felhelyezni a vontató repülőgép teherviselő összekötő 
szárnyelemeinek töltő- és rögzítőelemeire. A nyomás alá helyezhető és fűthető külső függesztésű 
raktérrel a vontató repülőgép a Super Guppy teherszállító repülőgép által végzetthez hasonló 
szállítási feladatok ellátására is alkalmassá válna. 


Amennyiben a kijelölt hordozórakéta-indítási körzet felé való repülés során, még a hordozórakéta 
leoldása előtt bármilyen okból a vontató és a hordozó repülőgépet összekötő mindkét 
nagyfeszültségű elektromos kábel elszakadna vagy kioldana, a hordozó repülőgép saját elektromos 
motorjaival forgatott légcsavarjai az energiaellátás hiányában működésképtelenné válnának, 
lehetetlenné téve, hogy a hordozó repülőgép továbbra is elláthassa a szerepét. Ezért ilyen esetben 
begyújtásra kerülne a még mindig a hordozó repülőgép teherviselő összekötő szárnyelemeihez 
rögzített Falcon 9 gyorsítórakéta Merlin 1D rakétahajtóművei közül két darab, lehetővé téve, hogy a 


hordozó repülőgép a szabályozható teljesítményű Merlin 1D rakétahajtóművek tolóerejét használva 
a le nem oldott hordozórakétával együtt biztonságosan visszatérhessen a kiindulási repülőtérre. 


zt 


Mivel a folyékony oxigén csak a hordozórakéta indítását közvetlenül megelőző légi feltöltés során 
kerülne a gyorsítórakétába illetve az űrrepülőgépbe is áttöltésre, ezért a kiindulási repülőtérre 
vészhelyzetben történő visszatérés során a gyorsítórakéta Merlin 1D rakétahajtóművei magából a 
gyorsítórakétából használnák fel az RP-1 kerozint, a folyékony oxigénnel való táplálás viszont a 
hordozó repülőgép hátulsó teherviselő összekötő szárnyelemébe épített töltő- és rögzítőelemen 


keresztül történne meg, a hordozó repülőgép törzseibe épített kriogén tartályokból. 


A hordozó repülőgép teherviselő összekötő szárnyelemeibe épített töltő- és rögzítőelemek szerkezeti 
szilárdsága nemcsak a teljesen feltöltött hordozórakéta súlyának elbírására lennének tervezve, 
hanem két Merlin 1D rakétahajtóműnek a hordozórakéta leoldása nélküli begyújtására is. 


A kiindulási repülőtér közvetlen közelébe való visszaérkezést követően biztonsági okokból még a 
landolás előtt kiengedésre kerülne a levegőbe minden maradék rakéta-hajtóanyag, a folyékony 
hidrogén és a folyékony oxigén a hordozó repülőgép kriogén tartályaiból, illetve az RP-1 kerozin a 
gyorsítórakétából, és a hordozó repülőgép vitorlázó repülőgépként landolna a leszállópályán. 


Robbanásveszély vagy más hasonló vészhelyzet esetén mind a vontató, mind a hordozó repülőgép 


pilótáinak lehetősége lenne a katapultálásra a bármilyen magasságban indítható katapultüléseik 
segítségével. Ebből kifolyólag, ahogy a személyszállító űrrepülőgép legénysége is, a vontató és a 
hordozó repülőgép pilótái is a SpaceX Starman típusú nyomástartó űrruháját hordanák, amivel akár a 
ritka levegőjű 10 kilométeres magasságból is biztonságosan tudnának leereszkedni. A vontató illetve 
a hordozó repülőgép pilótafülkéjében is minden berendezés, a nyomógomboktól az 


érintőképernyőkig, alkalmassá lenne téve az űrruhában való használatra. 


4 .. 


A Főnix-program személyszállító változatú űrrepülőgépe a pályára álláshoz és manőverezéshez 
szükséges saját rakétahajtóművén és LOX/LH2 rakéta-hajtóanyag készletén túl a géptörzsébe 
beépítve egy a mentőrakétákhoz használt típusú szilárd hajtóanyagú rakétahajtóművel is 
rendelkezne, ami rövid égési ideje alatt kifejtett nagy tolóerejével biztonságos távolságba tudná lökni 
az űrrepülőgépet a gyorsítórakétától. Ez a vészhelyzeti rendszer akkor is folyamatosan üzemkész 
lenne, amikor az űrrepülőgép a hordozó repülőgéphez van rögzítve, lehetővé téve az asztronauták 
számára a gyorsítórakétától illetve a hordozó repülőgéptől való bármikori gyors eltávolodást. 


Mivel ez a szilárd hajtóanyagú rakétahajtómű fixen lenne beépítve a személyszállító változatú 
űrrepülőgép törzsébe, így ez a vészhelyzeti rendszer nemcsak a légi indítás, hanem az űrbeli 
tartózkodás illetve a visszatérés során is rendelkezésre állna, többek közt azt is lehetővé téve, hogy a 
légkörbe való visszasüllyedéskor a már minden csepp folyékony rakéta-hajtóanyagát felhasznált 
űrrepülőgép számára ez a szilárd hajtóanyagú rakétahajtómű biztosíthassa a vészhelyzeti lassítás 
lehetőségét, amennyiben az aerodinamikai fékezéshez szükséges manőverek sikertelenek lennének. 


A vontató és a hordozó repülőgépben is meglévő katapultüléseknek, illetve a személyszállító 
űrrepülőgépbe beépített mentőrakétának köszönhetően, egy a Szojuz T—10-1 küldetéshez hasonló 
vészhelyzetben, amikor a robbanás általi katasztrófa elkerülhetetlen, lehetőség lenne minden 
katapultülés illetve az űrrepülőgép leválásának egyetlen gombnyomással egyszerre való elindítására 
is. 


A Főnix-program teherszállító és hajtóanyag-szállító változatú űrrepülőgépei nem rendelkeznének az 
egyébként jelentős plusz súlyt jelentő szilárd hajtóanyagú vészhelyzeti rakétahajtóművel, így bár le 
tudnának válni a gyorsítórakétáról illetve a hordozó repülőgépről még a légi indítást megelőzően is, 
de csak a saját LOX/LH2 rakétahajtóművüket tudnák használni a távolódáshoz és a legközelebbi 
repülőtérig való eljutáshoz. Ezáltal amennyiben a leválást szükségessé tevő vészhelyzet még azelőtt 
következne be, hogy az adott űrrepülőgép rakéta-hajtóanyaggal való feltöltése megkezdődne a 
hordozó repülőgépbe beépített kriogén tartályokból, a levált űrrepülőgép csak olyan távolságban 


lévő repülőtéren tudna landolni, amit pusztán vitorlázó repüléssel is el tud érni. 


2. Fejezet: Gravitációs gyűrű, mint mélyűri űrhajó 


Az elmúlt évtizedekben rengeteg terv született a Mars asztronautákkal való felkeresésére, azonban 
mesterséges gravitáció biztosítása nélkül gyakorlatilag minden terv végrehajtatatlan, ami a Mars 
felszínére való leszállást is magába foglalja. Ennek oka, hogy a test fiziológiai elváltozásai a 
súlytalanságban eltöltött hónapok elkerülhetetlen következménye, az izomsorvadástól a 
csontveszteségen át az immunrendszer gyengüléséig, miközben a Marson való landolás és egy marsi 
küldetés feladatainak a végrehajtása fizikailag és szellemileg is csúcsformában lévő asztronautákat 
igényel. 


A súlytalanságnak az emberi testre gyakorolt elkerülhetetlen fiziológiai hatásain túl pedig ott van 
még többek közt az állandó sérülésveszély kockázata is, mivel a földi kórházakban amúgy könnyen 
kezelhető legegyszerűbb sérülések is végzetesek lehetnek az asztronauták számára a 
súlytalanságban, ha nem tudnak időben valamilyen gravitációs környezetbe jutni, ami jelenleg 
kizárólag a Nemzetközi Űrállomásról lehetséges a hozzá csatlakoztatott és mindig rendelkezésre álló 
mentőűrhajók segítségével. 


Így az emberes mélyűri küldetések egyik kulcseleme a centrifugális erő segítségével gravitációt 
szimuláló gyűrű alakú forgó szerkezet, egyszerűbb kifejezéssel gravitációs gyűrű megépítése, ami 
egyszerre tudná űrállomásként és egyben mélyűri űrhajóként is kiszolgálni az akár több éves 
időtartamú emberes mélyűri küldetéseket. 


27. Von Braun kerék formájú űrállomása (Művészi koncepció) (Kredit: NASA) 

Azonban annak érdekében, hogy a Coriolis-erő hatására fellépő állandó érzékszervi zavar ne 
akadályozza az asztronautákat a munkavégzésben és a mindennapos tevékenységeikben, a földivel 
ellentétben csupán harmadakkora marsi gravitációt szimuláló alacsonyabb percenkénti fordulatszám 


zar PZL 


esetén is legalább 200 méter átmérőjűnek kell lennie a gravitációs gyűrűnek. 


A Mars meghódításának egy másik kulcseleme a szükséges rendkívül nagy mennyiségű folyékony 
hidrogén és folyékony oxigén rakéta-hajtóanyag Föld körüli pályára való költséghatékony feljuttatása, 
hogy lehetővé váljon a kozmikus sugárzás elleni hatékony védelemtől az asztronauták 
oxigénellátásán át a rakétahajtóműves fékezéssel történő marsi landolásig minden eleme egy marsi 


küldetésnek. 


Mivel a Főnix-program újrafelhasználható űrrepülőgépei nyomással táplált típusú vákuum- 
optimalizált rakétahajtóművel rendelkeznének, ezért a hajtóanyag-szállító változatú űrrepülőgép 
kiemelhető folyékony hidrogén tartálya is egy vastag falú és nyomásbiztos henger alakú 
alumíniumtartály lenne. Ezáltal a hajtóanyag-szállító űrrepülőgépekkel nemcsak a LOX/LH2 rakéta- 
hajtóanyag alacsony Föld körüli pályára való folyamatos felhordása oldható meg költséghatékonyan, 
de a hajtóanyag-szállító űrrepülőgépek által a Nemzetközi Űrállomásnál hagyható alumínium kriogén 


tartályok egyben megfelelő szerkezeti építőelemek is lennének egy 200 méter átmérőjű forgó 
űrállomás építéséhez. 


A gravitációs gyűrű építésének megkezdéséhez a Nemzetközi Űrállomás olyan módon kerülne 
átalakításra, hogy a Főnix-programban kifejlesztésre kerülő kriogén űrállomásmodul a Nemzetközi 
Űrállomásnak egy szélső szerkezeti eleme lehessen, aminek a síkján túl nem nyúlhatnak más 


Fő ar 


űrállomásmodulok vagy napelemtáblák, mivel a gravitációs gyűrű építése annak központi elemének a 


Fő 


Nemzetközi Űrállomás kriogén űrállomásmoduljához való csatlakoztatásával kezdődne meg. 


29. Roszkoszmosz kozmonauták Oleg Artemyev és Denis Matveev űrsétán a Nemzetközi Űrállomáson (Kredit: NASA) 

J ntaciós gyurü epitese 


Mivel a Coriolis-erő hatására fellépő állandó érzékszervi zavar egy forgó űrállomás külső pereme 
mentén a legkisebb az asztronauták számára, és annak közepe felé egyre erősödik, így a gravitációs 
gyűrű különböző szerepű űrállomásmoduljainak a külső peremhez kell lenniük csatlakoztatva. A 
gravitációs gyűrű struktúrájának a közepén pedig csak azon részegységek illetve űrállomásmodulok 
helyezhetők el, amelyek az asztronauták jelenlétét a mélyűri küldetések teljes időtartamát tekintve 
sem igénylik, ide értve az esetleges meghibásodásokból eredő javítási igények kockázatát is. 


Ez utóbbi azért lényeges szempont, mert a gravitációs gyűrű struktúrájának közepén elhelyezkedő 
részegységek illetve űrállomásmodulok asztronautákkal való bármilyen javításához a gravitációs 
gyűrű forgását először teljesen meg kell szüntetni, jelentős rakéta-hajtóanyag mennyiséget beáldozva 
mind a fékezéshez, mind a javításokat követően a gravitációs gyűrű forgásának az újraindításához. 


új 


A gravitációs gyűrű központi eleme egy olyan űrállomásmodul lenne, amihez a hajtóanyag-szállító 
űrrepülőgépek által odaszállított első négy darab kriogén tartály hozzárögzíthető, 90 fokonként 
elhelyezve egyet-egyet. Ezt követően ehhez a négy kriogén tartályhoz az újabb és újabb kriogén 
tartályok már hosszirányban, egymás mögé kerülnének csatlakoztatásra, a henger alakú kriogén 
tartályokból létrehozva a gravitációs gyűrű négy darab, egyenként 100 méter hosszú küllőit. A 
kialakításuk során ezek a küllők nagy szakítószilárdságú drótkötelekkel összekötésre kerülnének 
egymáshoz annak érdekében, hogy a gravitációs gyűrű külső, gyűrű alakú struktúrájának a 
befejezéséig is stabilak maradjanak. 


A drótkötelek rögzítésére szolgáló fém füleken túl minden kriogén tartály már gyárilag rendelkezne 
egy létra fokainak megfelelő hosszirányú kapaszkodósorral is. Ezen fém fülek és kapaszkodók tennék 


lehetővé, hogy a hajtóanyag-szállító űrrepülőgépekből a kriogén tartályok egyszerűen kiemelhetők 
legyenek az asztronauták által, és ezek biztosítanák, hogy a gravitációs gyűrű építése során az újabb 
és újabb kriogén tartályok illetve űrállomásmodulok helyére való illesztésekor az űrsétákat végző 
asztronauták biztonságosan megkapaszkodhassanak, illetve hogy kötéllel is rögzíthessék magukat. 


31. Marshall Űrközpont Semleges Felhajtóerő Szimulátor (Kredit: NASA) 


Ahogy a drótkötelekkel egymáshoz erősített négyágú struktúra mindegyik irányban elérte a 100 
méteres hosszúságot, azok végeiből kiindulva a kriogén tartályok a továbbiakban már oldalirányban 
kerülnének egymás mögé csatlakoztatásra, kialakítva a külső, gyűrű alakú struktúrát is. Mivel a 


gravitációs gyűrű szerkezeti építőelemeiként szolgáló kriogén tartályok hosszú henger alakúak 
lennének, így a gravitációs gyűrű megépítésével valójában nem is egy tökéletes gyűrű, hanem egy 
négy küllő által merevített sokszög alakzat kerülne kialakításra. 


A gravitációs gyűrű építése során a kriogén tartályok közé egy-egy összekötőelem kerülne beépítésre, 
így a kriogén tartályok valójában ezekhez az összekötőelemekhez, és nem pedig közvetlenül 
egymáshoz kerülnének hozzácsatlakoztatásra. Több különböző változatú összekötőelem állna 
rendelkezésre, amik aszerint kerülnének beépítésre, hogy a csatlakoztatott kriogén tartályoknak 
egymáshoz képest milyen szögben kell elhelyezkedniük. A gravitációs gyűrű küllőinek a végeihez 
kerülő összekötőelemek például T-elosztó kialakításúak lennének. 


A gravitációs gyűrű teljes struktúrájának kriogén tartályokból való megépítésével párhuzamosan a 
gravitációs gyűrű egyik oldala napelemtáblákkal kerülne beborításra. Ezek a Nemzetközi Űrállomáson 
is használt iROSA típusú nagy felületű napelemtáblák a kriogén tartályok közötti összekötőelemekhez 
kerülnének hozzárögzítésre egy-egy saját csuklószerkezettel, amik lehetővé tennék a napelemtáblák 
akár 90 fokban való elforgatását is. 

Ezen csuklószerkezetek meglétének a célja kettős lenne, egyrészt lehetővé tennék az 
energiatermelést akkor is, ha a gravitációs gyűrű valamiért nem pontosan a napelemtáblákkal 
borított oldalát mutatja a Nap felé, másrészt a gravitációs gyűrű forgásának a stabilitását lehetővé 
tevő gázelosztó rendszer működéséhez szükséges napfény-árnyék változtatási képességet is 
biztosítanák. 


33. Stephen K. Robinson asztronauta űrsétán a Nemzetközi Űrállomáson (Kredit: NASA) 


A gravitációs gyűrű szerkezeti építőelemeiként szolgáló alumínium kriogén tartályok falába már a 
gyártásuk során eleve beépítésre kerülne több elektromos- és adatkábel is, a kriogén tartályok 
egymáshoz való csatlakoztatását lehetővé tevő összekötőelemek pedig nemcsak a szerkezeti 


stabilitást szolgálnák, hanem egyben a kriogén tartályok közötti teljes körű kapcsolatot is. Így a 


kriogén tartályoknak az összekötőelemeken keresztül való egymáshoz csatlakoztatásával egyben a 
gravitációs gyűrű energia- és adathálózata is kiépítésre kerülne. 


2.2 Stabilizációs gázelosztó rendszer 


Mivel a Coriolis-erő hatására fellépő állandó érzékszervi zavarnak a minimalizálása érdekében a 
különböző szerepű űrállomásmodulok a gravitációs gyűrű külső pereméhez kerülnének 
hozzácsatlakoztatásra, ezáltal a gravitációs gyűrű tömegközéppontja nem annak strukturális 
középpontjában lenne, ráadásul a gravitációs gyűrűhöz bedokkolt űrhajók illetve marsi 
leszállóegységek aktuális számától függően a gravitációs gyűrű tömegközéppontja folyamatosan 
változna is a mélyűri küldetések során. 


Ezért a gravitációs gyűrű forgásának a stabilitásáért egy gázelosztó rendszer felelne, ami képes lenne 
a marsi küldetéshez szükséges több száz tonnányi folyékony hidrogén és folyékony oxigén rakéta- 


hajtóanyagot a gravitációs gyűrű szerkezeti építőelemeiként szolgáló kriogén tartályok között gáz 
formájában elosztani. 


Mivel a gravitációs gyűrű építéséhez használt kriogén tartályok eredeti feladata a hajtóanyag-szállító 
változatú űrrepülőgép nyomással táplált típusú vákuum-optimalizált rakétahajtóművének a 
folyékony hidrogénnel való ellátása, ezért az űrrepülőgép működéséből fakadóan ezeknek a kriogén 
tartályoknak mindkét végükön lenne egy-egy szelep, egy a folyékony hidrogénnek az űrrepülőgép 
rakétahajtóműve felé való kivezetéséhez, egy pedig az ehhez szükséges nyomást biztosító hélium 


gáznak a betáplálásához. 


34. Omega-köd (Kredit: NASA) 


ZTA 


A gravitációs gyűrű szerkezeti építőelemeiként szolgáló kriogén tartályok egymáshoz való 
csatlakoztatását lehetővé tevő összekötőelemekbe eleve beépítettek lennének azok a csővezetékek, 
amik segítségével az összekötőelemeknek a kriogén tartályok végein lévő szelepekre is való 
rácsatlakoztatásával a gravitációs gyűrűből egyszersmind egy hatalmas kapacitású gáztároló 
konstrukció is létrejönne, amit a szelepek távirányítással való megnyithatóságával illetve 
elzárhatóságával a kriogén űrállomásmodulból lehetne vezérelni. 


A kriogén űrállomásmodul saját maga is rendelkezne valamekkora cseppfolyós hidrogén illetve 


cseppfolyós oxigén tárolói kapacitással, a hozzá szükséges hűtőrendszerrel együtt, ahogy azonban a 
gravitációs gyűrű építése során az első kriogén tartályok csatlakoztatásra kerültek a gravitációs gyűrű 
központi eleméhez, a hajtóanyag-szállító űrrepülőgépekből gáz halmazállapotban leszivattyúzott 
hidrogén illetve oxigén már ezekben a kriogén tartályokban kerülne tárolásra. 

35. Kúp-köd (Kredit: NASA) 


Azonban ez az átszivattyúzás nem közvetlenül történne meg a hajtóanyag-szállító űrrepülőgépekből a 
gravitációs gyűrű szerkezeti építőelemeiként szolgáló kriogén tartályokba, mert előtte még a kriogén 
űrállomásmodul kriogén desztillációs technikával mind a hidrogénről, mind az oxigénről leválasztaná 
a velük elkeveredett hélium gázt. Az így kinyert hélium gázt a cseppfolyósítását követően a kriogén 
űrállomásmodul tárolná. 


Ahogy a gravitációs gyűrű négy küllője becsatlakozna annak külső, gyűrű alakú struktúrájába, egyben 
négy egyforma körívre is felosztaná azt, és mivel a hidrogént és az oxigént külön kell tárolni, ezért a 
gravitációs gyűrű négyágú struktúráját kiadó négy küllőből kettő a hidrogén tárolására, kettő az 
oxigén tárolására kerülne felhasználásra, a gravitációs gyűrű külső, gyűrű alakú struktúrájából 


hozzájuk tartozó körívekkel együtt. 


A hidrogénnek illetve az oxigénnek a tárolásukhoz való elosztása a gravitációs gyűrű küllői illetve a 
hozzájuk tartozó körívek között úgy történne meg, hogy az egymással szemben lévő küllők illetve 
körívek szolgálnának ugyanazon gáznak a tárolására. Ennek célja, hogy a gravitációs gyűrű küllőinek a 
végénél, ahol azok a T-elosztó kialakítású összekötőelemeken keresztül becsatlakoznak a gyűrű 
alakban összekapcsolt kriogén tartályokba, mind a hidrogén, mind az oxigén rendelkezésre álljon, 
lehetővé téve, hogy a gravitációs gyűrű ezen pontjaira lehessen rácsatlakoztatni azokat az 
űrállomásmodulokat, amelyeknek a működtetéséhez a hidrogénre és az oxigénre is szükség van. 


Lévén a gravitációs gyűrű építéséhez felhasznált kriogén tartályok önmagukban nem rendelkeznének 
hűtőrendszerrel, a közvetlen napsugárzás pedig gyorsan felmelegítheti a kriogén tartályok alumínium 


falát, így attól függően, hogy az alacsony Föld körüli pályán keringő Nemzetközi Űrállomásra épp 
árnyékot vet-e a Föld vagy sem, a gravitációs gyűrű kriogén tartályaiban tárolt hidrogén illetve oxigén 
cseppfolyósodna, vagy elpárologva újra gáz halmazállapotúvá válna. 


Azonban a gravitációs gyűrű építése során annak iROSA napelemtáblái is folyamatosan a helyükre 
kerülnének, a Nemzetközi Űrállomás pedig az épülőfélben lévő gravitációs gyűrűvel együtt olyan 
pozícióba kerülne átfordításra, hogy a gravitációs gyűrűre felszerelt napelemtáblák állandóan 


árnyékot vessenek a szerkezeti építőelemekként szolgáló kriogén tartályokra. 


Ezáltal a kriogén űrállomásmodul felől a gravitációs gyűrű kriogén tartályaiba gáz halmazállapotában 
átszivattyúzott hidrogén illetve oxigén a kriogén tartályokban a bármiféle hőforrás, például a 
közvetlen napsugárzás hiányában folyamatosan hűlve cseppfolyós halmazállapotúvá válna, lehetővé 
téve azok nagy mennyiségben való tárolását, és egyben helyet biztosítva a következő hajtóanyag- 
szállító űrrepülőgéppel érkező újabb adag LOX/LH2 rakéta-hajtóanyagnak. 


Így nemcsak a marsi küldetéshez szükséges teljes rakéta-hajtóanyag mennyiségnek a tárolása oldható 
meg egyszerűen, de a több száz tonnányi cseppfolyós halmazállapotban tárolt oxigén illetve hidrogén 
a toronyházak tetejébe beépített víztartályok szerepéhez hasonlóan egyben a gravitációs gyűrű 
forgása során fellépő erőhatásokat is csillapítaná. 


Azáltal, hogy a tárolni szándékozott LOX/LH2 rakéta-hajtóanyag a kriogén űrállomásmodul felől nem 
cseppfolyós, hanem gáz halmazállapotában kerülne átszivattyúzásra, a hidrogénnek illetve az 
oxigénnek a gravitációs gyűrű kriogén tartályai közötti elosztása is leegyszerűsíthető, mivel az egymás 
mögé csatlakoztatott kriogén tartályokat összekötő csővezetékek szelepeinek a távirányítással való 


kinyitásával az épp tárolni szándékozott hidrogén illetve oxigén gázmennyiség a betáplálása során 
egyenletesen oszlana el a kiválasztott kriogén tartályok között. 


Ugyanakkor a LOX/LH2 rakéta-hajtóanyagnak a kriogén tartályok közötti egyenletes eloszthatósága 
csak addig hatékony, amíg a gravitációs gyűrű építése zajlik, mert a gravitációs gyűrű elkészültével és 
annak forgásának a beindításával a kriogén tartályokban tárolt több száz tonnányi rakéta-hajtóanyag 


egyben a gravitációs gyűrű tökéletes súlyelosztásának a beállítására is szolgálna. 


Ennek érdekében a kriogén tartályok egymáshoz való csatlakoztatását lehetővé tevő 
összekötőelemek mindegyikébe eleve beépítve lenne egy-egy távirányítással vezérelhető kis 
teljesítményű szivattyú is, hogy amennyiben a gravitációs gyűrű súlyelosztását meg kell változtatni, 
vagy például egy pályamódosításhoz szükség van a kriogén tartályokban tárolt LOX/LH2 rakéta- 
hajtóanyag egy részére is, akkor az iROSA napelemtáblák legfeljebb 90 fokban való elforgatásával, a 
közvetlen napsugárzás segítségével elpárologtatható lehessen a kívánt mennyiségű hidrogén illetve 
oxigén, amiket aztán ezekkel az összekötőelemekbe épített szivattyúkkal már egyszerűen át lehetne 
visszafordításával a gáz halmazállapotúvá vált hidrogén illetve oxigén újra cseppfolyós 
halmazállapotúvá hűlhet le a kriogén tartályokban. 


A gravitációs gyűrű elsődleges pályamódosító képességét egy olyan, a gravitációs gyűrű alacsony Föld 
körüli pályáról való kihozására alkalmas teljesítményű hajtóműmöodul biztosítaná, aminek a 
rakétahajtóműve gáz halmazállapotú hidrogént és oxigént használna üzemanyagként. Ez a 
pályamódosító hajtóműmodul a gravitációs gyűrű központ eleméhez kerülne hozzácsatlakoztatásra a 
kriogén űrállomásmodullal ellentétes oldalon. 


39. A Marshall Űrközpont egyik tesztpadja (Kredit: NASA) 


Mivel a kriogén űrállomásmodul önmagában is rendelkezne valamekkora LOX/LH2 rakéta-hajtóanyag 
tárolói kapacitással, így a pályamódosító hajtóműmodul használatához nem feltétlenül lenne 


EZT A 


szükséges a gravitációs gyűrű kriogén tartályaiban tárolt LOX/LH2 rakéta-hajtóanyag részben gáz 
halmazállapotúvá való alakítása, leegyszerűsítve a pályamódosító hajtóműmodul használatát. A 
kriogén űrállomásmodul saját LOX/LH2 rakéta-hajtóanyag tárolói kapacitása elegendő lenne nemcsak 


a kisebb mélyűri manőverekre, de a gravitációs gyűrűnek az alacsony Föld körüli pályáról való 
kihozására és a második kozmikus sebesség elérésére is a Föld gravitációjától való elszakadáshoz. 


Bár a hidrogén és az oxigén gáz helyett cseppfolyós halmazállapotban történő felhasználásával egy 


sokkal erősebb tolóerejű rakétahajtóművet lehetne alkalmazni a pályamódosító hajtóműmodulban, 


de a mélyűri manőverezéseknél, például a geostacionárius pályára álláshoz a Marshoz érkezve, ennek 
kevéssé van jelentősége, a gáz halmazállapotú betáplálással pedig arra is lehetőség nyílna, hogy egy 
olyan vészhelyzetben, amikor bármilyen okból, például az iIROSA napelemtáblák vezérlésének a 
meghibásodása miatt, a gravitációs gyűrű kriogén tartályaiban tárolt LOX/LH2 rakéta-hajtóanyagnak 
a közvetlen napsugárzás hatására történő elpárolgása megakadályozhatatlan, a kriogén tartályok 


tűrőképességét meghaladó kritikus nyomásértékek elérése előtt a keletkezett nagynyomású 
hidrogén illetve oxigén gáz felhasználható lehet a pályamódosító hajtóműmodulban. 


Ezáltal egy ilyen jellegű vészhelyzet során a kriogén tartályokban keletkező túlnyomás 
csökkentéséhez nem kellene pusztán az űrbe kiengedni a hidrogén illetve oxigén gázt, és bár a 
gravitációs gyűrű gyorsítására vagy lassítására idő előtt, vagy akár teljesen fölöslegesen felhasznált 
rakéta-hajtóanyag mennyiséggel a marsi küldetés paraméterei alapjaiban megváltoznának, de ez 
semmiképp sem járna az asztronauták veszélyeztetésével, mivel a legrosszabb esetben is a küldetést 
törölve az asztronauták egyszerűen a Földhöz való visszatérésre használhatnák fel ezt a rakéta- 
hajtóanyag mennyiséget. 


40. Nagy Magellán-felhő (Kredit: NASA) 


A gravitációs gyűrű forgásának az elindításához illetve szükség esetén megállításához a gravitációs 
gyűrű struktúráját erősítő négy küllőnek a végeire, az ott lévő T-elosztó kialakítású 
összekötőelemekhez egy-egy, a pályamódosító hajtóműmodulnál sokkal kisebb teljesítményű 
manőverező hajtóműmodul kerülne hozzácsatlakoztatásra. Mivel a küllők végén lévő T-elosztó 
kialakítású összekötőelemeknél két irányba ágaznának el a gravitációs gyűrű külső, gyűrű struktúráját 
alkotó kriogén tartályok, és a gravitációs gyűrű küllők által felosztott négy körívében egymást követve 
lenne tárolva a hidrogén illetve az oxigén, így a gravitációs gyűrű T-elosztó kialakítású 
összekötőelemeinél a hidrogén és az oxigén is rendelkezésre állna a manőverező hajtóműmodulok 


rakétahajtóműveinek a táplálására. 


41. Canberra Mélyűr-kommunikációs Komplexum (Kredit: NASA) 


EZAZ A 


A gravitációs gyűrű T-elosztó kialakítású összekötőelemeihez hozzácsatlakoztatott manőverező 
hajtóműmoduloknak a rakétahajtóművei szintén gáz halmazállapotú hidrogént és oxigént 
használnának rakéta-hajtóanyagnak, viszont ezek a rakétahajtóművek egyediek lennének abból a 
szempontból, hogy a fúvókáik legalább 90 fokban elforgathatók lennének bármilyen irányba, 
lehetővé téve a minimális tolóerőt igénylő, de komplex manőverek végrehajtását a gravitációs 
gyűrűvel. 

Mivel a kriogén űrállomásmodul a gravitációs gyűrű strukturális középpontjához lenne 


hozzácsatlakoztatva, míg a manőverező hajtóműmodulok pedig a gravitációs gyűrű küllőinek a végén 


lévő T-elosztó kialakítású összekötőelemekhez, így a négy darab manőverező hajtóműmodul 
táplálása kizárólag a gravitációs gyűrű kriogén tartályaiban tárolt hidrogénnel illetve oxigénnel lenne 
lehetséges a T-elosztó kialakítású összekötőelemeken keresztül. 


A fő pályamódosító hajtóműmodulján illetve a négy darab kisebb tolóerejű manőverező 

hajtóműmodulján kívül a gravitációs gyűrűnek lenne egy kizárólag vészhelyzetben működtethető 
manőverező fúvóka hálózata is. 


Annak köszönhetően, hogy a gravitációs gyűrű a folyamatos forgásával szimulálja a tömegvonzást az 
asztronauták számára, a gravitációs gyűrű küllőit alkotó kriogén tartályokban a cseppfolyós 
halmazállapotban tárolt hidrogén illetve oxigén összegyűlik a kriogén tartályoknak a gravitációs gyűrű 
külső pereme felé mutató végén, lehetővé téve, hogy a forgásból fakadó centrifugális erőt 


kihasználva a gravitációs gyűrű küllőit alkotó kriogén tartályokban tárolt cseppfolyós halmazállapotú 
hidrogénhez vagy oxigénhez azok elpárologtatása nélkül is hozzá lehessen férni. 


PLZ A 


A vészhelyzeti manőverező fúvókák ezt használnák ki. A gravitációs gyűrű küllőit alkotó kriogén 
tartályok között elhelyezkedő összekötőelemek mindegyikére hozzácsatlakoztatásra kerülne egy-egy 
ilyen fúvóka, a hozzájuk tartozó kisteljesítményű elektromos fűtőegységgel illetve kompresszorral 
együtt. Mivel a hidrogén illetve az oxigén külön való tárolása miatt ezeknél az összekötőelemeknél 
mindig csak az egyik fajta gáz lenne hozzáférhető, ezért a vészhelyzeti manőverező fúvókák nem 
elégetnék, hanem csak gáz halmazállapotúra fűtenék fel majd a kompresszoraikkal összenyomnák a 
számukra épp hozzáférhető hidrogént vagy oxigént, a gázoknak a fúvókákon keresztül való nagy 
sebességgel történő kiengedésével létrehozva a tolóerőt. 


42. Daniel C. Burbank és Steven G. MacLean asztronauták űrsétán a Nemzetközi Űrállomáson (Kredit: NASA) 


Korlátozott képességei és rossz hatékonysága miatt ez a manőverező fúvóka hálózat csak olyan 


vészhelyzetben kerülne használatra, amikor nincs idő az iIROSA napelemtáblák elforgatásával a 


kriogén tartályokban cseppfolyós halmazállapotban tárolt hidrogénnek illetve oxigénnek a 
manőverező hajtóműmodulok táplálhatóságához szükséges elpárologtatásához, mert azonnal 
szükség van egy precíz manőver végrehajtására. 


Egy marsi küldetésnél a mélyűrnek az asztronauták számára való veszélyessége nem eltúlozható. 
Akár több tízmillió kilométerre bármilyen segítség lehetőségétől, folyamatosan kitéve a kozmikus 
sugárzás élő szervezeteket roncsoló hatásának, rettegve a rendkívül nagy sebességű mikrometeorit- 
becsapódásoktól, miközben egyetlen a mélyűri űrhajót közvetlenül érő napkitörés már halálos dózisú 
sugárzást jelenthet az egész legénységre. 


EZT A 


Ezért a Főnix-programban egy olyan lakómodul kerülne kifejlesztésre és a gravitációs gyűrű külső 
pereméhez való csatlakoztatásra, amely elfogadható mértékűre csökkentve a kockázatokat, 
megfelelően biztonságos életteret tudna biztosítani az asztronauták számára a teljes marsi küldetés 
időtartalmára. Ez a lakómodul két fő részegységből állna, a legénységi modulból és a pajzsmodulból. 


A legénységi modul alapvetően egy a Nemzetközi Űrállomáshoz tervezettekhez hasonló, 


hagyományos kialakítású, az asztronauták számára élettérként szolgáló űrállomásmodul lenne, 
azonban a legénységi modul felkészített lenne az állandó mesterséges gravitációra, és komplex 
vezérlőrendszerekkel rendelkezne a gravitációs gyűrű illetve az ahhoz tartozó minden 
űrállomásmodulnak, űrhajónak és eszköznek az asztronauták általi folyamatos monitorozására illetve 


szüksége esetén távirányítására. 


A legénységi modul a konyhától a mellékhelyiségen és a zuhanyzón át a hálóhelyekig minden 
szükséges berendezéssel rendelkezne ahhoz, hogy legfeljebb hat asztronauta számára szűkös, de 
kényelmes környezetet biztosítson az akár kétéves marsi küldetés alatt. A legénységi modul mérete 
és súlya a Space Launch System szupernehéz hordozórakéta által alacsony Föld körüli pályára 
állítható maximális hasznos tehernek megfelelő lenne. 


44. A Carina-köd sötét felhői (Kredit: NASA) 


A legénységi modul csak minimális mikrometeorit illetve sugárzás elleni védelemmel rendelkezne, 
mivel minden felhasználható kilogramm az élettér növelésére és a beszerelhető berendezésekre 
fordítódna, és a legénységi modul saját életfenntartó rendszereinek a kapacitása is, az 
oxigénellátástól a fűtésig, csak egy rövid idejű vészhelyzeti működtetésre lennének elegendők, mert a 
mélyűri küldetés életfenntartó rendszerei egy különálló, a lakómodulhoz hozzácsatlakoztatható 

létfenntartó űrállomásmodulban helyezkednének el. 


A legénységi modul mikrometeorit illetve sugárzás elleni védelmét a lakómodul másik fő részegysége, 
a külön létrehozásra kerülő pajzsmodul biztosítaná, ami a Bigelow Aerospace nagyméretű felfújható 
űrállomásmoduljainak egy a Főnix-program keretében kifejlesztésre kerülő egyedi változata lenne. 


45. B330 felfújható lakómodul (Művészi koncepció) (Kredit: Bigelow Aerospace) 


A Bigelow Aerospace technológiáján alapuló henger alakú pajzsmodulnak a közepe egy legalább tíz 
méter átmérőjű teljesen szabad belső terület lenne, ide kerülne belehelyezésre a legénységi modul 
úgy, hogy felfújt állapotában a pajzsmodul belső fala és a legénységi modul külső fala között még 
legalább háromméternyi szabad terület legyen, további életteret biztosítva az asztronauták számára. 
A legénységi modul drótkötelekkel kerülne kipányvázásra és ezáltal rögzítésre az annak méreteinél 


sokkal nagyobb szabad belső területtel rendelkező pajzsmodul közepébe. 


A pajzsmodulnak a Kevlar-nál is erősebb Vectrant tartalmazó többrétegű külső fala és az 
asztronauták életterét körbeölelő belső fala között még két további, egymástól teljesen elkülönített 


védőrétege lenne. A körülbelül fél méter szélességű belső védőréteg egy olyan dilatáns folyadékból 


készült védőanyaggal kerülne feltöltésre, amiben a folyékony páncélokban használt anyagokhoz 
hasonlóan a nyírási sebesség növekedésével annak viszkozitása is növekszik. 

A pajzsmodul másik, külső védőrétege pedig egy körülbelül két méter átmérőjű, sűrített 
nitrogéngázzal feltöltött terület lenne, amiben a nagynyomású nitrogéngáz olyan kisebb cellákban 
lenne tárolva, amik egymással távirányítással vezérelhető szelepeken keresztül vannak összekötve. 

A pajzsmodul sűrű állagú dilatáns folyadékkal feltöltött belső védőrétegének a szerepe az 
asztronautákat érő kozmikus sugárzás mennyiségének a jelentős csökkentésén túl a pajzsmodul külső 
burkolatát is átütni képes mikrometeoritok megállítása lenne. A pajzsmodul külső védőrétegében 
lévő nagynyomású nitrogéngáz szerepe pedig annak biztosítása lenne, hogy az asztronautáknak akkor 
is legyen idejük vészhelyzeti protokollok végrehajtására, ha egy mikrometeorit a becsapódása során a 
pajzsmodulon átjutva az annak belsejében kipányvázott legénységi modul falát is átütné. 


Ez utóbbi esetben az adott mikrometeorit néhány nagynyomású nitrogéngázzal feltöltött cellán is 
keresztülhatolna, így az asztronauták életterének normál légköri nyomású levegője helyett először a 
pajzsmodul külső védőrétegében lévő megsérült cellákból lökődne ki az űrbe a több atmoszféra 
nyomású nitrogéngáz. Ez a nagynyomású nitrogéngáz a nyomásértékek kiegyenlítődéséig nemcsak az 
űrbe távozna, hanem az átütött falú legénységi modulban lévő levegővel is elkeveredne, de mivel a 
nitrogén belélegezhető és az esetleges tüzeket sem táplálja, Így az asztronauták számára a 


védőrétegként való használatra még a nitrogén a legkevésbé veszélyes. 


Ettől függetlenül, mivel a túl nagy mennyiségű nitrogén kiszorítja az oxigént és fulladást majd halált 
okoz, ezért burkolatsérülés esetén az asztronauták számára az első teendő egy vészhelyzeti 
oxigénmaszk felcsatolása lenne. 


A pajzsmodul külső védőrétegét alkotó cellák úgy lennének méretezve, hogy a bennük lévő 
nagynyomású nitrogéngáz ne tudjon az asztronauták számára már veszélyes mértékű 
nyomásváltozást előidőzni, de ugyanakkor a lehető legkésőbbre tudja kitolni az átütött falú 
legénységi modul levegőjének az űrbe való szivárgását. 


47. Orion-köd (Kredit: NASA) 


A legénységi modulban hat vészhelyzeti kabin lenne kialakítva annak érdekében, hogy az 
asztronauták túlélésére akkor is legyen esély, ha a pajzsmodulon illetve a legénységi modulon 
keletkezett egy nagyobb, vagy egyszerre több kisebb burkolatsérülés olyan súlyos, hogy akár 
perceken belül teljes vákuumot tud létrehozni. A vészhelyzeti kabinok zuhanyfülke méretű, 
egyszemélyes nyomásálló tartályok lennének, amiknek az ajtajai kifejezetten a villámgyors 
nyithatóságra és zárhatóságra lennének tervezve. Mindegyik vészhelyzeti kabinban egy-egy SpaceX 
Starman típusú űrruha lenne tárolva, és a vészhelyzeti kabinok úgy lennének méretezve, hogy bár 
szűkösen, de még pont legyen bennük elég hely ezeknek az űrruháknak a felvételére. 


48. Skylab űrállomás Föld körüli pályán (Művészi koncepció) (Kredit: NASA) 


Annak érdekében, hogy mikrometeorit-becsapódások okozta többszörös burkolatsérülés esetén az 
asztronauták biztosak lehessenek benne, hogy mely vészhelyzeti kabinok sértetlenek, 
alaphelyzetében mindegyik vészhelyzeti kabinnak csukva lenne az ajtaja, belül túlnyomást létrehozva, 
amiről pedig egy nagy fényerejű LED lámpa adna színjelzéssel folyamatos tájékoztatást. 


A vészhelyzeti kabinok tűzálló anyagból készülnének, és a füstérzékelő riasztása esetén folyamatos 
hangjelzést is kiadnának, hogy az asztronauták számára rossz látási viszonyok között is lehetővé 


tegyék a tájékozódást. Mindegyik vészhelyzeti kabinba beépített lenne egy-egy kommunikációs 


terminál és a lakómodul tűzoltórendszerének vezérlőpanelje, de gyorsan terjedő és az asztronauták 
életét közvetlenül veszélyeztető tűz esetére mindegyik vészhelyzeti kabin rendelkezne egy külön 
kapcsolóval is, aminek a segítségével a lakómodul mindkét fő részegységének, a legénységi modulnak 
és a pajzsmodulnak is kiengedhető lenne a levegője közvetlenül az űrbe, vákuumot létrehozva és 
ezáltal a keletkezet tüzet azonnal eloltva. 


A pajzsmodul még összehajtogatott állapotában egy SpaceX Falcon Heavy hordozórakétával kerülne 

fellövésre az alacsony Föld körüli pályán lévő gravitációs gyűrűhöz, ahol a gravitációs gyűrű külső 
pereméhez való csatlakoztatását követően felfújásra kerülne. Annak érdekében, hogy a gravitációs 

gyűrű legnagyobb tömegű űrállomásmoduljának a rögzítése a gravitációs gyűrű lassú forgásának az 
elindítása után is stabil maradhasson, a gravitációs gyűrű szerkezeti építőelemeiként szolgáló kriogén 


zt 


tartályokhoz drótkötelekkel több ponton is külön hozzáerősítésre kerülne a hozzájuk képest 


többszörös átmérőjű pajzsmodul. 


A SpaceX Falcon Heavy hordozórakétával való fellövése során a pajzsmodul egy kriogén tartályban, 
cseppfolyós halmazállapotban már tartalmazná a külső védőrétegében lévő celláknak a feltöltéséhez 
szükséges mennyiségű nitrogént, és az összehajtogatott pajzsmodul teljes terjedelműre való felfújása 
is ennek a nitrogénnek a használatával történne meg. Viszont a pajzsmodul belső védőrétegének a 
feltöltéséhez, az abba kerülő legalább száz tonna összsúlyú dilatáns folyadék a Főnix-program 

teherszállító változatú újrafelhasználható űrrepülőgépével kerülne több részletben felhordásra. 


Ezt követően a Space Launch System szupernehéz hordozórakétájával szintén fellövésre kerülő 
legénységi modul belehelyezésre kerülne a pajzsmodul belsejébe. Ennek megvalósíthatóságához a 
henger alakú pajzsmodul egyik végén egy kör alakú nyomásálló ajtó helyezkedne el, aminek az 
átmérője a legénységi modul átmérőjéhez lenne tervezve, lehetővé téve, hogy a pajzsmodul 
nagyméretű nyomásálló ajtaját kinyitva a legénységi modul betolható lehessen a pajzsmodul 
belsejébe, ahol a kipányvázásával az stabilan rögzítésre kerülhet. 


50. Bruce McCandless II asztronauta űrsétán a Challenger Orbiterről (Kredit: NASA) 


A legénységi modulnak a pajzsmodul belsejében való rögzítését követően a pajzsmodul nagyméretű 
nyomásálló ajtaja lezárásra kerülne, majd duplafalú kialakításának köszönhetően maga a nyomásálló 
ajtó is feltöltésre kerülne a mikrometeoritok elleni védelmet biztosító dilatáns folyadékkal. Ettől 
függetlenül ez a nyomásálló ajtó lenne a leggyengébb pontja a pajzsmodulnak, ezért a pajzsmodul 
nyomásálló ajtaja és a pajzsmodulon belül kipányvázott legénységi modul közötti nyomás alatt lévő 
terület az asztronauták számára elsősorban raktérként szolgálna, az ide helyezett tartalékokkal 
javítva a kozmikus sugárzás illetve a mikrometeoritok elleni védelmet. 


A henger alakú pajzsmodul a nagyméretű nyomásálló ajtajával ellentétes végén egy megerősített 
szerkezetű légzsilippel rendelkezne, ami méterekre benyúlna a pajzsmodul belsejébe. A 
pajzsmodulba való behelyezésekor a mindkét végén egy-egy saját légzsilippel rendelkező legénységi 
modul erre a megerősített szerkezetű légzsilipre kerülne rácsatlakoztatásra, lehetővé téve az 
asztronauták számára, hogy a legénységi modul illetve a pajzsmodul légzsilipjén is keresztülhaladva 
elhagyhassák a lakómodult. A pajzsmodul légzsilipje magán a nyomáskamrán túl tartalmazná a 


szkafanderek fel- és levételére illetve tárolására alkalmas helyiséget is. 


51. Goldstone Mélyűr-kommunikációs Komplexum (Kredit: NASA) 

A pajzsmodul belső fala és a legénységi modul külső fala közötti legalább háromméternyi távolság 


nemcsak az asztronauták életterének a növelésére szolgálna, hanem a Cryptococcus neoformanshoz 
hasonló gombáknak az asztronauták általi nagy mennyiségben történő folyamatos tenyésztésére is. 


Ugyanis, bár a pajzsmodul belső védőrétegében lévő dilatáns folyadéknak a mennyisége megfelelő 
lehet a mikrometeoritok elleni védelemre, de a kozmikus sugárzás elfogadható mértékűre való 
csökkentéséhez és egy napkitöréstől való megfelelő szintű védelemhez ez a fél méter vastag 
védőréteg is kevés lehet, már csak azért is, mert a folyamatos kozmikus sugárzás hatására idővel 
maguk a védőrétegek is sugárzóvá válnak, egy másodlagos sugárforrást is létrehozva, ezért az 
asztronautákat érő élő szövetet roncsoló sugárzás mértékének a további csökkentéséhez szükség van 
az ionizáló sugárzást melanin segítségével elnyelő gombák tenyésztésére a pajzsmodul belső falának 


teljes felületén. 


52. A kozmikus sugárzás egyik forrása, a Rák-köd (Kredit: NASA) 


A pajzsmodul a mikrometeoritok illetve a kozmikus sugárzás elleni védelmen túl a teljes lakómodul 
elsődleges hőmérsékletszabályozásáért is felelne. Ehhez a pajzsmodul egy nagyteljesítményű hűtő- 
fűtő berendezéssel rendelkezne, ami a pajzsmodul mindkét védőrétegéhez és az asztronauták 
életterét kiegészítő nyomás alatti belső területhez is hozzákapcsolódna, állandóan fenntartva egy 


optimális hőmérsékletet a külső védőrétegben lévő nagynyomású nitrogéngázban, a belső 

védőrétegben lévő dilatáns folyadékban, és a belső élettérben lévő levegőben egyaránt. 


Így az önálló belső hőmérsékletszabályozással rendelkező legénységi modult pluszban három külön- 


külön szabályozott vastag hőszigetelő réteg venné körül, jelentősen növelve a biztonságot a mélyűri 
küldetés alatt. 


53. A Bigelow Felfújható Tevékenységmodul az ISS-hez csatlakoztatva (Művészi koncepció) (Kredit: Bigelow Aerospace) 


Bár maga a legénységi modul a pajzsmodul belsejében, egy nyomás alatt lévő területen helyezkedne 
el, és így az asztronautáknak a mélyűri küldetés során elég csak a pajzsmodul légzsilipjét használniuk, 
fölöslegessé téve a legénységi modul mindkét végébe beépített légzsilipeket, de a mikrometeorit- 
becsapódásokon illetve esetleges tűzeseteken túl még számtalan olyan vészhelyzet lehetséges, 
amelyeknél a legénységi modul saját légzsilipjeinek a megléte létfontosságúvá válhat. 


Ez utóbbira példa, hogy mivel a pajzsmodul méretei csak a legénységi modul abban való elhelyezését 
tennék lehetővé, ezért a különálló létfenntartó űrállomásmodulnak a kozmikus sugárzás illetve 
mikrometeoritok elleni saját védelme minimális lenne, így ennek okán, és mert a marsi küldetés 
során mindenből teljes értékű tartalékkal kell rendelkezni, a gravitációs gyűrű külső pereméhez az 
ellentétes oldalon hozzácsatlakoztatásra kerülne még egy pontosan ugyanolyan legénységi modul 


illetve létfenntartó űrállomásmodul, viszont a tartalékként szolgáló legénységi modul pajzsmodullal 
már nem rendelkezne. 

2.5 Létfenntartó űrállomásmodul 


A gravitációs gyűrű külső pereméhez rögzített lakómodulhoz hozzácsatlakozásra kerülő létfenntartó 
űrállomásmodul szerepe univerzális lenne. Bár a legalapvetőbb képességeivel maga a legénységi 
modul is rendelkezne, annak saját életfenntartó berendezéseinek a kapacitása kizárólag vészhelyzeti 
használatra lennének elegendőek, ezért a marsi küldetés teljes időtartama alatt a létfenntartó 
űrállomásmodul szolgálná ki ezen a téren az asztronautákat. 


A létfenntartó űrállomásmodul biztosítaná az asztronauták számára az ivóvizet, a fűtést, az oxigént, a 
levegő párátlanítását, a szén-dioxid kivonásával a levegő optimális összetételét, a folyamatos 
energiaellátást a gravitációs gyűrűn elhelyezett napelemtáblákból, a vészhelyzeti energiaellátást 
akkumulátorokból illetve hidrogént és oxigént felhasználó üzemanyagcellákból, a hulladékkezelést, a 
szennyvízkezelést, és többek közt a vízvisszaforgatást is. 

55. Környezetszabályozó és Létfenntartó Rendszer (Kredit: NASA) 

A létfenntartó űrállomásmodul a gravitációs gyűrű egyik küllőjének a végén lévő T-elosztó kialakítású 
összekötőelemnél kerülne a gravitációs gyűrű külső pereméhez rögzítésre, így ezen a T-elosztó 
kialakítású összekötőelemen keresztül a létfenntartó űrállomásmodul hozzáférhetne a gravitációs 
gyűrű kriogén tartályaiban cseppfolyós halmazállapotban tárolt több száz tonnányi hidrogénhez és 


oxigénhez. 


Mivel a gravitációs gyűrű kriogén tartályai közötti összekötőelemek az energia- és adathálózat 
kiépítését is szolgálnák, így a T-elosztó kialakítású összekötőelemen keresztül a létfenntartó 
űrállomásmodul és a hozzá csatlakoztatott lakómodul ezeknek a hálózatoknak is a részévé válna. 

Annak érdekében, hogy a létfenntartó űrállomásmodul ne akadályozza a szintén a T-elosztó 

kialakítású összekötőelemhez rögzített manőverező hajtóműmodult a működése közben, a 


gravitációs gyűrű négy manőverező hajtóműmodulja a gravitációs gyűrű pereméhez nem kifelé, 
hanem oldalirányban kerülne rögzítésre úgy, hogy két átellenesen elhelyezkedő manőverező 
hajtóműmodul az egyik, két átellenesen elhelyezkedő manőverező hajtóműmodul pedig a másik 


oldalirányban lenne rögzítve. 


Az asztronauták életterét a teljes mélyűri küldetés alatt biztosító lakómodulra a létfenntartó 


zt 


űrállomásmodul a pajzsmodul megerősített szerkezetű légzsilipjén keresztül csatlakozna rá, 

ugyanakkor a legénységi modulhoz hasonlóan a létfenntartó űrállomásmodul is rendelkezne mindkét 


végén egy-egy saját légzsilippel. 

Így annak ellenére, hogy a létfenntartó űrállomásmodul gyakorlatilag kizárólag gépészeti 
berendezésekből és akkumulátorokból, illetve különféle kapacitású kriogén tartályokból, 
víztartályokból, és többek közt levegőtartályokból állna, a belső tere levegővel feltöltött nyomás alatt 
lévő terület lenne. Ugyanakkor a mikrometeoritokkal és a kozmikus sugárzással szembeni 


elhanyagolható mértékű védettsége miatt biztonsági okokból a létfenntartó űrállomásmodulba az 
asztronauták kizárólag csak a Starman űrruháikban léphetnének be. 


Mivel a gravitációs gyűrű külső peremének sokszög alakzatából kifolyólag a létfenntartó 


FT 


űrállomásmodul eltérő szögben helyezkedne el a lakómodulhoz képest, ezért a hosszú henger alakú 

létfenntartó űrállomásmodul a lakómodul felőli végénél egy néhány négyzetméteres átkötőelemmel 

is rendelkezne, ami kompenzálni tudná a létfenntartó űrállomásmodul és a lakómodul néhány fokban 
eltérő irányú elhelyezkedését. A legénységi modulnak a létfenntartó űrállomásmodul 
berendezéseivel való különféle csővezetékes illetve kábeles kapcsolata is ezen az átkötőelemen 


keresztül lenne biztosított. 

A létfenntartó űrállomásmodulnak a lakómodullal ellentétes végén elhelyezkedő másik légzsilipje 
egyben egy univerzális dokkolóegységet is tartalmazna, amibe bármelyik űrhajó illetve marsi 
leszállóegység képes lenne bedokkolni, és ebből a légzsilipből nemcsak az épp bedokkolt űrhajó felé 
tudnának távozni az asztronauták, hanem akár az űr felé is egy űrséta megkezdéséhez. Míg a 
létfenntartó űrállomásmodulhoz épp bedokkolt űrhajóba való átszálláshoz, illetve a létfenntartó 
űrállomásmodulban való, például karbantartási célú tartózkodásoknál elég csak a Starman űrruhát 
hordaniuk az asztronautáknak, addig az űrsétákhoz már minden esetben a kifejezetten a mélyűri 


munkavégzésre fejlesztett XEMU szkafandert húznák fel az asztronauták. 


57. Canadarm2 mechanikus kar a Nemzetközi Űrállomáson (Kredit: NASA) 

A létfenntartó űrállomásmodul egy Canadarm típusú mechanikus karral is rendelkezne, ami olyan 
hosszúságú lenne, hogy az űrhajók dokkolását elősegítő alapfeladatán túl lehetővé tenné a 

mechanikus kar fejével való elérését mind a létfenntartó űrállomásmodul, mind a lakómodul külső 


burkolatának bármely pontjának. Ezáltal a külső burkolatok rendszeres átvizsgálásán túl egy 


esetleges mikrometeorit által okozott burkolatsérülés is könnyebben javíthatóvá válna az 
asztronauták által. 


58. Hélix-köd (Kredit: NASA) 


2.6 Műszaki kiszolgáló űrhajó 


Bár az egyben mélyűri űrhajóként is használható gravitációs gyűrű önmagában is könnyedén ki tudná 
szolgálni az akár kétéves időtartamú marsi küldetést, de mivel a mélyűrben haladva a gravitációs 
gyűrűnek mindig ugyanazt a napelemtáblákkal borított oldalát kell mutatnia a Nap felé annak 
érdekében, hogy a cseppfolyós halmazállapotú hidrogént illetve oxigént tároló kriogén tartályait 
folyamatosan az árnyékban tarthassa, arról nem is beszélve, hogy bármilyen manőverezés a 200 
méter átmérőjű gravitációs gyűrűvel rendkívül nagy mennyiségű rakéta-hajtóanyagot emészt fel, 
ezért a gravitációs gyűrű az alacsony Föld körüli pályát elhagyva továbbra is sokkal inkább csak egy 
mozgó űrállomásnak számítana. 


Ebből kifolyólag a Főnix-programban kifejlesztésre kerülne egy olyan műszaki kiszolgáló űrhajó, 
amivel szükség esetén az asztronauták a szkafanderükhöz csatlakoztatható Emberes Manőverező 
Egység (MMU) hatótávján túlra is eltávolodhatnak a gravitációs gyűrűtől, és amivel a gravitációs 
gyűrűhöz rögzített különböző szerepű űrállomásmodulokat akár a Földtől több tízmillió kilométerre a 
mélyűrben is megragadhatják, hogy a lecsatlakoztatásuk után a gravitációs gyűrű peremén máshova 
áthelyezhessék azokat. 


Ez utóbbira lehet példa, amikor a lakómodulhoz csatlakoztatott létfenntartó űrállomásmodult egy 


nem javítható sérülése vagy meghibásodása miatt ki kell cserélni a gravitációs gyűrű ellentétes 
oldalára rögzített tartalék létfenntartó űrállomásmodullal. 

59. Orion többcélú személyszállító eszköz az ATV szervizmodullal (Művészi koncepció) (Kredit: ESA) 


A műszaki kiszolgáló űrhajó az Orion MPCV alapján kerülne kifejlesztésre, de attól alapvetően 
eltérne. A műszaki kiszolgáló űrhajó ugyanis nem rendelkezne hővédőpajzzsal, és az Orion MPCV-vel 
ellentétben a hozzá tartozó szervizmodul a személyzeti modullal azonos átmérőjű és azzal teljes 
mértékben egybeépített is lenne. A szervizmodul nem rendelkezne kinyitható napelemtáblákkal sem, 
ehelyett a napelemtáblák a SpaceX Dragon 2 űrhajó kialakításához hasonlóan a szervizmodul 

burkolatán helyezkednének el annak érdekében, hogy a gravitációs gyűrű közvetlen közelében 
történő manőverezést ne akadályozzák. 


A műszaki kiszolgáló űrhajó orrán elhelyezkedő dokkolóegység az Orion MPCV-hez képest előrébb 
kerülne, ugyanis az Orion MPCV-vel ellentétben a műszaki kiszolgáló űrhajó egy kisebb légzsilippel is 
rendelkezne. Ez a henger alakú légzsilip egyedi kialakítású lenne, mert a külső burkolatán négy darab 
külön-külön nyitható és zárható nyomásálló ajtóval rendelkezne, amelyekre egy-egy XEMU 
szkafander kerülne a hátán lévő bebújó nyíláson keresztül rácsatlakoztatásra úgy, hogy a műszaki 
kiszolgáló űrhajó légzsilipjének külső burkolatán 90 fokonként elhelyezkedő nagyméretű xEMU 
szkafanderek ne zavarják a személyzeti modul manőverező fúvókáinak a működését. 


Mivel a NASA kifejezetten mélyűri munkavégzésre fejlesztett xEMU szkafandereit már nem kell 
részegységenként felvenni, hanem az asztronauta a szkafander hátán lévő résen keresztül bejutva 
tudja azt felvenni, így a műszaki kiszolgáló űrhajó légzsilipjének az átmérőjének nem kell nagyobbnak 
lennie a dokkolóegységének az átmérőjénél, és az asztronauták gyorsan és egyszerűen tudnák 
megkezdeni az űrsétát a már eleve az űrben lévő szkafandereikkel, aminek különösen az esetleges 


vészhelyzeti javításoknál lenne jelentős szerepe. 


A műszaki kiszolgáló űrhajó szervizmoduljába két darab Canadarm típusú mechanikus kar lenne 
beépítve annak érdekében, hogy a műszaki kiszolgáló űrhajó egyszerre tudja magát az egyik 
Canadarm mechanikus karjának a segítségével a gravitációs gyűrűhöz is rögzíteni, és közben pedig a 
másik Canadarm mechanikus karjának a segítségével egy űrállomásmodult vagy egy szerelést végző 


asztronautát is mozgatni. 

A mélyűri küldetés során a műszaki kiszolgáló űrhajó folyamatosan a gravitációs gyűrű 
lakómoduljához hozzácsatlakoztatott létfenntartó űrállomásmodulnak a dokkolóegységébe lenne 
bedokkolva. Azonban a marsi küldetéshez egy tartalék műszaki kiszolgáló űrhajó is rendelkezésre 
állna, ami pedig egyszerűen csak a gravitációs gyűrű külső pereméhez kerülne hozzácsatlakoztatásra 


a gravitációs gyűrű stabil forgásához szükséges optimális súlyelosztást figyelembe véve. 


A műszaki kiszolgáló űrhajó az Orion MPCV-vel ellentétben a manőverezéshez folyékony hidrogént és 
folyékony oxigént használna rakéta-hajtóanyagként. Bár más típusú, a folyékony hidrogénhez és a 
folyékony oxigénhez képest hűtést kevésbé vagy egyáltalán nem igénylő és egyszerűbben tárolható 
rakéta-hajtóanyagokkal a marsi küldetéshez szükséges eszközök egyszerűbbre lennének tervezhetők, 
de a folyékony hidrogén és a folyékony oxigén kizárólagos használatával a gravitációs gyűrűtől a 
marsi leszállóegységekig a mélyűri küldetés kulcselemei a lehető legkompatibilisebbek lehetnek 
egymással, lehetővé téve, hogy a mikrometeoritok becsapódásától egy a lakómodulban bekövetkező 
meghibásodásból fakadó tűzesetig az asztronauták számára mindig legyen lehetőség a felmerülő 
problémák megoldására vagy legalább áthidalására, és bármilyen körülmények között mindig legyen 
elegendő, a Földre való visszatéréshez szükséges mennyiségű rakéta-hajtóanyaguk, oxigénjük illetve 


vizük. 

Ennek érdekében a létfenntartó űrállomásmodul bármilyen űrhajó illetve marsi leszállóegység 
dokkolására alkalmas univerzális dokkolóegysége egyben egy LOX/LH2 rakéta-hajtóanyag 
átfejtőegység is lenne, lehetővé téve az éppen bedokkolt űrhajók folyékony hidrogénnel illetve 
folyékony oxigénnel való feltöltését, felkészítve őket a különféle mélyűri feladatokra vagy épp a Mars 
felszínén való landolásra. 


Azonban a nagymértékű kompatibilitás szükségessége nemcsak a LOX/LH2 rakéta-hajtóanyagra és a 
hozzá kapcsolódó hűtőberendezésekre, szivattyúkra, szelepekre és többek közt rakétahajtóművekre 
vonatkozik, hanem például a marsi küldetéshez használt operációs rendszerre és a célszoftverekre is. 
Így az Apollo-13 küldetésben történtekhez hasonló, egy a küldetés megszakítását előidéző 
vészhelyzetben a más célokra tervezett eszközök képességei is azonnal rendelkezésre állhatnak a 
marsi küldetésben való szerepüktől akár teljesen eltérő feladatok végrehajtására is. 


2.7 Műszaki felderítő robot 


Az akár kétéves időtartamú marsi küldetés során a gravitációs gyűrű szerkezetének illetve minden 
hozzá csatlakoztatott részegységnek, űrállomásmodulnak, űrhajónak illetve leszállóegységnek 
folyamatosan monitorozva kell lennie, nemcsak a gyakorlatilag mindenben megtalálható 
telemetrikus rendszereknek a szenzoradatait tekintve, hanem az anyagelfáradástól a mikrometeorit- 
becsapódásokig a külső burkolatokon észlelhető jeleket is keresve. 

63. Crew Interactive MObile companioN (CIMON) (Kredit: IBM) 


Ez azonban a folyamatos forgásban lévő 200 méter átmérőjű gravitációs gyűrű esetében egyáltalán 
nem egyszerű feladat, ezért a Főnix-programban, az Airbus CIMON robotját alapul véve, kifejezetten 
erre a célra kifejlesztésre kerülne egy mélyűri alkalmazhatóságú autonóm megfigyelő eszköz. 


Mivel ez a műszaki felderítő robot néhány kivételtől eltekintve mindig a gravitációs gyűrű iROSA 
napelemtáblái által keltett árnyékban tevékenykedne, így saját napelemekkel fölösleges lenne 
rendelkeznie. Viszont ebből kifolyólag a gömb alakú műszaki felderítő robot legalább egyméteres 
átmérőjű lenne annak érdekében, hogy az akkumulátorainak a kapacitása elegendő lehessen az 
optikai eszközeinek, fedélzeti számítógépének, kommunikációs berendezésének, és többek közt a 
saját áramköreit védő fűtésének a táplálására akár napokon át tartó megszakítás nélküli űrbeli 
üzemelésnél is. 


64. Boszorkányfej-köd (Kredit: NASA) 


A gravitációs gyűrű lakómoduljában az asztronauták az akár kétéves marsi küldetés alatt a 
légzésükkel rengeteg szén-dioxidot termelnek majd, ami a gravitációs gyűrű iROSA napelemtáblái 
által rendelkezésre álló nagymennyiségű energiával egy a NASA MOXIE eszközén alapuló 
berendezéssel részben visszaalakítható lenne oxigénné, az ennek során termelődő szén-monoxid 


pedig ideális hajtóanyag lenne a műszaki felderítő robot számára. 


A szén-monoxidot egy nagynyomású tartályban gáz halmazállapotban tárolva és a manőverező 
fúvókáin át nagy sebességgel kiengedve a gömb alakú műszaki felderítő robot könnyedén be tudná 


PZL A 


járni a gravitációs gyűrű közvetlen környezetét, és nagyfelbontású képeket készítve a gravitációs 


PLZ A 


gyűrű szinte minden négyzetcentiméteréről lehetővé tudná tenni a földi küldetésirányítás számára a 


ZTA 


képek elemzésével a gravitációs gyűrű folyamatos szerkezeti állapotfelmérését. 


A műszaki felderítő robot egy mesterséges intelligenciával rendelkező nagymértékben autonóm 
eszköz lenne annak érdekében, hogy az asztronauták idejét ne vigye el a műszaki felderítő robot 
távirányítással való valós idejű vezérlése, amire a földi küldetésirányítás a kommunikációban lévő 
nagy távolságból fakadó csúszás miatt nem lenne képes. 


A tartalékképzés miatt több ilyen műszaki felderítő robot is rendelkezésre állna a marsi küldetéshez, 


és kifejezetten ezen műszaki felderítő robotok kiszolgálására a gravitációs gyűrű létfenntartó 
űrállomásmodulja rendelkezne egy kisméretű robot-dokkolóegységgel is a külső burkolatán, amin 


keresztül az épp használatban lévő műszaki felderítő robot feltölthető lenne energiával és szén- 
monoxiddal anélkül, hogy azt az asztronautáknak a létfenntartó űrállomásmodul légzsilipjén keresztül 
a nyomás alatt lévő belső térbe kelljen behozniuk. 


Annak érdekében, hogy az űrsétákat igénylő javítások során az asztronauták által nem megfelelően 
rögzített és véletlenül elejtett szerszámok ne végleg veszítődjenek el, a műszaki felderítő robot egy 
kisméretű robotkarral is rendelkezne, lehetővé téve, hogy begyűjthesse a véletlenül elszabaduló 
eszközöket és tárgyakat. Hogy ne törje meg annak tökéletes gömb alakját, alaphelyzetében ez a 
csuklós robotkar a műszaki felderítő robot belsejébe visszatolva helyezkedne el. 


Ennek a kisméretű robotkarnak a megléte egyben azt is lehetővé tenné, hogy a műszaki felderítő 
robot a gravitációs gyűrű bármely pontjára stabilan rögzíthesse magát, így ha a műszaki felderítő 
robotnak egy adott pontot, például egy szivárgó kriogén tartályt kell napokig megfigyelnie, akkor 


ennek során minimalizálni tudná a szén-monoxid hajtóanyagának a fogyasztását. 


A gömb alakú műszaki felderítő robot, a külső burkolatán egyenletesen eloszolva, legalább egy tucat 
nagy teherbírású kapaszkodóval is rendelkezne. Ennek célja, hogy egy olyan vészhelyzetben, amikor 
az űrsétát végző asztronauta biztosítókötele valamilyen okból elszakad, kontrollálhatatlanná téve 
számára a mozgást, akkor az asztronauta az azonnal mellé manőverező műszaki felderítő robotot 
megragadhassa, egy szóbeli paranccsal annak manőverező fúvókái segítségével stabilizálhassa magát, 
majd automatikusan visszatérhessen vele a gravitációs gyűrűhöz vagy a műszaki kiszolgáló űrhajóhoz. 


2.8 A nukleáris energia használata 


Az olyan komplex szerkezeteknél, mint a mélyűri űrhajók, rengeteg szenzor található azok minden 
pontján, lehetővé téve a szelepek záródásának az ellenőrzésétől a strukturális stabilitást 
veszélyeztető erőhatások mérésén át a nyomás alatt lévő életterekben lévő levegő szén-dioxid 
szintjének a vizsgálatáig mindennek a folyamatos monitorozását. Sok esetben viszont ezeket a 
szenzorokat nincs lehetőség rákapcsolni a mélyűri űrhajó energiahálózatára, ami pedig egy akár 
kétéves mélyűri küldetés során az adott szenzorok energiaigényei alapján jelentősen korlátozhatja a 
használhatóságukat. 


Azonban a szén 14-es tömegszámú izotópját szintetikus gyémántok csapdájába rejtő technológiával 
társítva már a legkülönfélébb szenzorok lennének elhelyezhetők a gravitációs gyűrű bármely pontján, 
mert az így gyártható Nano Diamond Battery (NDB) akkumulátorok a lemerülés kockázata nélkül 
folyamatosan el tudnák látni energiával ezeket a szenzorokat, és a hozzájuk tartozó adattovábbításra 
szolgáló vezetékmentes kommunikációs eszközöket. 

67. Kilopower fissziós reaktor a Hold felszínén (Művészi koncepció) (Kredit: NASA) 


Bár a 200 méter átmérőjű gravitációs gyűrűn elhelyezett iROSA típusú napelemtáblák gond nélkül ki 
tudnák szolgálni a marsi küldetés teljes energiaigényét, azonban egy akár kétéves mélyűri küldetés 
tervezésénél soha nem lehet eléggé biztosra menni, és minden eshetőségre fel kell készülni, a 
megbízható nukleáris energiatermeléssel pedig jelentősen csökkenthetők a marsi küldetés 
kockázatai, ezért a Főnix-programban kulcsszerepet játszanának a NASA Kilopower projektjében 
kifejlesztésre kerülő különböző teljesítményű nukleáris reaktorok. 

68. Lagúna-köd (Kredit: NASA) 


Mivel a gravitációs gyűrű pereméhez rögzített, az asztronauták életterét biztosító lakómodul erősen 
védett lenne a sugárzással szemben, így az asztronauták számára minimálisak lennének az 
egészségügyi kockázatai egy nukleáris reaktorral való energiatermelésnek, ráadásul amennyiben ez a 
nukleáris reaktor a gravitációs gyűrű külső pereméhez annak a lakómodullal ellentétes pontjánál 
kerülne csatlakoztatásra, akkor a lakómodul és a nukleáris reaktor között a gravitációs gyűrű teljes 


200 méteres átmérőjű szerkezete és az abban tárolt több száz tonnányi LOX/LH2 rakéta-hajtóanyag is 
árnyékoló hatású lehetne. 


Az asztronauták lakómoduljának a sugárzással szembeni jelentős védelme arra is lehetőséget ad, 
hogy amennyiben az erre irányuló NASA fejlesztések beérnek, akkor a gravitációs gyűrű központi 
szerkezeti eleméhez hozzácsatlakoztatott pályamódosító hajtóműmodul hagyományos kémiai elven 
működő rakétahajtóművén túl egy nukleáris termikus meghajtással (NTP) működő rakétahajtóművet 


is csatlakoztatni lehessen a gravitációs gyűrűhöz. 

69. Mélyűri űrhajó nukleáris termikus meghajtással (Művészi koncepció) (Kredit: NASA) 


A Főnix-programban kifejlesztésre kerülő NTP hajtóműmodul a gravitációs gyűrű építésének a 
befejezése és annak a Nemzetközi Űrállomásról való leválasztása után kerülne csak 
hozzácsatlakoztatásra az akkor már a gravitációs gyűrű részét képező kriogén űrállomásmodulhoz. 
Ezáltal a pályamódosító hajtóműmodul illetve az NTP hajtóműmodul a gravitációs gyűrű két 
ellentétes oldalán helyezkednének el. 


Az NTP hajtóműmodul és a kriogén űrállomásmodul innentől egy szerkezeti egységet képeznének, 
mert a kriogén űrállomásmodul nemcsak a folyékony hidrogén hajtóanyaggal látná el az NTP 
hajtóműmodult a tolóerő létrehozásához, de a kriogén űrállomásmodul biztosítaná az NTP 
hajtóműmodul reaktorának a folyamatos hűtését is, amikor az NTP hajtóműmodul által biztosítható 


rakétameghajtásra nincs szükség. 


A reaktor hűtése a kriogén űrállomásmodulban nagymennyiségben tárolt cseppfolyós halmazállapotú 
héliummal történne, az NTP hajtóműmodul reaktorának a hűtőköre pedig a fölös hőt a hőleadó 
radiátorok felé való elvezetése előtt energiatermelésre is felhasználná, így a gravitációs gyűrű NTP 
hajtóműmodulja két különböző üzemmódban tudna működni, rakétameghajtó vagy energiatermelő 
üzemmódban. 


Biztonsági okokból az NTP hajtóműmodul egy szilárd hajtóanyagú mentőrakétával is felszerelt lenne, 
ami a reaktorának az asztronautákra nézve veszélyes meghibásodása esetén másodpercek alatt nagy 


távolságra tudná juttatni a gravitációs gyűrűtől a teljes NTP hajtóműmodult. Ez a vészhelyzeti 
kilökőrendszer nemcsak manuálisan lenne indítható az asztronauták által, hanem bizonyos kritikus 


hőmérsékleti illetve többek közt sugárzási határértékek elérése esetén teljesen automatikusan is. 


Mivel a szilárd hajtóanyagú mentőrakétának az égési ideje csak néhány másodperc lenne, így 


PZL ZA 


amennyiben a gravitációs gyűrűtől eltávolodott NTP hajtóműmodul a meghibásodásának az okai 
alapján még menthetőnek tekinthető, akkor az asztronauták a műszaki kiszolgáló űrhajóval könnyen 


ZTA 


érte tudnának menni, és a javítást követően vissza tudnák vontatni azt a gravitációs gyűrűhöz. 


71. A Jupiter déli pólusa (Kredit: Gabriel Fiset) 


Az űrkutatás szerepe az emberiség történetében jóval több egy zászló kitűzésénél egy idegen 
bolygón. Az univerzum keletkezésének a megértésétől a klímakutatáson és időjárás-előrejelzésen át a 
más bolygókon való élet kereséséig számtalan tudományos program segíti az emberiséget a 


fejlődésben. A gravitációs gyűrű pedig a marsi küldetés kiszolgálásán túl a legkülönfélébb 
tudományos programok számára szolgálhat platformként. 

Mivel a gravitációs gyűrű a forgásával fenntartott mesterséges gravitációjával és a lakómoduljának az 
elégséges sugárzásvédelmével a mélyűrben is biztonságos életteret tudna biztosítani az asztronauták 
számára, így az asztronauták folyamatos jelenléte által biztosított karbantartási és javítási 
lehetőségeknek köszönhetően a gravitációs gyűrűn azok a tudományos programok is egyszerűbben 
végrehajthatók lehetnek, amikre az alacsony Föld körüli pálya nem ideális. 


ZTA 4, 


Egy ilyen lehetőség a gravitációs gyűrű mélyűri obszervatóriumként való használata a már igencsak 
koros Hubble űrtávcsőnek a hozzá való csatlakoztatásával. Mivel az asztronauták lakómodulja egy 
ablakok nélküli teljesen zárt szerkezet lenne, és a nagyobb pályamódosításokat kivéve a gravitációs 


EZT A 


gyűrű rakétahajtóművei sem lennének használva, így a gravitációs gyűrűre az IROSA napelemtáblák 
árnyékában rögzítve a Hubble űrtávcsővel bármilyen fényszennyezés zavaró hatása nélkül lehetne 
keresni a Földre veszélyes aszteroidákat, illetve vizsgálni a távoli galaxisokat. 


Lévén a Hubble űrtávcső a Nemzetközi Űrállomásnál kicsit magasabban, de még mindig alacsony Föld 


körüli pályán kering, így a könnyű hozzáférhetőségének köszönhetően az űrtávcső már a gravitációs 
gyűrű építése során rögzíthető lenne annak szerkezetére, egy a Canadarm-hoz hasonló szinte minden 
irányban elforgatható mechanikus karon keresztül. A gravitációs gyűrűhöz rögzített Hubble 
űrtávcsőnek a mechanikus karral való pozicionálási lehetősége egyben azt is lehetővé tenné, hogy az 
űrtávcsövet immár hajtóanyag fogyasztása nélkül lehessen gyorsan és rendkívül pontosan beállítani a 


megfigyelni kívánt szektorokra. 


ZTA 


A gravitációs gyűrűnek a Mars körüli pályára állásával pedig, nagyteljesítményű sztereo 
radarberendezéseket is használva, a Hubble űrtávcsővel elkészíthető lenne egy a teljes bolygó 
felszínét bemutató centiméter pontosságú térhatású térkép, megkönnyítve a jelenlegi és a későbbi 
Mars felszíni küldetések tervezését. 


73. Asztronauták a Hubble űrtávcső szervizküldetése során (Művészi koncepció) (Kredit: Paul Hudson) 


A Mars felszínén való landoláshoz, a Mars-bázis kiépítéséhez és a tudományos feladatok 
elvégzéséhez, illetve a Marsról való felszálláshoz számtalan különböző leszállóegységre van szükség, 
azonban ahhoz, hogy ezek kifejlesztése ne tartson évtizedekig, a leszállóegységeknek azonos 
alapokra kell épülniük, ugyanúgy, ahogy például az autógyártásban annak moduláris felépítése révén 
ugyanazon alvázra több teljesen különböző modell is ráépíthető. 


Az azonos alapokon nyugvó leszállóegységek a részegységeik és vezérlésük nagymértékű 
kompatibilitása miatt biztonságosabbak is, mint ha a feladataik specifikussága alapján külön-külön 
kerülnének kifejlesztésre, mert az asztronauták számára megkönnyítik a hibakeresést és a javítást 
mind a mélyűrben, mind a Mars felszínén. 


A SpaceX Starship szupernehéz rakétarendszere a teljes újrafelhasználhatóságának, rendkívüli 
teherbírásának, és alacsonyra tervezett kilövési költségeinek köszönhetően hatalmas lehetőségeket 
tartogat az emberes űrkutatásban, azonban ennek ellenére az annak második fokozataként szolgáló 
Starship űrhajó a Főnix-programban nem kerülne felhasználásra, mert annak marsi változata nem 
lenne elég biztonságos. 


VIT 


A kockázatot a Columbia űrrepülőgép katasztrófájából jól ismert hővédő csempék jelentik, és bár ez a 
kockázat a holdi illetve a hétköznapi Föld körüli küldetéseknél elfogadható, egy rendkívüli anyagi 
erőforrásokat felemésztő akár kétéves időtartamú marsi küldetésnél már nem, így a Főnix-program 
leszállóegységei az egyszerűbb és biztonságosabb űrkapszulás kialakításúak lennének. 


75. Bázis a Marson (Művészi koncepció) (Kredit: John J. Olson) 

A Főnix-programban öt leszállóegység kategória kerülne kifejlesztésre, a Mars-bázis környezetének 
bejárásához használható felderítő jármű, az asztronautákat a Mars felszínére lejuttató és onnan 
visszahozó Mars-komp, a Mars-bázis energiaellátását és az asztronauták oxigénellátást biztosító 
nukleáris ellátómodul, a folyékony hidrogén és folyékony oxigén rakéta-hajtóanyag utánpótlást 
biztosító és a Mars-komp felszállását lehetővé tevő hajtóanyag-komp, illetve a Mars-bázis 
életterének kiépítéséhez szükséges különböző feladatokra optimalizált, de azonos szerkezeti 
felépítésű bázismodulok. 


A leszállóegységek a SpaceX Falcon Heavy hordozórakétákkal kerülnének alacsony Föld körüli pályára 
állításra, ahol a gravitációs gyűrű optimális súlyelosztása alapján annak külső peremére lennének 


csatlakoztathatók. Mivel a marsi küldetéshez szükséges teljes LOX/LH2 rakéta-hajtóanyag 


mennyiséget a Főnix-program újrafelhasználható hajtóanyag-szállító űrrepülőgépei hordanák fel a 
gravitációs gyűrűhöz, így a marsi leszállóegységeknek a fellövésükkor elég lenne csak minimális 
mennyiségű rakéta-hajtóanyaggal rendelkezniük, épp csak annyival, amennyi az alacsony Föld körüli 
pályán való manőverezéshez és a gravitációs gyűrű megközelítéséhez szükséges. 

76. Mars Sample Retrieval Lander (Művészi koncepció) (Kredit: NASA) 


Azáltal pedig, hogy a SpaceX Falcon Heavy hordozórakéta több mint 60 tonnányi hasznos terhet tud 
alacsony Föld körüli pályára juttatni, és hogy a leszállóegységek szinte üres rakéta-hajtóanyag 
tartályokkal indíthatók az űr felé, a marsi leszállóegységek tervezésekor lehetőség van arra, hogy a 
hagyományos öt méter körüli átmérő helyett annak akár több mint a duplájával rendelkezzenek, ami 
kulcsfontosságú mind a vékony marsi légkörben való hatékonyabb aerodinamikai fékezéshez, mind a 
Mars felszínére lejuttatható hasznos teher mennyiségének a tekintetében. 


Mindegyik kategóriájú marsi leszállóegység folyékony hidrogén és folyékony oxigén rakéta- 
hajtóanyagot használna mind a fő, mind a manőverező rakétahajtóműveiben. A rendelkezésre álló 
nagymennyiségű hidrogénnek és oxigénnek köszönhetően pedig a leszállóegységek saját elsődleges 
energiaellátása is gáz halmazállapotú hidrogént és oxigént felhasználó üzemanyagcellás lehet, ami 
melléktermékként a szintén kulcsfontosságú erőforrásnak számító vizet termeli. 


A Főnix-program minden leszállóegysége, illetve a különböző vészhelyzeti eshetőségekre való 
felkészülés érdekében a műszaki kiszolgáló űrhajó is, rendelkezne két darab erőforrás-elosztó 
csatlakozóval a külső burkolatán. Ezek az univerzális szerepű csatlakozók tennék lehetővé, hogy 
rugalmas többcélú töltőkábelek segítségével a Mars felszínére landolt leszállóegységek 
összeköthetők legyenek egymással a rendelkezésükre álló erőforrások megosztására vagy 
átcsoportosítására. 


A rugalmas töltőkábelek használatával az erőforrás-elosztó csatlakozókon keresztül megteremthető 
lenne a leszállóegységek közötti energia- és adatkapcsolat, a vízkészletek megosztása, illetve a 


hidrogénnek és az oxigénnek mind a gáz, mind a cseppfolyós halmazállapotban történő át- vagy 
visszaszivattyúzása is. 


3.1 A Mars-komp felépítése és működése 


77. Mars-komp (egyszerűsített és nem méretarányos ábra) (Grafika és hozzáadott ötletek: Gadár Roland) 


1. Személyzeti modul. A Mars-komp két fő részegységből állna, amikből a felső elem az Orion MPCV 
személyzeti moduljának az áttervezett változata lenne. 


2. Ablakok. Az Orion MPCV-n alapuló Mars-kompnak a személyzeti modulja a jelentős áttervezése 
ellenére továbbra is egy teljes értékű űrhajó lenne, ami vészhelyzetben az eredeti feladatától akár 


teljesen eltérő szerepkörben is használható lenne. 


3. Dokkolóegység. A műszaki kiszolgáló űrhajó dokkolóegységéhez hasonlóan a legénység ki- és 


beszállásán túl alkalmas lenne a Mars-komp LOX/LH2 rakéta-hajtóanyaggal való feltöltésére is, így a 


gravitációs gyűrű létfenntartó űrállomásmoduljába bedokkolva az asztronautáknak nem kellene az 
erőforrás-elosztó csatlakozáson keresztül külön is összekötniük a Mars-kompot a létfenntartó 
űrállomásmodullal. 


4. Rakétahajtóművek. A Mars-komp személyzeti modulja az eredeti Orion MPCV változathoz képest 
rendelkezne szabályozható teljesítményű és többször is újraindítható LOX/LH2 rakétahajtóművekkel, 
azonban ezek teljesítménye és a Mars-komp személyzeti moduljában elhelyezésre kerülő rakéta- 
hajtóanyagnak a mennyisége nem lenne elégséges a személyzeti modul önálló marsi landolásához. A 
Mars-komp személyzeti moduljának az oldalába négy pár LOX/LH2 rakétahajtómű lenne beépítve. 


5. Másodlagos hővédőpajzs. Az áttervezése ellenére a Mars-komp személyzeti modulja továbbra is 
rendelkezne hővédőpajzzsal, ami az Orion MPCV hővédőpajzsának a marsi légkörre optimalizált 
változata lenne. 


6. Szervizmodul. A Mars-komp másik fő részegysége annak alsó, szervizmodulként szolgáló eleme 
lenne, ami az Orion MPCV-hez használt ESM szervizmodul lecserélését igényelné, lévén a Mars-komp 
szervizmodulja képességeiben alapvetően eltérne attól. A hagyományos hengerforma helyett a Mars- 
komp szervizmodulja a személyzeti modulhoz hasonlóan kúp alakú lenne, aminek a csúcsa maga a 
személyzeti modul lenne. A szervizmodul a Mars felszínén való landolásra alkalmas teljesítményű 
LOX/LH2 rakétahajtóművekkel és az azok táplálására elegendő kapacitású folyékony hidrogén és 
folyékony oxigén tartályokkal rendelkezne. A szervizmodul a NASA ATHLETE robotlábaival is 
rendelkezne, amik a szerkezetükben és teherbírásukban elég erősek lennének ahhoz, hogy a földihez 
képest csak harmadakkora gravitációjú Mars felszínén való haladáson túl egyben leszállótalpakként is 
hasznosíthatók legyenek. Az eredeti ESM szervizmodullal ellentétben a Mars-komp szervizmodulja 
nem rendelkezne napelemtáblákkal, ehelyett a hidrogénnel és oxigénnel működő elsődleges 
üzemanyagcellás energiatermelését kiegészítendő a szervizmodul egy radioizotópos 
termoelektromos generátorral (RTG) is rendelkezne. Bár egy RTG energiatermelése legfeljebb csak 
néhány száz watt lehet, és a használata jelentős kockázatot is jelent az asztronautákra, de egyben ez 
az egyetlen energia- és hőforrás, amire az asztronauták bármilyen körülmények között is biztosan 
számíthatnak. Ez pedig a Mars száraz és hideg felszínén kulcsfontosságú tényezője lehet a túlélésnek, 
például egy olyan vészhelyzetben, amikor a légkörbe való belépés szögének vagy a kijelölt landolási 
körzetnek az elhibázása miatt a többi leszállóegységtől akár több száz kilométerre érkezhetnek csak 
meg a Mars-komppal az asztronauták. 


7. Rögzítőfülek. A Mars-komp személyzeti modulja és szervizmodulja az eredeti Orion MPCV-hez 
hasonlóan lenne egymáshoz csatlakoztatva, azonban a Mars-komp esetében a rögzítőfülek sokkal 
nagyobb terhelésre lennének tervezve, lévén ki kell bírniuk a Mars felszínére való landolás és az 
onnan való felszállás során keletkező erőhatásokat is. 


8. Elsődleges hővédőpajzs. A személyzeti moduljához hasonlóan a Mars-komp szervizmodulja is 
rendelkezne egy a Mars légkörére optimalizált saját hővédőpajzzsal, ami a Mars-komp kúp alakjából 
kifolyólag a személyzeti modul hővédőpajzsához képest többszörös átmérőjű lenne. Ez az elsődleges 
hővédőpajzs ledobható lenne annak érdekében, hogy az alatta elhelyezkedő és a Mars-komp 
landolásához szükséges nagyteljesítményű LOX/LH2 rakétahajtóművek illetve ATHLETE robotlábak 
használhatók lehessenek. 


9. Rögzítő csomópontok a hajtóanyag-kompok számára. Bár a Mars-komp szervizmoduljában tárolt 
folyékony hidrogénnek és folyékony oxigénnek a mennyisége elegendő lenne a Mars-komp számára 
a Mars felszínén való biztonságos landoláshoz, azonban a Mars felszínéről a Mars körüli pályáig való 
újbóli felemelkedéshez már nem. Ezért a Marsról való felszállás előtt a Mars-komp szervizmodulján 
lévő megerősített szerkezetű rögzítő csomópontokra hajtóanyag-kompok kerülnének 
rácsatlakoztatásra, amik a saját LOX/LH2 rakétahajtóműveikkel és kriogén rakéta-hajtóanyag 
tartályaikkal afféle gyorsítórakétákként segítenék a Mars-kompot a Mars körüli pálya elérésében. A 
Mars-komp szervizmoduljának külső burkolatán 90 fokonként lennének a rögzítő csomópontok a 
hajtóanyag-kompok számára. A méreteik, a fő LOX/LH2 rakétahajtóműveik teljesítményei, és a 
rakéta-hajtóanyag kapacitásaik tekintetében a Mars-komp és a hozzá csatlakoztatható hajtóanyag- 
kompok úgy kerülnének megtervezésre, hogy a Mars felszínéről való felszállásnál már két teljesen 
feltöltött hajtóanyag-komp is biztosítani tudja a Mars-komp számára a Mars körüli pályán várakozó 
gravitációs gyűrűnek az elérését, így a Mars-kompon lévő további két rögzítő csomópontnak 
elsősorban vészhelyzeti szerepe lenne. 

Az eredeti Orion MPCV-hez hasonlóan az annak áttervezésével születő Mars-komp is négy 
asztronauta szállítására lenne alkalmas, azonban a Mars felszíni küldetéshez három Mars-kompot 
vinnének magukkal az asztronauták a gravitációs gyűrűhöz csatlakoztatva, lehetővé téve, hogy a 
négyfős marsi leszálló csapat a kockázatok csökkentése érdekében két Mars-komppal landolhasson, 
és még mindig maradjon egy Mars-komp vészhelyzeti tartaléknak a Mars-bázis tervezett helyszíne 
fölött geostacionárius pályán keringő gravitációs gyűrűhöz csatlakoztatva. 


A két Mars-komp külön-külön való landolása és a mindössze kétfős legénységeknek a használata 
azonban nemcsak amiatt lényeges, hogy a Mars felszíni küldetés az egyik Mars-komp esetleges 
landolás soráni végzetes balesete esetén is folytatható legyen a két túlélő asztronautával, hanem 


mert a Mars-komp személyzeti moduljába beépítésre kerülő LOX/LH2 rakétahajtóművek és a 


hozzájuk tartozó kriogén rakéta-hajtóanyag tartályok jelentős helyigényűek, amit csak az 


ag 


asztronauták számára szolgáló belső élettérnek a minimalizálásával lehet biztosítani. 


80. All-Terrain Hex-Limbed Extra-Terrestrial Explorer (ATHLETE) roverek személyzeti modul makettekkel (Kredit: NASA) 

A Marson való landolást a geostacionárius pályán keringő gravitációs gyűrűről lecsatlakozott Mars- 
komp a légkörbe való belesüllyedéssel és az elsődleges hővédőpajzsával való aerodinamikai 
fékezéssel kezdené, majd a személyzeti moduljának a tetejéből a Mars-komp szuperszonikus 
ejtőernyőket nyitna ki a további fékezéshez. Miután a Mars-komp sebessége eddigre már 
lecsökkenne annyira, hogy a szervizmoduljának a hővédőpajzsára már ne legyen szükség, a Mars- 
komp ledobná a szervizmodul alján lévő elsődleges hővédőpajzsot. A Mars felszínéhez közeledve a 
szuperszonikus ejtőernyők is leoldásra kerülnének a Mars-komp személyzeti moduljáról, majd pedig a 
szervizmodul fő LOX/LH2 rakétahajtóműveit begyújtva a Mars-komp rakétahajtóműves fékezéssel a 


közben kitárt ATHLETE robotlábain landolna a Mars felszínén. 
3.2 Vészhelyzetek a Mars-komp landolása során 


Annak köszönhetően, hogy a Mars-komp két különálló részegységből, a személyzeti modulból és a 
szervizmodulból állna össze, a SpaceX Starship űrhajóhoz vagy a Lockheed Martin Mars Landerhez 
hasonló hagyományos kialakítású űrhajókhoz képest több lehetőség lenne a vészhelyzetekben való 
cselekvésre. A Mars-komp rakétahajtóműveinek és más alrendszereinek a képességei, illetve a 
folyékony hidrogén és folyékony oxigén rakéta-hajtóanyag tartályainak a kapacitásai is eleve úgy 

kerülnének megtervezésre, hogy a példaként felhozott vészhelyzetek kezelésére alkalmasak 
legyenek. 


Amennyiben a légkörbe való belépés során a Mars-komp elsődleges hővédőpajzsa tökéletesen 
működne, de a szuperszonikus ejtőernyők nem, vagy rosszul nyílnának ki, a Mars-komp személyzeti 
modulja a saját oldalsó LOX/LH2 rakétahajtóműveit begyújtva fékezné a teljes Mars-kompot egészen 
addig, amíg a Mars-komp sebessége le nem csökkenne annyira, hogy az elsődleges hővédőpajzsra 
már légáramlás-terelő elemként se legyen szükség, és ledobva azt lehetővé váljon a szervizmodul fő 


rakétahajtóműveinek a beindítása. 


Amennyiben a légkörbe való belépés során például egy mikrometeorit okozta sérülés miatt a Mars- 
komp elsődleges hővédőpajzsa nem lenne képes a légköri súrlódásból keletkező hőt megfelelően 
elvezetni, akkor amint a szenzorokkal folyamatosan monitorozott hőmérsékletértékek túllépnének 
egy még biztonságosnak tekinthető szintet, a Mars-komp személyzeti modulja a saját oldalsó 
LOX/LH2 rakétahajtóműveit egy pillanatra begyújtva és a rögzítőfüleket kioldva vészhelyzeti leválást 
végezne a szervizmodulról. Ezután a további aerodinamikai fékezést a személyzeti modul már a saját 
hővédőpajzsával végezné. 


A megfelelő sebességre való lassulást követően az immár önállóan repülő személyzeti modulból 
kinyitásra kerülnének a szuperszonikus ejtőernyők, amiket viszont ebben a vészhelyzeti szituációban 
a személyzeti modul a Mars felszínéhez közeledve sem oldana le, az utolsó pillanatig kihasználva a 
szuperszonikus ejtőernyők által adható lassítás mértékét. A felszín közvetlen közelébe érve a 
személyzeti modul a teljes saját LOX/LH2 rakéta-hajtóanyag készletét felhasználva egy néhány 
másodperces rakétahajtóműves fékezéssel csökkentené a becsapódásának az erejét. 

82. Lockheed Martin Mars Lander (Művészi koncepció) (Kredit: Lockheed Martin) 

Mivel a Mars-komp személyzeti modulja nem rendelkezne leszállótalpakkal, ezért az asztronauták 
ülései kifejezetten a rendkívül nagy terheléssel járó, inkább becsapódásnak tekinthető landolások 
erőhatásainak a csökkentésére lennének kifejlesztve, hogy az asztronautáknak ilyen esetben is legyen 
esélye a túlélésre. A Mars-komp használatához az asztronauták a SpaceX Starman űrruhát hordanák, 
így a személyzeti modul burkolatsérülése akkor sem lenne automatikusan végzetes az asztronauták 

számára, ha annak sérülése a belső nyomás alatt lévő életterét is érintené. 


Amennyiben a légkörbe való belépés során a Mars-kompnak az elsődleges hővédőpajzzsal való 
aerodinamikai fékezése és a szuperszonikus ejtőernyőkkel való további lassítása rendben 
megtörténne, de a szervizmodul hővédőpajzsának a ledobása sikertelen lenne, lehetetlenné téve a 
szervizmodul fő rakétahajtóműveinek a használatát, a Mars-komp a személyzeti modul saját oldalsó 
LOX/LH2 rakétahajtóműveit begyújtva lassítana oly módon, hogy ehhez a személyzeti modul nem a 
saját folyékony hidrogén és folyékony oxigén rakéta-hajtóanyag készletét használná fel, hanem a 
szervizmodulét a köztük lévő csatlakozáson keresztül. 


Mivel a Mars-komp elsődleges hővédőpajzsának a leoldása nélkül annak ATHLETE robotlábai sem 
tudnának a landolási pozíciójukba beállni, ezért ahogy a szervizmodul teljes rakéta-hajtóanyag 
készlete elfogyott, a személyzeti modul a rögzítőfüleket kioldva vészhelyzeti leválást végezne a 
szervizmodulról, és immár önállóan, a saját oldalsó rakétahajtóműveivel a saját rakéta-hajtóanyag 
készletét felhasználva landolna a Mars felszínén. 


Leszállótalpak hiányában ez a minimális sebességű landolás is súlyos károkat okozhat az 
asztronautákat szállító személyzeti modulban, de mivel az a legerősebb szerkezeti elemére, a 
hővédőpajzsára érkezne egy remélhetőleg teljesen sík és a nagyobb kövektől is mentes Mars felszíni 
területre, így az asztronautákat érő sérülések kockázata még egy ilyen vészhelyzeti szituációban is 
alacsony maradhat. 


3.3 A hajtóanyag-komp felépítése és működése 


84. Hajtóanyag-komp (egyszerűsített és nem méretarányos ábra) (Grafika és hozzáadott ötletek: Gadár Roland) 


1. Hajtóanyag-komp. A többi leszállóegységhez hasonlóan folyékony hidrogént és folyékony oxigént 
használna rakéta-hajtóanyagként, és mivel kifejezetten a LOX/LH2 rakéta-hajtóanyagnak a 
szállítására lenne tervezve, így a többi leszállóegységgel ellentétben a Mars felszínén való 
landoláshoz legfeljebb csak a harmadát kellene felhasználnia a kriogén tartályaiban tárolt rakéta- 
hajtóanyagnak. A Mars-komphoz igazodó fordított kúp alakjából kifolyólag a hajtóanyag-kompnak 
mind a folyékony hidrogén tartálya, mind az az alatt elhelyezkedő folyékony oxigén tartálya gömb 


alakú lehet. 


2. Hővédőpajzs. A hajtóanyag-komp hővédőpajzsa nem lenne ledobható, ami ugyan jelentős 
súlytöbbletet jelentene a Mars felszínéről való felszállásnál, de ezáltal a hajtóanyag-komp 
újrafelhasználható lenne, lehetővé téve, hogy bizonyos vészhelyzetekben a gravitációs gyűrűnél 
történő ismételt feltöltést követően még egyszer landolhasson a Mars felszínén. Ennek érdekében a 
Főnix-program többi marsi leszállóegységétől eltérően a hővédőpajzsa nem ablatív típusú lenne, 
hanem a Space Shuttle Orbiterekhez hasonlóan kerámia csempékből épülne fel. 


- 89 - 


3. Rögzítő csomópontok a Mars-komp számára. Ezeken a rendkívül nagy teherbírású rögzítő 
csomópontokon keresztül lehetne a hajtóanyag-kompot a Mars-komp szervizmoduljához rögzíteni. 
Mivel a hajtóanyag-kompokat egymáshoz nem, csak a Mars-komphoz lehetne hozzácsatlakoztatni, 
így a Mars-komppal ellentétben a hajtóanyag-kompon a rögzítő csomópontokból csak kettő lenne, 
egy a Mars-komp számára, egy pedig tartaléknak a másik rögzítő csomópont esetleges 
meghibásodása esetére. A Mars-kompnak és a hajtóanyag-kompoknak a rögzítő csomópontokkal 
való egymáshoz csatlakoztatása egyben a kompok közötti energia- és adatkapcsolatot is létrehozná, 
lehetővé téve a Mars-komp fedélzeti számítógépe számára a hajtóanyag-kompok felszállás közbeni 
közvetlen vezérlését, azonban a LOX/LH2 rakéta-hajtóanyag megosztására ezek a rögzítő 
csomópontok már nem lennének alkalmasak. A rakéta-hajtóanyagot a hajtóanyag-kompból csak a 
minden marsi leszállóegységen megtalálható erőforrás-elosztó csatlakozókon keresztül lehetne át- 
vagy visszaszivattyúzni, aminek viszont a Mars felszínéről való felszálláskor semmilyen szerepe nem 
lenne, vagyis a Mars-komp és a hozzácsatlakoztatott hajtóanyag-kompok a Mars körüli pályáig való 
felemelkedésük során csak a saját kriogén tartályaikból fogyasztanák a LOX/LH2 rakéta-hajtóanyagot. 


4. ATHLETE robotlábak. A hajtóanyag-komp a Mars-komphoz hasonlóan szintén ATHLETE 
robotlábakat használna leszállótalpakként, azonban a Mars-komphoz képesti fordított kúp alakjából 
kifolyólag a Mars felszínén landolva a hajtóanyag-kompnak a hővédőpajzsa felül lenne, így a Mars- 
komppal ellentétben az ATHLETE robotlábait a hajtóanyag-komp az oldalából tudná a landolási 
pozícióiba széttárni. Az ATHLETE robotlábaknak a Mars-kompon és a hajtóanyag-kompokon is való 
alkalmazása lehetővé teszi, hogy ezek a leszállóegységek a Mars felszínén önállóan megközelíthessék 
egymást, majd a rögzítő csomópontjaiknak a precízen egy szintbe állítását követően távirányítással 
összekapcsolódhassanak. 


5. Fő LOX/LH2 rakétahajtóművek. A Mars-komppal ellentétben a hajtóanyag-komp szabályozható 


teljesítményű és többször is újraindítható fő rakétahajtóművei a hővédőpajzs ledobása nélkül is 
használhatók lennének. Mivel a hajtóanyag-komp szuperszonikus ejtőernyői annak fő 
rakétahajtóművei mellől kerülnének kinyitásra a légkörbe való belépés során, ezért a szuperszonikus 
ejtőernyők leoldását követően a hajtóanyag-komp teljesen átfordulna a fő rakétahajtóműveinek a 
begyújtásához és a Mars felszínén való rakétahajtóműves fékezéssel történő landoláshoz. 


85. Ikercsúcsok a Marson (Kredit: NASA) 


86. Orion-köd (Kredit: NASA) 


A hajtóanyag-komp rendelkezne egy nagyteljesítményű hűtőberendezéssel, ami a kriogén tartályok 
megfelelő hőszigetelésével kombinálva képes lenne megakadályozni a LOX/LH2 rakéta- 
hajtóanyagnak a párolgását az űr hidegéhez képest sokkal kellemesebb hőmérsékletű marsi felszínen 
is. 


A többi leszállóegységhez hasonlóan a hajtóanyag-komp elsődleges energiaellátása is gáz 
halmazállapotú hidrogént és oxigént felhasználó üzemanyagcellával történne, biztosítva a landolást 
követően az elektromotorokból felépülő ATHLETE robotlábainak a működését, illetve a kriogén 
tartályok hűtőberendezésének a folyamatos üzemeltetésével a Mars felszínére lejuttatott LOX/LH2 


rakéta-hajtóanyagnak a cseppfolyós halmazállapotban való tartását is. 


Ugyan az üzemanyagcellával való energiatermelés rengeteg rakéta-hajtóanyagnak a felhasználásával 
járhat, azonban a Mars-bázis kiépítésekor a nukleáris ellátómodul átvenné az összes marsi 
leszállóegység energiaellátásának a szerepét, a hajtóanyag-komp pedig rendelkezne egy rakéta- 
hajtóanyag visszaforgató berendezéssel is, ami az üzemanyagcellával való energiatermelés során 
keletkezett vizet tudná elektrolízissel hidrogénre és oxigénre lebontani, hogy a hajtóanyag-komp 
hűtőberendezésével cseppfolyós halmazállapotig lehűtve azok újra visszatölthetők lehessenek a 
kriogén rakéta-hajtóanyag tartályokba. 


Mivel a Mars-bázis kiépítése során az erőforrás-elosztó csatlakozókon keresztül minden 
leszállóegység összekapcsolásra kerülne, így a hajtóanyag-kompok a többi leszállóegység 
üzemanyagcelláinak a működése során keletkezett vízmennyiségből is újra LOX/LH2 rakéta- 
hajtóanyagot tudnának készíteni. 


A marsi küldetéshez összesen nyolc hajtóanyag-komp kerülne legyártásra és a SpaceX Falcon Heavy 
hordozórakéták segítségével az alacsony Föld körüli pályán várakozó gravitációs gyűrűhöz való 
csatlakoztatásra. Mivel ezek a hajtóanyag-kompok képesek lennének az általuk tárolt LOX/LH2 
rakéta-hajtóanyagnak a folyamatos hűtésére, a gravitációs gyűrűhöz csatlakoztatva pedig a 
hűtőberendezéseik energiaellátása is biztosítható a gravitációs gyűrű iROSA napelemtábláinak 
köszönhetően, így a hajtóanyag-kompok a Föld és a Mars közötti utat akár teljesen felöltött 
állapotukban is megtehetik. 


Ennek elsősorban olyan vészhelyzetben lenne jelentősége, amikor a gravitációs gyűrű stabilizációs 
gázelosztó rendszerének a használatát például mikrometeorit becsapódások sokasága lehetetleníti el. 
Ebben az esetben a küldetés megszakítását követően a hajtóanyag-kompoknak az eredetileg a Mars 
felszíni küldetésre szánt LOX/LH2 rakéta-hajtóanyagával biztosítható az asztronautáknak a gravitációs 


gyűrűvel való biztonságos hazatérése 


Egy másik szélsőséges vészhelyzeti szituáció, ha a gravitációs gyűrűt például egy robbanás 
következtében el kell hagyniuk az asztronautáknak. Ebben az esetben egy Mars-komphoz az oldalán 
lévő rögzítő csomópontokra négy teljesen feltöltött hajtóanyag-komp kerülne a mélyűrben 
hozzácsatlakoztatásra, majd a Mars-komp orrán lévő dokkolóegységre rácsatlakoztatásra kerülne a 
közben a gravitációs gyűrűről szintén leválasztott létfenntartó űrállomásmodul, aminek a másik 
végén lévő dokkolóegységébe a lakómodul továbbra is hozzácsatlakoztatott maradna. Ezáltal gyorsan 


és egyszerűen összeállítható lenne egy olyan mélyűri űrhajó, ami ugyan mesterséges gravitációval 
nem rendelkezne, de megfelelően alkalmas lenne az asztronautáknak az alacsony Föld körüli pályáig 
való biztonságos hazahozatalára. 


3.4 Nukleáris ellátómodul 


Annak köszönhetően, hogy minden marsi leszállóegység ATHLETE robotlábakat használna 
leszállótalpakként, a leszállóegységek számára a landolási pontokat kizárólag a biztonság, és nem 
pedig a Mars felszíni küldetés tervezett tudományos feladatai alapján lehetne kijelölni, lévén a 
leszállóegységek a landolásukat követően is képesek lennének a kutatómunkára kijelölt területhez 
odagurulni. 


Azonban ettől függetlenül az első marsi küldetésnél a leszállóegységek landolására kijelölt leszállási 
körzet és a Mars-bázis kiépítésének tervezett helyszíne megegyezne még akkor is, ha a 
terepviszonyok alapján legideálisabbnak kiválasztott leszállási körzet a tudományos szempontokból 
már kevésbé lenne csábító. 


Ezen túl az első Mars felszíni küldetés a Mars egyenlítőjénél valósulna meg, ahol a nappali maximális 
hőmérséklet még a legbarátságosabb, csökkentve a Mars-bázis állandó fűtéséből fakadó 
energiaigényt, és ahol a Mars felszínéről való felszálláskor a Mars forgásából fakadó kezdősebességet 
maximálisan ki lehetne használni. 


89. Mars térkép (Kredit: NASA) 


Bár a leszállóegységek az ATHLETE robotlábaiknak köszönhetően a Mars-bázis kiépítéséhez szükséges 


egymáshoz való csatlakoztatásukat követően is képesek lennének a helyváltoztatásra, magát a teljes 


Mars-bázist mozgatva egy a víz és a marsi élet keresésére ideálisabb helyszín felé, például egy egykori 
marsi folyómederbe, azonban ez a bármikori mobilizálhatóság egyből odavész, ha napelemtáblákból 
kell farmot építeniük az asztronautáknak a Mars-bázis folyamatos energiaellátására, ezért a Főnix- 
program Mars felszíni küldetésében az elsődleges energiaellátást egy nukleáris ellátómodul 
biztosítaná, a NASA Kilopower fejlesztési projektjének az eredményeit felhasználva. 

90. Westerlund 2 csillaghalmaz (Kredit: NASA) 


Mivel egy nagymennyiségű radioaktív anyagot tartalmazó nukleáris reaktornak az alacsony Föld 
körüli pályára való feljuttatása jelentős kockázatot jelent, mert bármilyen végzetes baleset esetén a 
radioaktív anyag hatalmas területet szennyezhet be, ezért a SpaceX Falcon Heavy hordozórakétával 
való fellövésekor a nukleáris ellátómodult tartalmazó orrkúphoz egy rövid égési idejű és nagy 
tolóerejű mentőrakéta is tartozna, ami viszont a hagyományos kilövések menetével ellentétben nem 
válna le az orrkúppal együtt, hanem végig elkísérné a nukleáris ellátómodult. Ezáltal az NTP 
hajtóműmodulhoz hasonlóan a Marsig tartó útja során a nukleáris ellátómodul is rendelkezne egy 
vészhelyzeti kilökőrendszerrel a gravitációs gyűrűtől való gyors eltávolodáshoz. A mentőrakéta csak a 
Mars körüli pályán, a felszínre való landolás előkészítése során kerülne leválasztásra a nukleáris 
ellátómodulról. 


A hővédőpajzs és a fő LOX/LH2 rakétahajtóművek elhelyezkedésének a tekintetében a nukleáris 
ellátómodul szerkezeti felépítése megegyezne a hajtóanyag-kompéval, így ahhoz hasonlóan a 
szuperszonikus ejtőernyők leoldása után teljesen átfordulna a fő rakétahajtóműveinek a 
begyújtásához és a rakétahajtóműves fékezéssel való landoláshoz. 


Az energiatermeléshez üzemanyagként használt urán-235 radioaktív sugárzása miatt a nukleáris 
ellátómodulban nem lenne az asztronauták számára légzsilip és nyomás alatt lévő élettér, így a 
legalább 10 kW névleges teljesítményű nukleáris reaktor desztillált vizet keringető titán 


hősugárzójának a szerepét a nukleáris ellátómodul oldalfalai tudnák ellátni. 


A Mars felszínére történő landolását követően a nukleáris ellátómodul a saját ATHLETE robotlábain 
odagurulna a Mars-bázis tervezett helyszínére, és mivel a többi marsi leszállóegységhez hasonlóan a 
nukleáris ellátómodul is rendelkezne erőforrás-elosztó csatlakozókkal, így az ezekhez 


csatlakoztatható rugalmas többcélú töltőkábelekkel az asztronauták össze tudnák kötni a nukleáris 


ellátómodult a Mars-bázis kiépítésének a helyszínére odagyűjtött többi leszállóegységgel. 


91. NASA asztronauták a Marson (Művészi koncepció) (Kredit: NASA) 


Annak érdekében, hogy az asztronautáknak a nukleáris ellátómodulból fakadó sugárzásterhelése a 
lehetőség szerint csökkenthető legyen, a Mars-bázis leszállóegységekből való összeállításakor a 
hajtóanyag-kompok a nukleáris ellátómodul és a Mars-bázis életterét adó bázismodulok közé 
kerülnének elhelyezésre, így a hajtóanyag-kompokban tárolt nagymennyiségű folyékony hidrogén és 
folyékony oxigén jelentős árnyékoló hatású lehetne. 


A hajtóanyag-kompokhoz hasonlóan a nukleáris ellátómodul is rendelkezne egy nagyteljesítményű 
hűtőrendszerrel, így képes lenne a landolásból megmaradt LOX/LH2 rakéta-hajtóanyag mennyiségét 
bármeddig cseppfolyós halmazállapotban tárolni, azonban a Mars-bázis kiépítését követően a 
nukleáris ellátómodulban, a Mars felderítő járművekben, illetve a bázismodulokban még megmaradt 
folyékony hidrogénnek és folyékony oxigénnek a teljes mennyisége átszivattyúzásra kerülne a 
hajtóanyag-kompokba. 


Az immár üressé vált kriogén tartályokkal rendelkező nukleáris ellátómodul innentől a Mars-bázis 


folyamatos energiaellátásán túl az asztronauták számára a légzéshez szükséges oxigénnek az 


előállítására is szolgálna, lehetővé téve, hogy a leszállóegységekkel a Mars felszínére lejuttatott 
folyékony oxigénnek minél nagyobb részét lehessen rakéta-hajtóanyag komponenskért felhasználni. 


Ehhez a nukleáris ellátómodul rendelkezne egy a NASA MOXIE technológiáján alapuló oxigén előállító 
berendezéssel, ami a marsi légkör szén-dioxidjából termelné az oxigént és a szén-monoxidot. Ennek 
során a fölösleges szén-monoxid egyszerűen csak kiengedésre kerülne a Mars légkörébe, az értékes 
oxigént viszont mind a cseppfolyós, mind a gáz halmazállapotában is eltárolná a nukleáris 
ellátómodul. 

A nukleáris ellátómodul oxigén előállító berendezésének a teljesítménye megegyezne a reaktora által 
biztosítható hő- és energialeadással, azonban a Mars felszíni küldetés időtartama alatt a nukleáris 
ellátómodul mindig csak az épp rendelkezésére álló energiafölöslegét használná fel az oxigén 
előállítására. Mielőtt pedig cseppfolyós halmazállapotában is elkezdené felhalmozni az oxigént az 
eleve erre szolgáló kriogén tartályában, a nukleáris ellátómodul először az immár üressé vált 
folyékony hidrogén tartályát töltené fel gáz halmazállapotú oxigénnel, mert az így tárolt oxigéngáz 
szolgálná az asztronauták és a teljes Mars-bázis azonnal hozzáférhető vészhelyzeti oxigénellátását. 


Mivel a nukleáris ellátómodul energia- és oxigéntermelő képessége továbbra is folyamatos lenne a 
Mars felszíni küldetés végeztével is, és mivel a Mars felszínén landolt nyolc hajtóanyag-kompból 
normál körülmények között az asztronautáknak csak négyre lenne szüksége a Mars-körüli pályán 
várakozó gravitációs gyűrűhöz való visszatérésre, ezáltal a nukleáris ellátómodul az asztronauták 
távozását követően már a következő marsi küldetés előkészítését tudná szolgálni, a folyamatosan 
termelt oxigént a saját és a hűtőrendszerrel szintén felszerelt hajtóanyag-kompok kriogén 


tartályaiban cseppfolyós halmazállapotban tárolva. 

A teljesen kiépített Mars-bázissal és a Mars felszínén addig is folyamatosan előállított oxigénnel a 
legkorábban is csak hosszú évek múlva indítható következő marsi küldetésnek így már sokkal 
kevesebb eszközt és rakéta-hajtóanyagot kell majd a Mars felszínére lejuttatnia. 


93. A Mars déli pólusa (Kredit: ESA) 


Bár ugyanezt az elvet követve a nukleáris ellátómodul önmagában is elindítható lenne a Mars felé, 
hogy már az első marsi küldetés előtt akár évekkel odaérve elkezdhesse az oxigéntermelést, de ez a 
nukleáris ellátómodul a folyamatos és biztonságos energiatermelésének köszönhetően a mélyűrben 
is kulcsszerepet játszana a küldetés kockázatainak a csökkentésében, ami pedig fontosabb, mint az 
általa előre megtermelhető oxigénnek a mennyisége. Amennyiben több nukleáris ellátómodul 


gyártására is lenne lehetőség a marsi küldetéshez, akkor is csak egy landolna az asztronautákkal a 


EZT A 


Mars felszínén, a többi vészhelyzeti tartalékként továbbra is a gravitációs gyűrűhöz csatlakoztatva a 
Mars felszíni küldetés befejeztével az asztronautákkal együtt visszatérne a Földhöz. 


94. Majomfej-köd (Kredit: NASA) 


3.5 A bázismodulok felépítése és működése 


—— 


95. Bázismodul (egyszerűsített és nem méretarányos ábra) (Grafika és hozzáadott ötletek: Gadár Roland) 


1. Bázismodul. A Mars felszínén való különböző feladatok kiszolgálására kifejlesztésre kerülő 
bázismoduloknak a szerkezeti felépítése a hővédőpajzs, az ATHLETE robotlábak, és a fő 
rakétahajtóművek elhelyezkedésének a tekintetében a hajtóanyag-komphoz és a nukleáris 
ellátómodulhoz hasonló lenne, így a Mars felszínén való landolásuk is azokkal megegyező módon 
történne. 


2. Hővédőpajzs. Mivel a bázismodulok a nukleáris ellátómodulhoz hasonlóan végleg a Mars felszínén 
maradnának, ezért ablatív típusú hővédőpajzzsal rendelkeznének, ami viszont nem lenne ledobható 
annak érdekében, hogy a Mars felszínén való landolásukat követően az immár felül elhelyezkedő 
hővédőpajzsok plusz sugárzáselnyelő rétegként szolgálhassanak, ami kulcsfontosságú a mágneses tér 
és a vastag légkör hiányában a Mars felszínét szinte akadálytalanul bombázó kozmikus sugárzásnak a 
magas intenzitása miatt. 


3. ATHLETE robotlábak. 
4. Fő LOX/LH2 rakétahajtóművek. 


5. Folyékony oxigén tartály. Mivel a bázismoduloknak csak annyi LOX/LH2 rakéta-hajtóanyagot kell 
tudniuk tárolniuk a kriogén tartályaikban, amennyit a geostacionárius pályán keringő gravitációs 


gyűrűtől való eltávolodástól a Mars felszínére való landolásig szinte teljesen fel is használnak, így a 


bázismodulok kriogén tartályai alakjukban eltérőek, kapacitásaikban pedig sokkal kisebbek lehetnek a 
hajtóanyag-komp kriogén tartályaihoz képest. 


6. Folyékony hidrogén tartály. A hajtóanyag-komp gömb alakú folyékony hidrogén tartályával 
ellentétben a bázismodulok folyékony hidrogén tartályai henger alakúak lennének, ugyanis a Mars- 
bázist alkotó leszállóegységek összekapcsolását és a bázismodulokban megmaradt rakéta- 
hajtóanyagnak a hajtóanyag-kompokba való átszivattyúzását követően ezek a legalább három méter 
átmérőjű henger alakú üres nyomásálló tartályok szolgálnának az asztronauták elsődleges 
élettereként. Ennek érdekében mindegyik bázismodul esetében a folyékony hidrogén tartályaiknak a 
teljes belső felületén egymástól körülbelül tíz centiméterenként kisméretű furatok lennének, amikbe 
csavaros rögzítőfüleket betekerve az asztronauták berendezhetnék az elsődleges életterüket, a 
monitoroktól a polcokig ezekre a rögzítőfülekre ráhelyezve a különféle eszközöket és 
berendezéseket. Ezen eszközök és berendezések működtetéséhez a bázismodulok folyékony 
hidrogén tartályaiba már gyárilag beépítettek lennének azok a víz-, levegő-, energia-, illetve 
adatcsatlakozási pontok, amikre az asztronauták hosszabbító kábelekkel bármilyen a kriogén 
tartályokban elhelyezésre kerülő eszközt vagy berendezést rá tudnának csatlakoztatni. A legnagyobb 
előnye a folyékony hidrogén tartályoknak a bázismodulok elsődleges élettereinek való 
átalakíthatóságának, hogy a leszállóegységeknek egy eleve nagyméretű és nyomásálló részegysége 
kerülne a landolásukat követően továbbra is hasznosításra, aminek vastag alumínium burkolata a 
jelentős sugárzáselnyelő képességével rengeteget számítana az egészségügyi kockázatok 
csökkentésében a kozmikus sugárzástól alig védett marsi felszínen. 


7. Nyomásálló ajtó. Annak érdekében, hogy az asztronauták be tudjanak lépni a bázismodulok 
elsődleges élettereiként szolgáló kriogén tartályokba, és ki is tudjanak lépni onnan az azokat 
körülölelő másodlagos élettérbe, a bázismodulok folyékony hidrogén tartályainak mindkét végén 
egy-egy nagyméretű és kerek nyomásálló ajtó helyezkedne el. 


8. Összecsomagolt felszerelés. Mivel az asztronauták elsődleges élettereinek szánt kriogén 


tartályokban a bennük tárolt folyékony hidrogén miatt a Mars-bázis kiépítéséig és a kriogén tartályok 
leszivattyúzásáig nem lehet semmit sem elhelyezni, így a különféle feladatokra specializált 
bázismoduloknak a teljes felszerelése a kriogén tartályok körül lenne tárolva, gyakorlatilag egy-egy 
tömbbe összecsomagolva. Ennek hátránya, hogy az asztronautáknak a Mars felszíni küldetés 
tudományos feladataiba való belekezdésük előtt még heteket kell majd a Mars-bázis belső 
kialakításával eltölteniük, minden eszközt és berendezést egyenként kicsomagolva és ellenőrizve, 
hogy a végleges helyükre elhelyezhessék azokat, előnye viszont, hogy a bázismodulokhoz tartozó 
felszereléseknek a Földről való elindításuk előtti elhelyezése optimális helykihasználtságú és 
súlyelosztású lehet, a bázismodulokban lévő minden szabad négyzetcentimétert az eszközök, 
berendezések, illetve különféle tartalékoknak a Marsra való szállítására felhasználva. 


9. Felfújható oldalfalak. A henger alakú folyékony hidrogén tartályaikat körülölelő másodlagos 
élettereiknek a kialakításához a bázismodulok külső burkolatának a rögzítése kioldható lenne, 
lehetővé téve a felfújását egy a Bigelow Aerospace technológiáján alapuló fánk alakú másodlagos 
élettereknek. A bázismodulok elsődleges életterét adó kriogén tartályokhoz hasonlóan ezek a 
másodlagos életterek is nyomás alatt lévő területek lennének, az így elérhetővé váló plusz 
köbmétereknek köszönhetően pedig az asztronauták már könnyen hozzáférhetnének a bázismodulok 
szorosan összecsomagolt felszereléséhez, és lenne elég szabad terük azok szétpakolásához és 
ellenőrzéséhez a végleges helyükre való elhelyezésük előtt. 


96. Carina-köd (Művészi koncepció) (Kredit: NASA) 


A fánk alakúra felfújható másodlagos életterek külső burkolatába minden bázismodul esetében már 
eleve beépített lenne két darab légzsilip, amik a másodlagos életterek felfújásával, egymással 
ellentétes oldalon elhelyezkedve, a legszélső elemeivé válnának a bázismoduloknak. Így a 
bázismodulokkal egymás mellé gurulva, és az ATHLETE robotlábaikkal a vízszintességüket és az 
egymáshoz viszonyított magasságukat is precízen beállítva a bázismodulok a légzsilipjeiken keresztül 
egymáshoz csatlakoztathatók lennének, ezáltal kiépítve a teljesen egybenyitható Mars-bázist. 


760) t 
TGÜNTKNAT GYA VATAVATATATAVAN AT 
ÖATAY A TATA TAVA TANATATATAVAT a 


40 é am st 


kr öt 


SZÖKNEK az. TE ságést aj 


§ e j 
Vá ázást aa ázÉKI 


Mivel mindegyik bázismodul két légzsilippel rendelkezne, így az asztronauták a Mars-bázis 
kiépítésekor tetszés szerint variálhatnák a különböző bázismoduloknak az egymáshoz viszonyított 
elhelyezkedését, és az összes bázismodul egymáshoz való csatlakoztatását követően még mindig 
maradna szabadon két légzsilip a Mars felszínére való kilépéshez. A Főnix-programban összesen hat 
megegyező szerkezeti felépítésű, de különböző feladatokra specializált bázismodul kerülne 
kifejlesztésre, akommunikációs, a műhely, a rekreációs, a tudományos, az óvóhely, és az aeropónia 
bázismodulok. 


A többi marsi leszállóegységhez hasonlóan a bázismodulok is a SpaceX Falcon Heavy 
hordozórakétákkal kerülnének indításra az alacsony Föld körüli pályán várakozó gravitációs gyűrűhöz, 
a Marshoz érve pedig a hat bázismodul csak azután landolna a felszínen, miután már mind a nyolc 
hajtóanyag-kompnak a landolása sikeres volt. Ez azért lényeges, mert míg a különböző 
bázismoduloknak elsősorban kényelmi és tudományos szerepük lenne, hogy a Mars-kompokkal 
landoló asztronauták ne csak egy-két napot tölthessenek a Mars felszínén a közvetlen 
környezetükben kőzetmintákat gyűjtve, hanem a Mars-bázis erőforrásaira támaszkodva akár egy 
több hónapos időtartamú komplex felszíni küldetést is végrehajthassanak, addig a hajtóanyag- 


kompok sikeres landolása nélkül már eleve végrehajthatatlan lenne a Mars felszíni küldetés. 


z4 ge 


98. Marsi előőrs (Művészi koncepció) (Kredit: Mark Dowman) 


Ugyanakkor a Marshoz vitt nyolc hajtóanyag-komp jelentős túlbiztosítást is jelentene a Mars felszíni 
küldetésben, így amennyiben azok közül valamelyik megsemmisülne vagy akár csak 
használhatatlanná válna a landolása során, a Mars felszíni küldetés továbbra is teljesen 
biztonságosan végrehajtható lenne. Még az se jelentené a Mars felszíni küldetés megszakítását, ha a 
landolásaik során két hajtóanyag-komp veszítődne el, bár a kockázatok csökkentése és a különböző 
vészhelyzeti protokollok végrehajthatósága érdekében ebben az esetben egyetlen Mars-kompot 
használva négy helyett már csak két asztronauta landolna a Mars felszínén. 


3.6 Mars felderítő jármű 


A Főnix-programban nem kerülne felhasználásra a NASA fejlesztés alatt lévő MMSEV alapú Mars 
rovere, mert az asztronautáknak a Mars felszíni kutatómunkákhoz való szállítását egy a 
bázismodulokhoz hasonló szerkezeti felépítésű leszállóegység végezné el. A legjelentősebb különbség 
a Mars felderítő jármű és a bázismodulok között az lenne, hogy a felderítő járműben lévő kiürített 
folyékony hidrogén tartály nem elsődleges élettérként, hanem porszűrésre szolgáló szélcsatornaként 


funkcionálna. 


99. A Tejútrendszer központi vidéke (Kredit: NASA) 


Ugyanis a marsi por az asztronauták számára nagyon súlyos egészségügyi kockázatot jelent, és mivel 
a szkafanderükön és a különböző eszközeiken keresztül is behurcolhatják azt a Mars-bázis nyomás 
alatt lévő steril környezetébe, így a Mars-bázisra való belépésük előtt minden esetben tökéletesen 
portalanítaniuk kell magukat. 


Ehhez a felderítő jármű folyékony hidrogén tartályába már gyárilag beépítettek lennének a 
szélcsatorna légvezetékei, csak azok lezártak lennének egészen addig, amíg a kriogén tartály a benne 
tárolt maradék folyékony hidrogénnek a hajtóanyag-kompokba való átszivattyúzásával a portalanító 
funkciójában használhatóvá nem válik. A kriogén tartályból létrehozásra kerülő szélcsatorna 

visszatérő áramú légvezetékeihez egy nagyteljesítményű légbeszívó tartozna, ami az asztronauták 


által cserélhető és tisztítható porszűrőkön keresztül áramoltatva tudná folyamatosan portalanítani a 
kriogén tartályban lévő levegőt. 


100. Leszállás a Marson (Művészi koncepció) (Kredit: Les Bossinas) 


Mivel az asztronautáknak a pormentesítést még azelőtt kell elvégezniük, hogy levennék a 
szkafandereiket, így a felderítő jármű szélcsatornája a Mars-bázis belélegezhető levegője helyett 


zat 


alaphelyzetben a marsi légkör szinte teljes egészében szén-dioxidból álló levegőjét hasznosítaná a 


levegőkeringetésre, leegyszerűsítve és így meggyorsítva az asztronautáknak a Mars felszínéről a 


szélcsatornába való belépését. 


Bár a szélcsatornaként szolgáló kriogén tartályban folyamatosan nagy sebességgel tudna a porszűrők 
közbeiktatásával körbeáramlani a marsi levegő, a marsi pornak a szkafanderekről és más különböző 
felületekről való eltávolítását az asztronauták nagynyomású fúvókák segítségével tudnák elvégezni. 

Mindegyik ilyen nagynyomású fúvóka egy robotkígyóra hasonlító légtömlő végén helyezkedne el, ami 
pedig egy több tíz liter kapacitású szén-dioxid palackra lenne rácsatlakoztatva, így az asztronauták a 
nagynyomású fúvókákból kiengedhető sűrített szén-dioxiddal a szkafandereik és a különféle 
eszközeik legnehezebben hozzáférhető pontjain is tökéletesen el tudnák végezni a portalanítást. A 
nagynyomású fúvókákkal felszerelt szén-dioxid palackok kézben is cipelhetők lennének, így az 


asztronauták a palackok újratöltését a szélcsatornán kívül is meg tudnák oldani. 


A felderítő jármű szélcsatornájának a belső fala annak teljes felületén Elektrodinamikus Porpajzzsal 


(EDS) is felszerelt lenne, megkönnyítve a kriogén tartály folyamatos tisztán tartását. 


A bázismodulokkal ellentétben a felderítő jármű esetében az egymással ellentétes oldalon 
elhelyezkedő két légzsilip eleve hozzáépített lenne a kriogén tartályhoz, így a fánk alakú másodlagos 
élettér felfújását követően a szélcsatornaként szolgáló kriogén tartályba való belépéshez, illetve az 
onnan való kilépéshez is az egyik légzsilipen keresztül vezetne az út. 


102. Lófej-köd (Kredit: NASA) 


Mivel a felderítő jármű szélcsatornája és a vele egybeépített légzsilipjei két teljesen különálló részre 
osztanák szét a fánk alakúra felfújt másodlagos életteret, ezért ebből a két félkör alakú élettérből 
csak az egyik szolgálna nyomás alatt lévő utastérként, a másik félkör alakú rész egy a marsi légkör felé 
nyitott nagyméretű szerszám- és eszköztároló helyiség lenne. 


A szerszám- és eszköztároló helyiségnek a falába a felderítő jármű hátulra néző részen eleve 
beépített lenne egy nagyméretű és nem nyomásálló ajtó, ami pedig felszerelt lenne egy 
kapaszkodóval is rendelkező leengedhető lépcsővel, így az asztronauták az xEMU szkafandereiket 
viselve is könnyen és biztonságosan tudnának ki-be járkálni ebbe a helyiségbe. 


Így a szerszám- és eszköztároló helyiségbe kerülne elhelyezésre minden olyasmi, amire a Mars 


felszínén végzett munkák során az asztronautáknak folyamatosan szükségük lehet, és amiket 
fölösleges minden alkalommal egy portalanítást követően a Mars-bázis nyomás alatt lévő steril 
környezetébe visszavinniük. A szerszám- és eszköztároló helyiségbe kerülnének raktározásra a Mars 
felszínéről összegyűjtött kőzetminták is, minimalizálva azok különféle organizmusokkal való 
beszennyezésének az esélyét. 


A felderítő jármű mindkét légzsilipje négy irányba lenne elhagyható, kifelé a Mars felszíne felé, vagy 
amennyiben a felderítő jármű az egyik légzsilipjével rácsatlakozott a Mars-bázis egyik szabadon lévő 
légzsilipjére, akkor a Mars-bázis felé, befelé a szélcsatornaként szolgáló kriogén tartályba, 
oldalirányban a felderítő jármű nyomás alatt lévő utastere felé, és végül a szerszám- és eszköztároló 
helyiség felé egy XEMU szkafander dokkolóegységen keresztül. 


103. Nyomás alatt lévő életterű marsjáró szkafander dokkolóegységekkel (Kredit: NASA) 


Azáltal, hogy az XEMU szkafandereket a hátrészükön lévő bebújó nyíláson keresztül lehet felvenni, 
ami részegységek kifejezetten úgy vannak megtervezve, hogy bedokkolhatók legyenek az erre 
szolgáló XxEMU szkafander dokkolóegységekbe, így az asztronauták minimalizálhatják a szélcsatorna 
használatát és a portalanítással eltöltött időt, mert a felderítő jármű mindkét légzsilipjét el tudnák 
hagyni a szerszám- és eszköztároló helyiség felé úgy, hogy egyből a szkafandereikbe bújnak bele az 
XEMU szkafander dokkolóegységeken keresztül. 


Bár a Mars felszíne sokkal barátságosabb, mint a Hold felszíne és a mélyűr, az XxEMU szkafanderek 
használata ennek ellenére elkerülhetetlen, mert a Mars felszínére optimalizált, de gyengébb 
képességű űrruhák fölösleges kockázatot jelentenének. 


104. Perseverance Mars rover (Kredit: NASA) 


A felderítő jármű fánk alakra felfújható oldalfalai úgy lennének kialakítva, hogy a felfújását követően 
a felderítő jármű elöl elhelyezkedő félkör alakú nyomás alatt lévő utastere ablakokkal is 
rendelkezzen, lehetővé téve a Mars felszínére való kilátást a felderítő jármű botkormánnyal való 


vezetése során. Bár ez a kilátás csak minimális szintű lenne egy MMSEV alapú Mars roverhez képest, 


de kameráknak a felderítő járművön való elhelyezésével a felderítő jármű közvetlen környezete az 
asztronauták számára jól belátható maradhatna. 


A bázismodulokhoz hasonlóan a felderítő jármű is tartalmazna előre összecsomagolt felszerelést, az 
összeszerelhető üléseket, a szélcsatorna beüzemeléséhez szükséges eszközöket és berendezéseket, 
és többek közt a tartalék XxEMU szkafandereket is. A bázismoduloktól eltérően viszont a Mars 
felderítő jármű kifejezetten úgy lenne megtervezve, hogy a maradék LOX/LH2 rakéta-hajtóanyagának 
a leszivattyúzását és a fánk alakú másodlagos életterének a felfújását követően szinte azonnal 
használatba vehető legyen. 


A többi marsi leszállóegységhez hasonlóan a felderítő jármű elsődleges energiaellátása is gáz 
halmazállapotú hidrogént és oxigént felhasználó üzemanyagcellás lenne, azonban a bázismodulokhoz 
hasonlóan az üzemanyagcellás energiaellátását csak addig tudná használni, amíg a Mars-bázis 


110 - 


összeállítását követően a landolásból megmaradt LOX/LH2 rakéta-hajtóanyaga átszivattyúzásra nem 
kerülne a hajtóanyag-kompokba. Innentől kezdve a felderítő jármű energiaellátása csak a saját 
beépített akkumulátoraira támaszkodna minden olyan esetben, amikor a Mars-bázishoz és ezáltal a 
nukleáris ellátómodulhoz nincs hozzácsatlakoztatva. 


Bár ez drasztikusan lecsökkentené a felderítő jármű által egyszerre bejárható területnek a nagyságát, 
de mivel a Főnix-program Mars felszíni küldetése a kutatási feladatok végrehajtásában elsősorban 
robotokra támaszkodna, és maga a Mars-bázis is végig megőrizné a mobilizálhatóságát, így maguknak 
az asztronautáknak soha nem kell majd a Mars-bázistól messzire eltávolodniuk, ami utóbbi 
jelentősen mérsékelheti a Mars felszíni küldetés kockázatait is. 


Épp ezért a felderítő jármű elsődleges szerepe nem az asztronauták szállítása lenne a Mars-bázis és a 
Mars felszínén lévő tudományos szempontból érdekesebb helyszínek között, hanem hogy 
bejáratként szolgáljon a Mars-bázis számára, lehetővé téve a visszatéréskori pormentesítést minden 
olyan esetben, amikor az asztronauták nem az xXEMU szkafander dokkolóegységeket, hanem a 
légzsilipet használják. A portalanításnak a Mars felszíni küldetésben való kulcsfontosságú szerepe 
miatt a Mars felderítő járműből két darab landolna a Marson, és az egyik ilyen felderítő jármű 


minden esetben folyamatosan a Mars-bázishoz lenne csatlakoztatva. 


Bár a Hold felszíne a kozmikus sugárzás és a napkitörések ellen védő mágneses tér illetve légkör 
hiányában ugyanolyan veszélyes az asztronauták számára, mint a mélyűr, ráadásul a csak 
egyhatodnyi gravitációnak az egészségügyi hatásai miatt még egy megfelelő sugárzásvédelemmel 
rendelkező Hold-bázist sem lehetne állandó legénységgel működtetni, hanem csak a legénységnek a 
Nemzetközi Űrállomásnál alkalmazottakhoz hasonló rotálásával, azonban a Hold ezen hátrányok 
ellenére is hatalmas lehetőségeket tartogat. 


Ugyanis az akár kétéves időtartamú marsi küldetés során rengeteg olyan technológiát és eszközt kell 
majd élesben használni, amelyeknél az esetleges tervezési hibák és üzemzavarok, még ha esetleg az 
asztronautákra nem is jelentenek közvetlen veszélyt, a Mars felszíni küldetés tudományos 
feladatainak a végrehajtását ellehetetleníthetik. Ezért a NASA Artemis-programjához hasonlóan a 


Főnix-programban is először egy teljes körű tesztprogram kerülne végrehajtásra a Holdnál. 


Mire a gravitációs gyűrű építése befejeződhet, a Nemzetközi Űrállomás már hosszú évekkel lépi túl 
majd az eredetileg tervezett élettartamát, és mivel egy marsi küldetés a komplexitása miatt minden 
centjét lekötheti az űrkutatásra fordítható anyagi forrásoknak, így nem lesz lehetőség egy újabb 
űrállomás építésére se az alacsony Föld körüli pályán, se a Holdnál, ami egyben a Hold körüli pályára 
tervezett Gateway űrállomás építésének a lefújását is jelentené. 


Ezért a Nemzetközi Űrállomáshoz csatlakoztatott gravitációs gyűrű az építését befejezve átvenné a 


szerepét magának a Nemzetközi Űrállomásnak is. A Nemzetközi Űrállomás felszámolásra kerülne, 
minden még hasznosítható űrállomásmodult és berendezést a gravitációs gyűrűbe beépítve, egyrészt 
további vészhelyzeti tartalékokat képezve ezzel a későbbi marsi küldetésre, másrészt továbbra is 
lehetővé téve azoknak a legkülönfélébb tudományos és kereskedelmi célú küldetéseknek a 


kiszolgálását, amikre a gravitációs gyűrű saját lakómodulja a szűkössége és korlátozott képességei 
miatt alkalmatlan lenne. 


108. Cassiopeia A szupernóva-maradvány (Kredit: NASA) 


Mivel a Nemzetközi Űrállomást jelenleg alkotó különböző űrállomásmodulok nem rendelkeznek 
érdemi sugárzásvédelemmel, így azokat az asztronauták csak a viszonylagos védettséget biztosító 
alacsony Föld körüli pályán használhatják, miután a gravitációs gyűrű elszakadt a Föld gravitációjából, 
az asztronauták már csak a Főnix-programban kifejlesztésre kerülő lakómodulban 
tartózkodhatnának, azonban a Holdnál végrehajtott tesztporogramot követően a marsi küldetés 

végrehajtására való felkészüléshez a gravitációs gyűrű visszatérne az alacsony Föld körüli pályára. 


Ugyanis, bár az alacsony Föld körüli pályára való visszatérés majd a Mars felé a Föld gravitációs 
teréből való elindulás nagyon sok plusz rakéta-hajtóanyagnak a felhasználását igényelné ahhoz 
képest, amekkora mennyiségre a Holdtól való közvetlen induláshoz lenne szükség, de a holdi 
tesztprogram és a marsi küldetés között hosszú évek telhetnek el, ami idő alatt pedig csak a 
viszonylagos védettséget adó alacsony Föld körüli pályán lehetne maximálisan kihasználni a 
gravitációs gyűrű képességeit, ráadásul a marsi küldetéshez szükséges több száz tonnányi rakéta- 
hajtóanyagnak a felhordását végző újrafelhasználható hajtóanyag-szállító űrrepülőgépek is csak az 


alacsony Föld körüli pálya elérésére lennének valóban alkalmasak. 


A holdi tesztprogramra való felkészülést megkönnyíti, hogy a Hold viszonylag könnyű és gyors 
megközelíthetősége miatt a holdi tesztprogramhoz elég csak a legminimálisabb vészhelyzeti 
tartalékokkal rendelkezni, és csak azoknak a marsi leszállóegységeknek a kifejlesztésével és 
legyártásával kell elkészülni hozzá, amik a holdi tesztorogramban konkrétan részt is vennének. 

A gravitációs gyűrű építésének a befejezését követően a Nemzetközi Űrállomásról leválasztásra 
kerülne minden még hasznosítható űrállomásmodul és berendezés, áthelyezve azokat a gravitációs 

gyűrűre, majd a Nemzetközi Űrállomás rossz állapotú és megsemmisítésre szánt 
űrállomásmoduljairól a gravitációs gyűrű végleg lecsatlakozna, a Nemzetközi Űrállomás maradványa 
pedig a légkörbe való belépéshez és a Nemo-pontba való becsapódáshoz letérítésre kerülne a 


pályájáról. 

Az eredetileg a Nemzetközi Űrállomást és az épülő gravitációs gyűrűt összekapcsoló és egyben a 
folyamatos rakéta-hajtóanyag utánpótlást is fogadó kriogén űrállomásmodul innentől már végleg a 
gravitációs gyűrű részévé válna, és amennyiben a kifejlesztése sikeres, az NTP hajtóműmodul is 


fellövésre és a kriogén űrállomásmodulhoz való csatlakoztatásra kerülne. 


Bár a gáz halmazállapotú oxigénnek és hidrogénnek az elégetésével működő hagyományos 
pályamódosító hajtóműmodultól eltérően a nukleáris termikus meghajtás csak folyékony hidrogént 
igényelne hajtóanyagkért, és így az NTP hajtóműmodul kifejlesztésével a gravitációs gyűrű repülési 
sebességének a gyorsítása vagy lassítása is leegyszerűsödne, de ennek ellenére vészhelyzeti 


tartalékként a gravitációs gyűrűt alkotó kriogén tartályokban annyi folyékony oxigén is tárolásra 
kerülne, amennyire a holdi tesztprogram pályamódosításaihoz a kémiai elven működő pályamódosító 


hajtóműmodulnak szüksége lehet az NTP hajtóműmodul esetleges meghibásodása esetén. 


Miután a műszaki kiszolgáló űrhajó és annak tartaléka, a leszállóegységek, az alacsony Föld körüli 
pályán keringő Hubble űrtávcső, illetve minden más a holdi tesztprogramhoz szükséges 
űrállomásmodul, űrhajó, illetve eszköz a gravitációs gyűrűhöz került csatlakoztatásra, a gravitációs 

gyűrű stabilizációs gázelosztó rendszerének a segítségével megtörténne a folyékony hidrogén és 


PZTZA 


folyékony oxigén rakéta-hajtóanyagnak az elosztása a gravitációs gyűrűt alkotó kriogén tartályok 

között a gravitációs gyűrű tökéletes súlyelosztásának a beállításához. 


Ezt követően a küllőinek a végén lévő T-elosztó kialakítású összekötőelemekre csatlakoztatott 
manőverező hajtóműmoduljainak a segítségével a gravitációs gyűrű forgása elindításra kerülne a 
marsi nehézségi erőnek a mesterséges gravitációval való szimulálásához szükséges közel két fordulat 
per perc sebességre. 


111. Pók-köd (Kredit: NASA) 


Amennyiben a gravitációs gyűrű forgása stabil, egy vészhelyzeti teszt következne a forgás gyors 
leállítására, majd a gravitációs gyűrűnek a pályamódosításra és mélyűri manőverezésre szolgáló 
rendszerei egymás után teljes körű tesztelésre kerülnének, minden hajtóművet legalább néhány 
pillanatra beindítva. Bár ezek a tesztek rengeteg rakéta-hajtóanyagot emésztenének fel, nagyon 
fontos pontosan ismerni, hogy a karácsonyfaként mindennel teleaggatott gravitációs gyűrű hogyan 
reagál a különböző manőverekre, a hajtóműtesztek során begyűjtött szenzoradatokkal pedig 
pontosíthatók az addigi szimulációs adatok. 


A sikeres hajtóműteszteket követően, mikor a Föld a Napot eltakarva árnyékot vet a gravitációs 


gyűrűre, a gravitációs gyűrű átfordulna úgy, hogy az NTP hajtóműmoduljának a tolóerejével a 
második kozmikus sebességet elérve elszakadhasson a Föld gravitációs vonzásából. Ezt a manővert 
azért szükséges a Föld árnyékában végrehajtania a gravitációs gyűrűnek, mert az NTP hajtóműmodul 
a rakétameghajtó üzemmódjában a saját tárolókapacitással rendelkező kriogén űrállomásmodul által 
biztosítható folyékony hidrogént használná fel, ezáltal a gyorsításhoz nem lenne szükség a gravitációs 
gyűrűt alkotó kriogén tartályokban tárolt nagymennyiségű LOX/LH2 rakéta-hajtóanyaghoz való 
hozzáférésre, viszont a gravitációs gyűrűnek a pályamódosításhoz szükséges átfordításával 
megszűnhet a napelemtábláinak az árnyékoló hatása. 


Ezért a gravitációs gyűrű csak addig használná a gyorsításhoz az NTP hajtóműmodulját, amíg a Föld 
által vetett árnyékban tudna haladni, és még az árnyékból való kilépése előtt a napelemtábláival a 
Nap irányába fordulna át, egyben az NTP hajtóműmodulját is átkapcsolva a rakétameghajtó 
üzemmódjáról az energiatermelő üzemmódjába. Energiatakarékos pályán haladva a gravitációs gyűrű 
egy néhány napos utazást követően geostacionárius pályára állna a Hold körül a Hold felszíni küldetés 
tervezett helyszíne felett, ahol a marsi gravitációt szimuláló forgása is újra elindításra kerülne. 

112. Boeing CST-100 Starliner űrhajó (Művészi koncepció) (Kredit: Boeing) 

A gravitációs gyűrűre csatlakoztatott Hubble űrtávcső illetve a szintén rendelkezésre álló 
nagyteljesítményű sztereo radarok segítségével a geostacionárius pályára állást követően elkezdődne 
a Hold felszíni küldetést megkönnyítő 3D-s térképeknek az elkészítése, egyben a leszállóegységek 
számára is kijelölve a leszállási körzetet. A Főnix-program Hold felszíni küldetése az Artemis-program 
déli sarkra tervezett Hold-bázisának a közvetlen közelében kerülne végrehajtásra. 


Már a könnyen elérhető földközeli aszteroidák is hatalmas gazdasági potenciállal rendelkeznek, mert 
a fémtartalmú aszteroidák anyagának a Földre való gazdaságos lejuttatásával a platinától az aranyon 
át a ritkaföldfémekig számtalan gazdaságilag kulcsfontosságú anyaghoz való szinte korlátlan 
hozzáférésre nyílna lehetőség. Az űriparba ezáltal bevonzható anyagi források pedig a mélyűri 
tudományos küldetések végrehajtását is segítenék, mert az aszteroidák azonosítására, befogására és 
űrbeli feldolgozására kifejlesztésre kerülő technológiákkal a mélyűri küldetések rakéta-hajtóanyag 


utánpótlása is egyszerűbben megoldhatóvá válna. 


Ennek különösen a Marsnál lenne jelentősége, ugyanis amennyiben a szükséges technológiák 
rendelkezésre állnának, lehetővé válna, hogy a két asztronauta, akik nem landolnak a társaikkal a 
Mars felszínén, hanem a gravitációs gyűrűvel geostacionárius pályán maradnak a Mars-bázis felett, a 
várakozásuk ideje alatt egy marsközeli aszteroida részleges feldolgozásával további rakéta- 
hajtóanyag tartalékokat gyűjtsenek be, ezáltal csökkentve a Mars felszíni küldetés végeztével a 
Földre való hazatéréshez szükséges időt. Ezért a Főnix-programban újraélesztésre kerülne a NASA 


aszteroida-eltérítő küldetése (ARM). 


Az ideális földközeli aszteroida kiválasztását követően egy robotűrhajó érkezne a kiszemelt 
aszteroidához, ahol azt közvetlenül megközelítve egy vékony fémhálót bocsátana ki, amibe hagyná az 
aszteroidát belerepülni. Ezt követően a fémháló végeit összehúzva a robotűrhajó landolna az 


aszteroida felszínén. Ez a fémháló csak egy minimális teherbírással rendelkező könnyű szerkezet 
lenne, aminek nem lenne szerepe az aszteroida pályájának a megváltoztatásában, elsősorban a 


robotűrhajónak az aszteroidához való stabil rögzíthetőségét szolgálná. 


Miután a robotűrhajó landolt az immár vékony fémhálóval beborított aszteroidán, egy különálló 
robotjármű válna le róla. Ez a robotjármű alapvetően egy póklábakkal közlekedő manőverező 
rakétahajtómű lenne, ami állandóan egy rugalmas csővezetékkel kapcsolódna a robotűrhajóhoz. Ezen 
a rugalmas csővezetéken keresztül tudná a robotűrhajó a robotjárművet energiával és 
egykomponensű rakéta-hajtóanyaggal folyamatosan táplálni. 


A robotjármű a póklábaival képes lenne az aszteroida felszínére kifeszített fémhálóba való 
belekapaszkodásra annak érdekében, hogy ezen a legfeljebb tíz méter átmérőjű aszteroidának a 
felszínén is biztonságosan tudjon közlekedni anélkül, hogy a gravitáció hiányában véletlenül 


lesodródna arról. 


Az aszteroidának a magas Hold körüli pályának az eléréséhez szükséges pályamódosításait ez a 
manőverező rakétahajtóműként szolgáló robotjármű végezné. Mivel a kiszemelt földközeli aszteroida 
akár mindhárom tengelye mentén is hektikusan foroghat, így a magas Hold körüli pálya eléréséhez a 
robotjárműnek az aszteroida felszínén akár féltucat különböző helyen is használnia kellhet a 
manőverező rakétahajtóművét, ami helyekre a póklábaival a fémhálóba kapaszkodva egymás után 
tudna eljutni a robotjármű. 


115. Kis Magellán-felhő (Kredit: NASA) 


Annak érdekében pedig, hogy a manőverező rakétahajtóművének a begyújtásakor a robotjármű az 
általa generált tolóerőt át tudja adni az aszteroidának és közben biztosan is tudjon állni az aszteroida 
felszínén, a robotjármű a mozgásra, kapaszkodásra, illetve pozícionálásra szolgáló vékony póklábain 
túl lehajtható széles stabilizáló talpakkal is rendelkezne. 


Mivel a kiválasztott földközeli aszteroida eredeti pályájától függően a pályamódosításokat követően 
még akár hónapok is eltelhetnek a Hold eléréséig, és az annak a gravitációs erejének a segítségével 
történő magas Hold körüli pályára állásig, ezért a Hold eléréséhez szükséges pályamódosításokat 
követően a fennmaradó rakéta-hajtóanyag mennyiséget és a rendelkezésre álló rengeteg időt a 
robotjármű arra használná fel, hogy a lehető legnagyobb mértékben stabilizálja az aszteroida 


ET 7 a 


forgását, megkönnyítve annak az asztronautákkal való későbbi meglátogatását. 


Miután a holdi tesztprogram végrehajtása érdekében a gravitációs gyűrű ekkor már geostacionárius 
pályán keringene a Hold felszíni küldetés tervezett helyszíne felett, ezért a magas Hold körüli pályára 
álló aszteroidát az asztronauták a műszaki kiszolgáló űrhajóval már egyszerűen meg tudnák 


közelíteni. 


Az aszteroida felszínéről való mintavételezést követően az asztronauták egy tucat a póklábú 
robotjárműhöz hasonló manőverező rakétahajtóművet rögzítenének elszórtan az aszteroida 
felszínére, csővezetékekkel ezeket is becsatlakoztatva a robotűrhajóba, majd a robotűrhajó rakéta- 
hajtóanyag tartályának a feltöltését követően az asztronauták a műszaki kiszolgáló űrhajóval 


ZTA 


visszatérnének a gravitációs gyűrűhöz. 


A további manőverező rakétahajtóművek telepítésével a magas Hold körüli pályán keringő aszteroida 
pályája immár tetszés szerint módosítható lenne, így az aszteroida távirányítással a gravitációs gyűrű 
közvetlen közelébe, az asztronauták szkafanderéhez csatlakoztatható Emberes Manőverező 
Egységnek (MMU) a hatótávján belülre lenne manőverezhető. Ezáltal a befogott aszteroida, ami a 
legfeljebb tíz méteres átmérője ellenére is jelentős tömeggel rendelkezne, elég távol helyezkedne el 


a gravitációs gyűrűtől ahhoz, hogy annak szerkezetére semmiképp se tudjon veszélyt jelenteni, de 
ugyanakkor elég közel, hogy az asztronauták az aszteroida űrbeli feldolgozhatóságához kapcsolódó 
mélyreható vizsgálatokat könnyen és biztonságosan elvégezhessék. 


Az aszteroida pontos anyagösszetételének a megállapítását követően az asztronauták ismét a 
műszaki kiszolgáló űrhajóval térnének vissza az aszteroidához, aminek a felszínébe egy legfeljebb fél 
méter hosszú lyukat fúrnának úgy, hogy a lyuk tervezett pontja fölé a fúrás során kiszabaduló 
törmelékeknek a felfogására egy védőkupolát is odahelyeznének. Ez a védőkupola a fúrófej 
belehelyezéséhez a tetején nyitott lenne, a fúráshoz szükséges fúróberendezést pedig a műszaki 
kiszolgáló űrhajó egyik Canadarm mechanikus karjának a végéhez lehetne hozzácsatlakoztatni. 


A fúrás végeztével ebbe a lyukba egy nagy teherbírású fém rögzítőfül kerülne beépítésre, lehetővé 
téve, hogy az aszteroidán való további munkavégzéshez a műszaki kiszolgáló űrhajó a másik 
Canadarm mechanikus karjával ezen a fém rögzítőfülen stabilan megkapaszkodhasson. Ezáltal az 
aszteroidán való munkavégzés biztonságosabbá válna, és az első fúrást is végző fúróberendezéssel 
elkezdődhetne az aszteroidába való mélyebben történő befúrás. Az újabb fúrás elkezdése előtt az 


asztronauták ide is elhelyeznének egy a törmelékek felfogására szolgáló védőkupolát. 


118. Egy asztronauta felkészül a mintavételhez a befogott aszteroidáról (Művészi koncepció) (Kredit: NASA) 


Sá 


Az újabb, az aszteroidába immár legalább két méter hosszan történő befúrást követően az 
asztronauták elhelyeznének egy bányászati modult a lyuk fölé oly módon, hogy a bányászati modul 
elejéből kinyúló két méter hosszú bélelő rudat beledugnák a kifúrt lyukba. Ez a bélelő rúd a Bigelow 
Aerospace felfújható űrállomásmoduljainak a technológiája alapján kerülne kifejlesztésre és azok 
Vectran burkolatanyagát is tartalmazná, így a bányászati modul elhelyezését követően a bélelő rúd 
felfújásával annak rugalmas anyaga két méter hosszan nagyon erősen ráfeszülne az aszteroidába fúrt 


lyuknak a belső falára, teljesen kibélelve azt. 


A bélelő rúdnak a használata egyrészt lehetővé tenné a bányászati modulnak az aszteroidához való 
stabil rögzíthetőségét, másrészt lehetővé tenné, hogy az aszteroidába fúrt lyukat sűrített héliumgáz 
bejuttatásával nyomás alatt lévő területté lehessen tenni, több atmoszféra nyomású hélium légkört 
létrehozva az aszteroida belsejében. 

Ezt követően az NTP hajtóműmodul és a kriogén űrállomásmodul a műszaki kiszolgáló űrhajó 
Canadarm mechanikus karjai segítségével a gravitációs gyűrűről lecsatlakoztatásra, a bányászati 
modulhoz pedig hozzácsatlakoztatásra kerülne. A bányászati modul elektromosan gerjesztett lézert 
használna arra, hogy az aszteroidába fúrt lyukon keresztül az aszteroida belsejéből kiindulva 
elpárologtassa annak anyagát, amihez a folyamatos energiaellátást az energiatermelő 


üzemmódjában működő NTP hajtóműmodul biztosítaná. 


Mivel energiatermelő üzemmódjában az NTP hajtóműmodul reaktorának a hűtését a kriogén 
űrállomásmodul látja el az általa tárolt nagymennyiségű cseppfolyós halmazállapotú héliumnak a 
segítségével, ezért a két modul a gravitációs gyűrűről való leválasztásuk és a bányászati modulhoz 


való áthelyezésük során is végig egymáshoz csatlakoztatott maradna. 


120. John Young Apollo 16 asztronauta mintákat gyűjt a North Ray kráternél (Kredit: NASA) 


Az aszteroida belsejében létrehozásra kerülő nagynyomású hélium légkörhöz szükséges 
gázmennyiséget is a kriogén űrállomásmodul szolgáltatná. Ennek során a kriogén űrállomásmodul az 
NTP hajtóműmodul és a bányászati modul közbeiktatásával folyamatosan keringetne gáz 
halmazállapotú héliumot az aszteroida felé úgy, hogy egy az NTP hajtóműmodul reaktorához 
csatlakoztatott hőcserélőn keresztül először azt több száz Celsius-fokra felhevítené, egyszerűbbé téve 


a bányászati modul nagyteljesítményű lézere számára az aszteroida anyagának az elpárologtatását. 

Az aszteroida belsejéből kiszivattyúzott gáznak az összetevőit pedig a kriogén űrállomásmodul a 
kriogén desztillációs technológiával egyenként leválasztaná, lehetővé téve az aszteroidát alkotó 
anyagoknak a külön-külön tartályokban való tárolhatóságát, amiket aztán az asztronauták akár már 
egy űrséta keretében is átvihetnének a gravitációs gyűrűre, akár elemzésre és ellenőrzésre, akár a 
Földre való elszállításuk előkészítésére. 


Annak köszönhetően, hogy a kémiai elemek közül a hélium cseppfolyósodik a legalacsonyabb 
hőmérsékleten, az aszteroida belsejében a nagynyomású hélium légkör folyamatosan fenntartható 
lenne anélkül, hogy az aszteroidát alkotó anyagoknak a kriogén desztillációs technológia 
alkalmazásával való szétválasztásakor a gáz halmazállapotú héliumot is újra cseppfolyósítani kelljen. 

Mivel a befogott aszteroida részbeni feldolgozására a gravitációs gyűrű közvetlen közelében kerülne 
sor, az asztronautáknak pedig már csak a Hold felszíni küldetés előkészítéséhez is rengeteg űrsétát 
kellhet majd végrehajtaniuk, ezért az aszteroida eleve úgy kerülne elforgatásra a gravitációs gyűrűhöz 
képest, hogy maga az aszteroida is sugárzásárnyékoló hatású lehessen, csökkentve az 
asztronautáknak az NTP hajtóműmodul reaktorából fakadó sugárzásterhelését. 


Az aszteroidabányászati kísérlet végeztével a héliumnak az aszteroidából való kiszivattyúzását 
követően a műszaki kiszolgáló űrhajó segítségével az NTP hajtóműmodul és a vele egy szerkezeti 
egységet képező kriogén űrállomásmodul visszacsatlakoztatásra kerülne az eredeti helyére a 


gravitációs gyűrűhöz. Az aszteroidába fúrt lyukba beledugott bélelő rúd csereszabatos lenne, így a 
bányászati modul leválasztható lenne az aszteroidáról anélkül is, hogy a bélelő rudat ki kellene venni 


a lyukból. 


Mivel a bányászati modul elektromosan gerjesztett lézert használna, amit az NTP hajtóműmodul 
reaktora tudna folyamatosan energiával ellátni, így egyetlen bányászati modullal egymást követve 
gyakorlatilag bármennyi aszteroida részlegesen feldolgozható lenne. 


Ugyanakkor egy ilyen típusú bányászati modulnak a használatával a kiválasztott aszteroidákat mindig 
csak részlegesen lehetne feldolgozni, mert csak akkora mennyiségű anyagot lehetne elpárologtatni és 
ezáltal kinyerni a belsejükből, ami még nem jelente szivárgásveszélyt az aszteroidák belsejében 
létrehozott hélium légkörre. Ahhoz, hogy egy a manőverező hajtóművei által már stabilizált 
aszteroidát teljesen fel lehessen dolgozni, az aszteroida belsejébe való befúrás és a bélelő rúd 
használata helyett a teljes aszteroida köré nyomás alá helyezhető burkolatot kellene vonni, ami egy 


ESZA 


néhány méter átmérőjű aszteroida esetében még könnyen megvalósítható, azonban egy akár száz 


SZA 


méter átmérőjű aszteroida esetében már nem. 


Amennyiben a Hold körüli pályán végrehajtott aszteroidabányászati kísérlet során a LOX/LH2 rakéta- 


hajtóanyagnak vagy annak egyik komponensének az előállítása sikeresnek bizonyulna, a Főnix- 
programban kiválasztásra kerülne egy vagy több kisméretű marsközeli aszteroida, amik az 
asztronautáknak a Marshoz való odaérkezéséig robotűrhajókkal befogásra és magas Mars körüli 
pályára való vontatásra kerülnének. 


Jelenleg a Földnek nincs valós védelme az aszteroidákkal szemben, mert a NASA, az ESA, a JAXA és a 
többi űrügynökség költségvetése és a technikai eszközeik csak a Földre veszélyes aszteroidák 
töredékének az észlelhetőségére adnak lehetőséget, és gyakran azokat is csak órákkal a Föld 
légkörébe való belépésük előtt. 


Azonban az aszteroidabányászatba bevonzható anyagi forrásokkal egyúttal a Földre veszélyes 
aszteroidák elleni védekezés is fejleszthető, mert az ideális aszteroidáknak az űrbányászati 
szempontokból való felkutatásához, és a kiválasztott aszteroidáknak a feldolgozásuk helyszínére való 
eltérítéséhez nagyrészt ugyanazoknak a technológiáknak a kifejlesztésére van szükség, mint amik a 
hatékonyabb bolygóvédelemhez is szükségesek. 


A NASA DART küldetésével megegyező elven, a Főnix-program aszteroidabányászati kísérletéhez 
kiválasztott majd befogott aszteroida a rátelepített manőverező rakétahajtóműveknek köszönhetően 
könnyen felhasználható lenne egy olyan a Bennu földközeli kisbolygóhoz hasonló viszonylag kisebb 
méretű objektum becsapódással való eltérítésére, amelynél annak a Földre való veszélyessége 
évtizedek vagy akár évszázadok múlva realizálódhat csak. Így a rendelkezésre álló évtizedeknek vagy 
akár évszázadoknak köszönhetően ennek a legfeljebb tíz méter átmérőjű befogott aszteroidának a 
becsapódási energiája is elégséges lehet a Földre veszélyes aszteroida pályájának a módosításához. 


geagror 


Egy akár több kilométer átmérőjű és az eltérítésére is kevés időt biztosító kisbolygó esetében viszont 


már csak nukleáris robbanással lehetséges a veszély elhárítása, amit viszont nem lehetne a kisbolygó 
felszínén végrehajtani, mert még ha a kisbolygó egykori tömegének a legnagyobb része más pályára 
is állna, a nukleáris robbanás során keletkező, a kisbolygó akár több száz méteres átmérőjű 
darabjaiból álló törmelékfelhő ugyanolyan veszélyes maradna a Földre. 


Amennyiben pedig ez a nukleáris robbanás a kisbolygótól néhány száz méterre következne be, akkor 
az űrben lévő vákuum miatt alapvetően csak a nukleáris robbanás során felszabaduló 
röntgensugárzás hatna a kisbolygóra, a nagy energiájú röntgensugárzás következtében a kisbolygó 
felszínén elpárolgó anyagnak az ellenhatásával kismértékben elmozdítva a kisbolygót. 


Azonban ha a nukleáris töltet egy az aszteroidabányászat során már részlegesen feldolgozott 
aszteroida üreges belsejébe kerülne telepítésre, és ezt a nukleáris töltetet hordozó aszteroidát a 
veszélyes kisbolygóhoz manőverezve a nukleáris robbanás attól csak néhány tíz méterre következne 
be, akkor a nukleáris robbanásból származó energia nagyobb része hasznosulhatna, mert az 
odamanőverezett aszteroidának a robbanás hatására azonnal elpárolgó anyagából létrejövő nagy 
nyomású gáznak a lökéshulláma is hatással lenne a veszélyes kisbolygóra. 


Mivel az Artemis-programmal ellentétben a Főnix-program Holdnál végzett tesztjei kifejezetten a 
marsi küldetés főpróbái lennének, mind a gravitációs gyűrű, mind a leszállóegységek tekintetében, 
ezért a holdi tesztprogramban használt leszállóegységek megegyeznének a marsi küldetés 


leszállóegységeivel. 


125. Az Apollo 14 parancsnoki és műszaki egység kering a Hold körül (Kredit: NASA) 

A Hold körül geostacionárius pályán keringő gravitációs gyűrűről először két teljesen feltöltött 

hajtóanyag-komp landolna a landolásra kijelölt körzetben, az Artemis-programban tervezett Hold- 
bázis (Artemis Base Camp) helyszínének a közvetlen közelében. Ezeket követné egy Mars felderítő 
járműnek és egy óvóhely bázismodulnak a landolása, majd pedig ezek sikeres landolását követően 


két asztronautával a fedélzetén egy Mars-komp is landolna a Hold felszínén. 


Mivel a Holdnak nincs légköre, így a holdi tesztprogramhoz használt Mars-komp átalakított lenne, a 
személyzeti modulja nem rendelkezne sem hővédőpajzzsal, sem szuperszonikus ejtőernyőkkel, mint 
ahogy a szervizmodulja sem rendelkezne a ledobható elsődleges hővédőpajzzsával, így a landolása 
során a fő LOX/LH2 rakétahajtóműveit azonnal be tudná gyújtani. Ugyanígy a légköri súrlódás 
hiányában a holdi tesztprogramban az óvóhely bázismodul, a felderítő jármű, és a két hajtóanyag- 
komp sem rendelkezne hővédőpajzzsal. 


A Hold felszínére a Shackleton-kráterbe leérkezve a leszállóegységek az ATHLETE robotlábaikat a saját 
üzemanyagcelláikkal tudnák energiával ellátni, így a landolást követően a leszállóegységek 
távirányítással tudnának az Artemis-bázishoz átgurulni. Azáltal, hogy a Főnix-programban a Hold 
felszíni küldetés az Artemis-bázis közvetlen közelében kerülne végrehajtásra, bármilyen 
vészhelyzetben az asztronautáknak sokkal több lehetőségük lenne a problémák megoldására, és az 
Artemis-program eszközei szolgálhatnának a Főnix-program Hold felszíni küldetésének vészhelyzeti 
tartalékaiként. 


Ahogy minden leszállóegység az Artemis-bázishoz ért, a Mars-komp személyzeti moduljának a 
rendkívül szűkös nyomás alatt lévő életterében az asztronauták felöltenék az XEMU szkafandereiket, 
majd a Mars-komp személyzeti moduljának a légtelenítését követően az annak oldalán lévő 
nagyméretű nyomásálló búvónyíláson keresztül egyenként elhagynák azt. Mivel a Mars-komp 
eredetileg négy asztronauta szállítására lenne tervezve, így a személyzeti modul két üres ülésére 


kerülhetnének elhelyezésre a jelentős helyigényű xEMU szkafanderek. 


Az alatta elhelyezkedő szervizmodul miatt a Mars-komp személyzeti moduljának az oldalsó 
búvónyílása meglehetősen magasan helyezkedne el a Hold felszínétől, ezért az asztronauták a Hold 
felszínére való lejutáshoz a Mars-komp egyik bármilyen irányban elforgatható ATHLETE robotlábát 


használnák, aminek a végére ráállva az mozgatható rámpaként tudná levinni őket a felszínig. 


A Mars-komp személyzeti moduljának az egyik felszerelése egy teleszkópos létra lenne, amit az 
oldalsó búvónyílás kinyitását követően a közvetlenül mellette lévő külső burkolati elemre, két erre 
szolgáló csatlakozópontra lehetne rögzíteni, kapaszkodót is biztosítva az ATHLETE robotlábra ráálló 
asztronauta számára. Mivel a Holdon való landolásnál nincs légköri súrlódás, ezért a Mars felszíni 


küldetéstől eltérően ez a teleszkópos létra már a landolás előtt rögzítésre kerülne a Mars-komp 
oldalára. 


A Mars-kompot az xEMU szkafandereikben elhagyva az asztronauták kioldanák a felderítő jármű és 
az óvóhely bázismodul külső burkolatán lévő rögzítőkapcsokat, és beindítanák a két leszállóegység 
légzsilipeket is tartalmazó fánk alakú másodlagos élettereinek a felfújását. 


Amint a másodlagos életterek felfújása megtörtént, a holdporral ekkora már jelentősen szennyezett 
szkafanderű asztronauták a felderítő járműbe szállnának be annak az xEMU szkafanderek számára 
szolgáló dokkolóegységein keresztül. Ezeknek az xEMU szkafander dokkolóegységeknek 
köszönhetően a felderítő járművet már a szélcsatornájának a beüzemelése előtt is birtokba tudnák 
venni az asztronauták. 


Mivel a Mars felderítő jármű egyik alapképessége a kiépített bázisoktól való eltávolodás lehetősége 
lenne, ezért a felderítő jármű utasterében egy csak gravitációs környezetben működő kémiai WC is 
megtalálható lenne, így az asztronauták a felderítő jármű utasterét a feladataik folytatása előtt egy 
hosszabb pihenésre is fel tudnák használni. 


Ezt követően az asztronauták a felderítő jármű utasteréből távirányítással a két hajtóanyag-kompot 
és a Mars-kompot azok ATHLETE robotlábai segítségével a rögzítő csomópontjaiknak megfelelően 
precízen egy szintbe állítanák, majd a Mars-kompra rácsatlakoztatnák a két hajtóanyag-kompot, 


előkészítve azokat egy esetleges vészhelyzetben való bármikori felszálláshoz. 


A Marsról való felszálláshoz a teljesen feltöltött Mars-kompot két szintén teljesen feltöltött 
hajtóanyag-komp segítené, de mivel a Hold gravitációja csak körülbelül a földi hatoda, és légköri 
súrlódással sem kell számolni a felemelkedés során, ezért a marsi küldetéstől eltérően a Hold felszíni 
küldetésben csak az a két hajtóanyag-komp venne részt, amelyek a Mars-komp felszállásában is 


segédkezne. 


Ugyanakkor, mivel a Mars felszínére való landoláshoz képest a kisebb gravitációnak köszönhetően a 
holdraszállás sokkal kevesebb rakéta-hajtóanyagot igényel, és ezáltal a felderítő járműben és az 
óvóhely bázismodulban is jelentős mennyiségű LOX/LH2 rakéta-hajtóanyag maradna meg a landolást 


követően, így a felszállás előtt a Mars-komp és a hozzá csatlakoztatott két hajtóanyag-komp is 
majdnem teljesen feltölthető lenne annak ellenére, hogy további hajtóanyag-kompok nem 
érkeznének a Hold felszínére. 


A folyékony hidrogénnek és a folyékony oxigénnek a felderítő járműből és az óvóhely bázismodulból 
a hajtóanyag-kompokba és a Mars-kompba való átszivattyúzásához az asztronauták a felderítő jármű 
XEMU szkafander dokkolóegységein keresztül egy újabb űrsétát téve az erre szolgáló rugalmas 
többcélú töltőkábelekkel az erőforrás-elosztó csatlakozóikon keresztül összekötnék egymással a 
leszállóegységeket. Ezek az egyenként legalább húsz méter hosszú rugalmas töltőkábelek a nagy 
helyigényük miatt a felderítő jármű szerszám- és eszköztároló helyiségében lennének tárolva, 
amikhez így az asztronauták a felderítő jármű másodlagos életterének a felfújását követően azonnal 


hozzáférhetnének. 


Miután a felderítő jármű és az óvóhely bázismodul kriogén rakéta-hajtóanyag tartályai kiürültek, 
lehetővé téve a folyékony hidrogén tartályaiknak az elsődleges élettérként való hasznosítását, az 
asztronauták meg tudnák kezdeni a két leszállóegység berendezését az azok másodlagos élettereiben 
lévő előre összecsomagolt felszerelésnek a kibontásával és ellenőrzésével. Ehhez a felderítő jármű 
egyik légzsilipjével az asztronauták rácsatlakoznának az óvóhely bázismodul egyik légzsilipjére, 
kialakítva egy kisméretű Hold-bázist. 


Mivel a felderítő jármű és az óvóhely bázismodul a kriogén tartályaik kiürítését követően már nem 
tudnának az üzemanyagcelláikkal energiát termelni, ezért az asztronauták az óvóhely bázismodult 
egy elektromos kábellel rákötnék a legfeljebb néhány tucat méterre lévő Artemis-bázisra, lehetővé 
téve, hogy az Artemis-bázis napelemtáblái biztosíthassák a leszállóegységek elsődleges 
energiaellátását. 

131. Buzz Aldrin Apollo 11 asztronauta a Sas holdkompnál a Nyugalom bázison (Kredit: NASA) 

A tartalék energiaellátást a hajtóanyag-kompok üzemanyagcellái biztosítanák, de egy esetleges 
vészhelyzetre való felkészülés érdekében az óvóhely bázismodulban összecsomagolt felszerelés 
között lenne néhány kihajtható napelemtábla is, amiket az asztronauták egy a helyben összeállítható 
egyszerű csővázas szerkezetre ráerősítve, mint egy vitorlát tudnának ráerősíteni az óvóhely 
bázismodul oldalára. Ezek a napelemtáblák méretükben és teljesítményükben túl kicsik lennének 


ahhoz, hogy az összes leszállóegységnek az energiaellátását biztosíthassák, így a szerepük kizárólag 


csak egy minimális szintű vészhelyzeti energiaellátásra korlátozódna. 


Az óvóhely bázismodul szerepe a Főnix-programban a kozmikus sugárzással és a napkitörések töltött 
részecskéivel szembeni lehető legbiztonságosabb pihenőhely biztosítása lenne, mind a Hold, mind a 
Mars felszínén. Ennek érdekében a berendezése során az elsődleges élettereként szolgáló kriogén 
tartályába összeszerelésre kerülne egy azt szinte teljesen kitöltő polcrendszer, ami csak egy keskeny 
folyosót hagyna a kriogén tartály kétoldali nyomásálló ajtajai között. 


Ennek a polcrendszernek a szerkezete lehetővé tenné, hogy mindegyik asztronauta számára 
kialakítható legyen egy-egy függönnyel elszeparálható alvóhely, a polcrendszer minden további 
négyzetcentimétere pedig raktárként szolgálna az ivóvíz, az élelmiszer, a ruházati és más 
felszerelések, illetve a különböző eszközök tárolása számára. 


Így a pihenő asztronautákat a kozmikus sugárzással szemben nemcsak az óvóhely bázismodul külső 
burkolata, hanem az elsődleges élettérnek használt kriogén tartálynak a burkolata és az abban tárolt 
nagy mennyiségű felszerelés is védené, ami utóbbi egyben azt is lehetővé tenné, hogy egy nagyon 
erős napkitörés esetén akár hosszabb időt is ebben a viszonylag biztonságos kriogén tartályban 
tölthessenek el az asztronauták, az itt tárolt készleteket felhasználva. 


Az óvóhely bázismodul légzsilipeket is tartalmazó fánk alakúra felfújt másodlagos életterében 
megtalálható lenne egy kizárólag csak gravitációs környezetben működő mosdóhelyiség is a hozzá 
tartozó vízvisszaforgató berendezéssel együtt, aminek a víztartálya pedig az óvóhely bázismodulban 
lévő elsődleges élettérként szolgáló kriogén tartály fölé lenne beépítve, egy újabb sugárzáselnyelő 


réteget biztosítva a pihenő asztronauták sugárzásterhelésének a csökkentéséhez. 


A Hold felszíni küldetés során az óvóhely bázismodul és a felderítő jármű időközben már kiürített 
folyékony oxigén tartályai nagy kapacitású vészhelyzeti levegőtartályokként szolgálnának az 
asztronauták számára, mert a Mars felszíni küldetéssel ellentétben a Holdon nem állna rendelkezésre 
a folyamatos oxigénellátás a nukleáris ellátómodulnak és az által a légkörből termelhető oxigénnek a 
hiányában. 


Mivel a Holdon nincs légkör, így a felderítő jármű szélcsatornája is csak ezzel a vészhelyzeti 
levegőtartalékkal lenne működtethető, épp ezért a Hold felszíni küldetés során az asztronauták 
minimalizálnák a pormentesítésre szolgáló szélcsatornának a használatát, lehetőség szerint szinte 
minden EVA-hoz az xEMU szkafander dokkolóegységeket igénybe véve. 


Bár a holdi talaj nagymennyiségben tartalmaz oxigént, amit a holdpor hevítésével ki lehetne nyerni 
belőle, de a Főnix-program Hold felszíni küldetése a Hold felszínét érő rendkívül erős kozmikus 
sugárzás miatt legfeljebb csak néhány napos időtartamú lenne, így az asztronauták a levegőellátás 
tekintetében is csak a magukkal vitt készleteikkel rendelkeznének. 

A felderítő jármű és az óvóhely bázismodul berendezését követően az asztronauták megkezdenék a 
tudományos feladatokat, ami elsősorban a Hold felszínéből való mintavételeket jelentené. A felderítő 
jármű nagy kapacitású akkumulátorai segítségével az asztronauták néhány kilométeres távolságban 
be tudnák járni a leszállóegységek közvetlen környezetét, akár tucatnyi különböző helyszínről is 
mintákat véve. 


Mivel a Főnix-program Hold felszíni küldetése az Artemis-bázisnál kerülne végrehajtásra, így a 
környező területek addigra már többször is bejártak lennének, ezért a tudományos feladatok 
végrehajtása is inkább csak a Mars felszíni küldetés felszereléseinek és eszközeinek az élesben való 


tesztelésére szolgálna, és nem pedig érdemi kutatómunkára. 


A Hold felszínéről való felszállás előtt az asztronauták szétkapcsolnák a rugalmas töltőkábelekkel az 
erőforrás-elosztó csatlakozóikon keresztül hálózatba kapcsolt leszállóegységeket, majd ezt követően 
a Mars-kompot és az annak a rögzítő csomópontjaira rácsatlakoztatott két hajtóanyag-kompot 
távirányítással közvetlenül a felderítő jármű szélcsatornájának egyik légzsilipjéhez vezetnék. 


Mivel a Mars-komphoz képest a többi leszállóegység fordított kúp alakú lenne, ezáltal a Mars-komp a 
személyzeti moduljának az oldalsó búvónyílásával akár néhány centiméternyire is meg tudná 
közelíteni a felderítő jármű használni kívánt légzsilipjét, és mivel az ATHLETE robotlábaknak 
köszönhetően a leszállóegységek magassága is precízen beállítható, így lehetővé tehető lenne, hogy 

az asztronauták az XEMU szkafandereik teljes pormentesítését követően a felderítő jármű 
légzsilipjéből a holdi talaj érintése nélkül közvetlenül szállhassanak át a Mars-komp személyzeti 
moduljába, anélkül, hogy az egészségükre veszélyes holdpor kerüljön a szkafandereikre, amitől a 
Mars-kompban már nem tudnának megszabadulni. 


Annak érdekében, hogy a Hold felszínéről való felszállás során a rakétahajtóművek begyújtása 
következtében ne kerüljön holdpor az óvóhely bázismodul illetve az Artemis-bázis napelemtábláira, 
az asztronauták a Mars-kompot és a két hozzá csatlakoztatott hajtóanyag-kompot azok 
üzemanyagcelláinak a segítségével először több kilométernyire arrébb vezetnék. A felszállás során 
mindhárom leszállóegységnek a fő rakétahajtóművei használva lennének, amiket a Mars-komp 


személyzeti moduljából közvetlenül tudnának vezérelni az asztronauták. 


Az Artemis-bázis fölött geostacionárius pályán várakozó gravitációs gyűrűt elérve a Mars-komp a két 
hajtóanyag-komppal továbbra is összekapcsolódva bedokkolna a gravitációs gyűrű létfenntartó 
űrállomásmoduljának a dokkolóegységébe, amin keresztül a Hold felszínéről érkezett asztronauták a 
gravitációs gyűrű lakómoduljába tudnának átjutni. A pihenést követően egy űrsétával a hajtóanyag- 
kompok a burkolataikon lévő erőforrás-elosztó csatlakozóikon keresztül ismét összeköttetésre 
kerülnének a Mars-komppal, így a létfenntartó űrállomásmodul dokkolóegységén keresztül mind a 
Mars-komp, mind a két hajtóanyag-komp újra teljesen feltölthető lenne folyékony hidrogénnel és 


folyékony oxigénnel. 


Ezután a Mars-komp és a két hajtóanyag-komp távirányítással újra landolna a Hold felszínén, ezúttal 
azonban nem külön-külön, hanem a rögzítő csomópontjaikon keresztül egymással továbbra is 
összekapcsolódva. A landolást követően az ATHLETE robotlábaikat az üzemanyagcelláikkal ellátva 
energiával a Hold felszínének egy olyan pontjára gurulnának át, ami bár az Artemis-bázis közelében 
van, de például egy kráterfalnak köszönhetően folyamatosan árnyékban is van, lehetővé téve, hogy a 
landolásból megmaradt LOX/LH2 rakétahajtó-anyagukat a hajtóanyag-kompok hűtőrendszereinek a 
használata nélkül is bármeddig cseppfolyós halmazállapotban tarthassák. 


A Mars-kompban lévő radioizotópos termoelektromos generátor elég energiát tudna biztosítani a 
Mars-komp kommunikációs és vezérlő rendszereinek az energiatakarékos, de folyamatos 
működtetéséhez, és elég hőenergiát az érzékeny elektronikus berendezéseinek az állandó optimális 
hőmérsékleten való tartásához, így a három egymáshoz csatlakoztatott leszállóegység az árnyékban 
leparkolva is folyamatos készenlétben tudna várakozni, vészhelyzeti tartalékként szolgálva minden 
későbbi esetleges Hold felszíni küldetés számára. 


A Hold felszíni küldetés végrehajtását követően marsi küldetésre való felkészüléshez a Hold körüli 


ZTA 


pályáról a gravitációs gyűrű az asztronautákkal visszatérne az alacsony Föld körüli pályára. 


Mivel a Főnix-program marsi küldetése az alacsony Föld körüli pályáról indulna, ahol a Föld mágneses 
tere viszonylagos védelmet nyújt a kozmikus sugárzással szemben, legyen szó az asztronautákról, akik 
a marsi küldetésre való felkészülés során megszámlálhatatlanul sok űrsétát téve a gravitációs gyűrű 
építésén túl többek közt több száz tonnányi LOX/LH2 rakéta-hajtóanyagot szivattyúznának át a 
folyamatosan érkező hajtóanyag-szállító űrrepülőgépekből, vagy magáról a gravitációs gyűrűről és az 
ahhoz tartozó űrállomásmodulokról, amik a mélyűrben a folyamatos kozmikus sugárzás hatására 
idővel maguk is sugárzóvá válnának, ezért egyáltalán nem jelenthet problémát, ha a holdi 


tesztprogramot követően még évek telnének el a Marsra való elindulásig. 


Azáltal, hogy az alacsony Föld körüli pályán történő felkészülés ideje alatt a gravitációs gyűrű 
gyakorlatilag egy új Nemzetközi Űrállomásként szolgálna, elsősorban annak korábbi 
űrállomásmoduljainak a segítségével platformot biztosítva a növénytermesztéstől az 
anyagkutatásokig a legkülönfélébb tudományos kutatóprogramoknak, és persze az egyre 


jelentősebbé váló űrturizmusnak is, Így a gravitációs gyűrű képességeinek az addig is szinte teljes 
mértékben való kihasználhatósága miatt a marsi küldetés optimális indulási időpontja is sokkal 


szabadabban lenne kiválasztható. 


Ezáltal lehetővé válna, hogy az indulás időpontja ne csak a Föld és a Mars közötti optimális távolság 
alapján kerüljön kiválasztásra, hanem a naptevékenység maximuma alapján is, amikor a távoli 
galaxisokból érkező nagy energiájú részecskék egy részét a naptevékenység eltéríti, csökkentve az 
asztronauták sugárzásterhelését. Így a Mars felé a lehető legenergiatakarékosabb Hohmann transzfer 
pályán mehetnének az asztronauták, még ha az utazás ezáltal közel kilenc hónapig is tartana, az 
egyébként bőségesen rendelkezésre álló LOX/LH2 rakéta-hajtóanyagot pedig az esetleges 
vészhelyzetekre illetve a Földre való visszatéréshez tartalékolva. 


Bár a gravitációs gyűrű forgási sebessége már a holdi tesztprogram során is a marsi gravitáció 


szimulálásához lenne beállítva, azáltal, hogy az alacsony Föld körüli pályára visszatérve még hosszú 
évek telhetnek el a marsi küldetésre való felkészüléssel, a NASA-nak is lehetősége lenne a Kelly- 
testvérekkel végzett ikerkísérletének a megismétlésére, csak immár az emberi szervezetnek a marsi 
gravitációhoz való alkalmazkodási képességére kihegyezve a kutatási programot, ami kulcsfontosságú 
egészségügyi adatokat tudna biztosítani már azelőtt, hogy a marsi küldetésre kiválasztott hat 
asztronauta egyáltalán elindulna a Mars felé. 


Miután a marsi küldetésre való felkészülés befejeződött, minden szükséges űrállomásmodul, űrhajó, 


PZL A 


leszállóegység, eszköz és felszerelés a gravitációs gyűrűbe beépített vagy ahhoz hozzácsatlakoztatott, 


az optimális indulási időpontban a marsi küldetés asztronautái a gravitációs gyűrűvel elindulnának a 
Mars felé, az NTP hajtóműmodult használva a pályamódosításhoz. 

141. Lockheed Martin Mars Base Camp (Művészi koncepció) (Kredit: Lockheed Martin) 

Lévén az asztronauták számára a mélyűrben csak a gravitációs gyűrű lakómodulja lenne eléggé 
védett a mikrometeoritokkal, illetve a kozmikus sugárzással és a napkitörésekkel szemben, így a 
gravitációs gyűrű nagy mérete ellenére az asztronauták élettere nagyon korlátozott lenne az akár 
kétéves időtartamú marsi küldetés során. Ebből kifolyólag az asztronautáknak nem lenne 
lehetőségük különböző tudományos kutatásokkal eltölteni a mélyűri utazás unalmas hónapjait, mert 
a pihenésen és a rendszeres sportoláson túl a szűkös életterük másra nem adna lehetőséget. 


A tétlenségre kárhoztatáson túl még jelentős probléma, hogy a földi felkészítés és a tényleges Mars 
felszíni küldetés megkezdése közötti kilenc hónapnyi különbség túl hosszú időtartam ahhoz, hogy a 
küldetés feladatainak a földi felkészítés során történő végletekig való begyakoroltatása megmaradjon 
berögződésként, rengeteg felejtésre és így hibázásra adva lehetőséget, ráadásul az Apollo 13 esetével 
ellentétben a kommunikációban lévő sokperces csúszás miatt a földi küldetésirányítás támogatási 


lehetőségei is csak sokkal korlátozottabbak lesznek. 


Ezért a Főnix-program része lenne egy szimulátor program kifejlesztése is, ami lehetővé tenné a teljes 
marsi küldetés minden apró részletének a folyamatos számítógépes szimulációs gyakorlatoztatását, a 
műszaki kiszolgáló űrhajó és a leszállóegységek irányításától a legkülönfélébb vészhelyzeti 
forgatókönyveken át a Mars-bázis kiépítéséig. Az asztronauták ezen szimulátor program segítségével 
folyamatosan frissen tudnák tartani a tudásukat, hogy amikor a Marshoz érve már valóban szükségük 
lenne rá, akkor hiba nélkül tudják végrehajtani a rendkívül összetett feladataikat, illetve hogy az 
esetleges vészhelyzetekben képesek legyenek az adott vészhelyzetekre kidolgozott protokollok 
alapján habozás nélkül cselekedni. 


5.1 Nem küldetéskritikus tartalékok 


Mivel a Főnix-programban csak hat asztronauta indulna a Marshoz, ami elenyésző legénységi létszám 
a marsi küldetéshez rendelkezésre álló űrállomásmodulok, űrhajók, eszközök, különféle felszerelések, 
illetve mindezek tartalékai tekintetében, így az űrhajósok mindennapos fogyasztása a belélegzett 
oxigéntől az elfogyasztott élelmiszerekig gond nélkül biztosítható, lévén a hat asztronauta változatos 
és bőséges étrend mellett sem tudna több tíz tonna élelmiszert elfogyasztani még az akár kétéves 
időtartamú marsi küldetés alatt sem. 


A nehézséget inkább az jelenti, hogy minél hosszabb egy mélyűri küldetés, annál nehezebb olyan 
élelmiszert biztosítani rá, amelynek valóban frissnek ható és természetes íze van, miközben 
kalóriában és vitaminokban is egyaránt gazdag. Az élelmiszer minősége pedig nagyon lényeges az 
asztronauták egészségének illetve moráljának a magas szinten tartásához, különösen egy hosszú és 
veszélyes marsi küldetés során, azonban a gravitációs gyűrűnek a mikrometeoritokkal illetve a 
kozmikus sugárzással szembeni védettséget nyújtó lakómodulja a szűkössége miatt egyáltalán nem 
lenne alkalmas a növénytermesztésre. 


143. Ingenuity helikopter a Marson (Kredit: NASA) 


Így bár a Földtől a Marsig tartó közel kilenc hónapos utazásuk során az asztronautáknak még 
viszonylag finom és tápláló étrendjük lehet, de a Mars felszínén illetve a teljes visszaúton az 
asztronauták már csak a tartósítószerekkel teletömött és szinte bármeddig eltartható instant 
élelmiszereket tudnák fogyasztani. 


A Mars meghódításának az egyik legfontosabb kérdése a Marson való növénytermesztés lehetősége, 
amire a perklorátokkal szennyezett mérgező marsi talaj jelenleg egyáltalán nem tűnik alkalmasnak, 
azonban a Mars felszínére érkező asztronauták az ott töltött hetek vagy akár hónapok alatt az 
aeropónia bázismodulban a marsi talaj használata nélkül is tudnának friss zöldségeket termeszteni. 

144. Sziklák a Marson (Kredit: NASA) 

A tápanyagot a növények gyökerére permetként juttató aeropónia előnye, hogy egy egyszerű 
szerkezetű polcrendszerben is elhelyezhetők a termesztett növények, így az asztronauták az 
aeropónia bázismodul szinte minden köbcentiméterét felhasználhatnák a zöldségtermesztésre, amit 
aztán a Marsról való felszálláskor szárítva magukkal is tudnának vinni a gravitációs gyűrűre. 


Ugyanakkor a tudományos kutatásokon túli célú növénytermesztés nagyon erőforrás-igényes, a 
Marsról való felszállásnál pedig elsősorban a kőzetmintáknak lenne fenntartva a Mars-kompok 
hasznos teher kapacitása, így mivel a marsi zöldségtermesztés nem lenne kritikus a marsi küldetés 
sikeressége szempontjából, ezért ez a Főnix-programban sem lenne prioritás. 


Ugyanezen elv mentén, a zöldségtermesztéshez felhasználható tápanyagokon kívül még sok olyan 
alapanyag illetve termék van, amik esetében már egy minimális mennyiség is elegendő a Mars felszíni 
küldetés sikeréhez, de ugyanakkor amiknél a nagyobb mennyiség rendelkezésre állása 


leegyszerűsítheti az asztronauták hétköznapjait, vagy egyszerűen csak javíthatja a közérzetüket és a 
moráljukat. 


Ezért a gravitációs gyűrűnek a Marsra való elindulásával párhuzamosan egy vagy több egyedi 
kialakítású leszállóegység is a Marsra indulna, megtöltve nem küldetéskritikus tartalékokkal. Ezek a 
SpaceX Falcon Heavy hordozórakétákkal egyből marsi pályára juttatott egyedi leszállóegységek nem 
rendelkeznének sem leszállótalpakkal, sem olyan rakétahajtóművekkel, amik a Mars felszínén való 
rakétahajtóműves fékezéssel történő landoláshoz szükségesek. Ehelyett ezek az egyedi 
leszállóegységek csak szuperszonikus ejtőernyőkkel és a saját méretükhöz képest többszörös 
átmérőjűre felfújható NASA HIAD hővédőpajzsokkal rendelkeznének, így a Mars felszínének az 
elérése előtt csak aerodinamiai lassítást végeznének, egészen a közel 200 km/h-s sebességgel való 


becsapódásukig. 


Mivel ezek az egyedi leszállóegységek rakétahajtóműves fékezés nélkül nagy sebességgel 
csapódnának be a Mars felszínébe a tervezett Mars-bázis helyszínének a közelében, így csak olyan 
utánpótlásokat tudnának szállítani, amik képesek kibírni az ilyen becsapódások erőhatásait. Annak 
érdekében, hogy a becsapódásokkor csak maguk a leszállóegységek semmisüljenek meg, de az 
általuk szállított alapanyagok és termékek ne, a leszállóegységek által szállított különféle 
utánpótlások fél méter átmérőjű üreges fémgömbökben lennének tárolva. Ezek a gömb alakú 
tartályok egy alacsony olvadáspontú alumíniumötvözetből készülnének, és elég erősek lennének 
ahhoz, hogy a leszállóegységek becsapódásaikor csak szétguruljanak, lehetővé téve az asztronauták 
számára a Mars-bázis kiépítését követően azok autonóm robotokkal való összegyűjtését. 


Bár ezek a gömb alakú alumínium tartályok akkora plusz súlyt jelentenének az egyedi 
leszállóegységekben, hogy helyettük akár a rakétahajtóműves fékezéssel való landolás is megoldható 
lehetne, azonban ezek a fémgömbök nemcsak a nem küldetéskritikus utánpótlásoknak a nagy 
sebességű becsapódástól való védelmét szolgálnák, hanem maguk is egy ilyen anyagnak 
számítanának. 


A műhely bázismodulban megtalálható lenne egy kifejezetten ezeknek a fémgömböknek a méretéhez 
tervezett üst, amiben a fémgömbök megolvaszthatók lennének új szerkezeti elemek létrehozása 
érdekében. A legkülönfélébb alumínium szerkezeti elemek létrehozása pedig nagyon fontos 
képesség, akár egy plusz teherbíró létrára van szüksége az asztronautáknak, akár egy eltört ATHLETE 
robotlábat akarnak cserealkatrésszel megjavítani, akár egy esetleges újabb Mars küldetés során egy 
állandó Mars-bázist akarnak kiépíteni 3D nyomtatott épületekkel. 


147. Élni és dolgozni a Marson (Művészi koncepció) (Kredit: Pat Rawlings) 

5.2 Robotkutya, az asztronauta legjobb barátja 


A Főnix-programban a marsi leszállóegységek landolásához kiválasztott leszállási körzet a Mars 


felszínének egy teljesen sima területe lenne, így a leszállóegységek a gáz halmazállapotú hidrogént és 
oxigént felhasználó üzemanyagcelláik energiaellátása mellett a kerekekben végződő ATHLETE 
robotlábaik segítségével könnyen tudnának a landolási pontjaikról a Mars-bázis kiépítésére 
kiválasztott közeli helyszínre átgurulni. 


Ugyanígy a sima talajon az xEMU szkafandert viselő asztronauták is könnyen tudnak majd dolgozni, 
összeállítani a Mars-bázist és többek közt kőzetmintákat gyűjteni, azonban a nagy energiájú 
részecskéket eltérítő mágneses mező illetve a sugárzáselnyelő hatású vastag légkör hiányában a Mars 
felszínét érő veszélyesen magas kozmikus sugárzás miatt az asztronautáknak minimalizálniuk kell a 
szkafanderben végzett munkájukat, ezért az EVA-k lehetőségek szerinti kiváltására robotokkal is 
rendelkezne a Mars felszíni küldetés. 


148. Boston Dynamics BigDog (Kredit: Boston Dynamics) 


Bár egy emberszabású robot könnyebben tudná elvégezni ugyanazt a tevékenységet, amit egy 
asztronauta is, annak érdekében, hogy a Mars felszínén rendelkezésre álló robotok a lehető 
legszélesebb skálán felhasználhatók legyenek, a Főnix-program a Boston Dynamics BigDog-ján 
alapuló robotkutyákat használna. 


Mindegyik ilyen nagyméretű robotkutya két különálló robotkarral is rendelkezne a hátán. Az elülső 
univerzális robotkar szolgálna a munkavégzésre, aminek a fejegysége egyszerűen cserélhető lenne, 
hogy a talajba való néhány tíz centiméterre történő befúrástól a legkülönbözőbb tárgyak 
megfogásáig a robotkutya az asztronauták munkáját megkönnyíthesse, vagy akár teljesen át is 
vehesse. Ennek az elülső univerzális robotkarnak a fejegységét maga a robotkutya is ki tudná cserélni, 
így robotkutyák autonóm módón vagy távirányítással történő munkavégzéseinél az asztronautáknak 
nem kellene EVA-kat végrehajtaniuk az egyes fejegységeknek a különböző munkafázisok közötti 


cseréjéhez. 

149. A fenséges Jezero-kráter felfedezése (Művészi koncepció) (Kredit: NASA) 


A Főnix-programban kifejlesztésre kerülő robotkutyának a másik, hátulsó robotkarjának a fejegysége 
a mindegyik marsi leszállóegységnek a burkolatán megtalálható erőforrás-elosztó csatlakozókba 
lenne bedugható, így a robotkutya képes lenne önállóan rácsatlakozni bármelyik szabad erőforrás- 
elosztó csatlakozóval rendelkező leszállóegységre, a közvetlen energia- és adatkapcsolat létrehozásán 
túl lehetővé téve a robotkutya folyékony hidrogénnel és folyékony oxigénnel való feltöltését is. 


A robotkutyának a folyékony hidrogént illetve a folyékony oxigént tároló kriogén tartályai egyforma 
térfogatúak lennének, mert az így tárolt hidrogénnek illetve oxigénnek nemcsak a robotkutya 
üzemanyagcellájának a működtetésében lenne szerepe, biztosítva az elektromos meghajtású 
robotkutya hosszú üzemidejét illetve jelentős hatótávját, hanem a robotkutyához épp hozzákapcsolt 
asztronautának a folyamatos energia- és oxigénellátásában is. 

Ugyanis a Főnix-programban egy új EVA protokoll is bevezetésre kerülne, amelyben az 
asztronautáknak a szkafanderben végzett Mars felszíni tevékenységeik során annak időtartamától 
függetlenül kötelezően hozzákapcsolva kellene lenniük egy-egy robotkutyához, elsődlegesen onnan 
biztosítva az energia- és oxigénellátásukat, az xEeMU szkafandereik saját energia- és oxigéntartalékát 
pedig kizárólag csak vészhelyzetben használhatnák fel. 


Az ehhez szükséges rugalmas ellátócső, ami az oxigéncsövet illetve az energia- és adatkábelt 
tartalmazná, az asztronauták XEMU szkafanderének egy beépített részegysége lenne. Ennek a 
körülbelül tíz méter hosszan letekerhető xEMU ellátócsőnek a végén egy olyan fejegység lenne, ami a 
kompatibilitásának köszönhetően bedugható lenne az erőforrás-elosztó csatlakozókba, ezáltal az 
asztronauták nemcsak bármelyik robotkutyához lennének képesek hozzácsatlakozni, hanem akár a 


leszállóegységekhez is. 


Ez utóbbinak akkor lenne igazán jelentős szerepe, amikor például kőzetminták begyűjtésének az 
érdekében az asztronauták a Mars felderítő járművel kilométerekre eltávolodnak a Mars-bázistól, 
mert így a Mars felszínére kilépő asztronauták, amennyiben tíz méternél messzebb nem akarnak 
eltávolodni a leszállóegységtől, az xEMU ellátócsöveiket a Mars felderítő jármű két erőforrás-elosztó 
csatlakozójába dughatnák be, a robotkutyák használata nélkül is biztonságossá téve a felszíni 
munkavégzésüket. 


Az XEMU ellátócsövek végén lévő fejegységek önmagukra is rácsatlakoztathatók lennének, hogy 
amennyiben egy vészhelyzet ezt igényli, akkor egy asztronauta az XEMU ellátócsövével közvetlenül a 
társa szkafanderére csatlakozhasson rá, megosztva a szkafandereik energia- és oxigéntartalékait, 
illetve többek közt a szén-dioxid megkötő képességüket is. 


Ha egy asztronautának el kell távolodnia a leszállóegységektől, akkor a Boston Dynamics 
technológiáján alapuló robotkutya a fejlett mesterséges intelligenciájának köszönhetően képes lenne 
távirányítás nélkül önállóan is követni a Mars felszínén sétáló asztronautát úgy, hogy a kettőjüket 
állandóan összekapcsolva tartó rugalmas xEMU ellátócső mindig épp ideális feszességű legyen. 


Mivel a robotkutya két különböző robotkart használna a munkavégzéshez illetve az asztronautával 
való összekapcsolódáshoz, ezért a robotkutya nemcsak kísérni tudná az asztronautát, hanem együtt 
is tudna dolgozni vele, a tárgyak megemelésétől a lánghegesztésig számtalan különböző feladatnál, 
amik során a robotkutya mindig úgy helyezkedne, hogy az xEMU ellátócső a lehető legkevésbé 
zavarja az asztronautát közös munkában. 


A robotkutyával való folyamatos összekapcsoltság nemcsak az életfenntartás tekintetében 
csökkentené a kockázatot az adott asztronauta számára, hanem kiszélesítené a lehetőségeit is, lévén 
a köztük lévő adatkapcsolaton keresztül az asztronauta hozzáférne a széles hullámhossz 
tartományban látó infrakamerájától a LIDAR-ján át a nagy adatátviteli sebességű rádiójáig a 
robotkutya minden berendezéséhez. 


152. Naplemente a Mars Gusev-kráterében (Kredit: NASA) 


A robotkutyának mind a munkavégzésre szolgáló elülső robotkarjába, mind az XEMU ellátócsőnek a 
csatlakoztathatóságát biztosító hátulsó robotkarjába beépített lenne egy-egy rendkívül nagy 
fényerősségű lámpa, amikkel a minden irányban való mozgathatóságuknak köszönhetően a 


robotkutya tökéletesen be tudná világítani akár a pillanatnyi munkaterületet, akár a sétáló 
asztronauta lába előtti területet, így éjszaka vagy korlátozott fényviszonyok között is biztonságosan 
tudna dolgozni a robotkutyával összekapcsolt asztronauta. 


A robotkutya munkavégzésre szolgáló elülső robotkarja rendelkezne egy fúvókával, ami egy a 
robotkutyába beépített kompresszor segítségével összesűrített marsi levegőt tudna nagy nyomáson 
kifújni, lehetővé téve, hogy az asztronauták a felderítő járműbe való visszatérésük előtt a rájuk ragadt 
pornak a nagy részétől már kint a Mars felszínén megszabaduljanak, csökkentve a portalanítással 
töltött időt a szélcsatornában, és növelve a szélcsatorna visszatérő áramú légvezetékeibe beépített 
porszűrőknek az élettartamát. 


153. Bizonyítékok keresése az életre (Művészi koncepció) (Kredit: Pat Rawlings) 

Mivel az XxEMU szkafander gyakorlatilag egy több mint száz kilogramm súlyú mini űrhajó, aminek a 
Mars felszínén való viselése az alacsony marsi gravitáció ellenére is rendkívüli fizikai igénybevételt 
igényelne még akkor is, ha az xEMU szkafander marsi változatához a Főnix-programban egy 
teherhordó exoskeleton is kifejlesztésre kerülne, így amennyiben egy EVA során egy asztronauta 
például eszméletvesztés miatt mozgásképtelenné válna, egy másik asztronauta számára a 
mozgásképtelen asztronautának és a szkafanderének a cipelése szinte lehetetlen feladat lenne. 


Ezért az XEMU szkafanderek, egyenletesen eloszolva a felületükön, egy tucatnyi speciális rögzítő 
csatlakozóval is rendelkeznének. Ezek a rögzítő csatlakozók a biztonsági övek csatjaihoz hasonló 
elven működnének, viszont távirányítással is kioldhatók lennének, nemcsak a rajtuk lévő nyomógomb 
benyomásával. A robotkutyák mindkét robotkarjukkal képesek lennének egy-egy ilyen rögzítő 
csatlakozóra rákapcsolódni, ezáltal egy robotkutya képes lenne elhúzni, két robotkutya 
összedolgozva pedig már cipelni is tudná a magatehetetlen asztronautát. 


Mivel a robotkutya üzemanyagcellája az energiatermeléshez gáz halmazállapotában használná fel a 


hidrogént és az oxigént, és az asztronauta számára is gáz halmazállapotában kerülne továbbításra az 
oxigén az xEMU ellátócsövön keresztül, ezért a robotkutyában lévő folyékony hidrogén és folyékony 
oxigén tartályok hőszigetelése nem lenne tökéletes, és a kriogén tartályai hűtőrendszerrel sem 
rendelkeznének, ezzel is csökkentve a robotkutya súlyát. 


Bár a robotkutya elsődleges energiaforrása a gáz halmazállapotú hidrogént és oxigént felhasználó 
üzemanyagcella lenne, ettől függetlenül a robotkutya egy legalább kétórás üzemidőt biztosító 
akkumulátorral is rendelkezne. Ennek az akkumulátornak nemcsak vészhelyzeti szerepe lenne, 
hanem lehetővé tudná tenni, hogy az olyan feladatok végrehajtásakor, amikor nem kell egy 
asztronautát kísérnie és nem is kell nagyon eltávolodnia a leszállóegységektől, a robotkutya csak az 
akkumulátorára támaszkodva is tudjon folyamatosan dolgozni. 


Mivel a Főnix-programban két Mars-komppal összesen négy asztronauta landolna a Mars felszínén, 


ezért négy robotkutya tartozna hozzá a Mars-bázis felszereléséhez. Ezek a robotkutyák a nukleáris 
ellátómodulban elhelyezve érkeznének a Mars-felszínére úgy, hogy a leszállóegységnek a landolását 
követően önállóan képesek legyenek elhagyni azt. A nukleáris ellátómodulban lennének tárolva a 
robotkutyák munkavégzésre szolgáló cserélhető fejegységei is, szintén úgy elhelyezve, hogy azokhoz 
a robotkutyák az asztronauták segítsége nélkül is hozzáférhessenek. 


Annak érdekében, hogy a Mars-bázisnak mindig legyen elegendő szabad erőforrás-elosztó 
csatlakozója, amire a robotkutyák a feltöltésükhöz rá tudnának csatlakozni, a nukleáris ellátómodul a 
többi marsi leszállóegységgel ellentétben nem kettő, hanem négy erőforrás-elosztó csatlakozóval 
rendelkezne a burkolatán. Ezeken keresztül a robotkutyák nemcsak feltölteni tudnák magukat, de 
egyben az üzemanyagcelláik működése során keletkezet vizet is át tudnák szivattyúzni, amiből aztán 
a hajtóanyag-kompok a rakéta-hajtóanyag visszaforgató berendezéseikkel újra LOX/LH2 rakéta- 
hajtóanyagot tudnának gyártani. 


Mivel a Mars felszíni küldetés befejeztével a két Mars-kompot és az azok felszállását segítő két-két 
hajtóanyag-kompot kivéve a többi leszállóegység a Mars felszínén maradna, ide értve a Mars-bázis 
folyamatos energiaellátását továbbra is biztosító nukleáris ellátómodult is, így előkészülve egy 
esetleges következő emberes Mars küldetésre, az ATHLETE robotlábai segítségével a teljes Mars- 


bázis akár több ezer kilométerre is elköltöztethető lenne egy a leszállóegységek landolására kevésbé 
ideális, de tudományos szempontból viszont sokkal érdekesebb területre. 


Egy ilyen átköltözés esetén a robotkutyák újra el tudnának helyezkedni a nukleáris ellátómodulban 
lévő eredeti tárolóhelyükben, így nem kellene lábon megtenniük a nagyon lassú, akár évekig tartó 
utat, csökkentve a kopásokból fakadó meghibásodási lehetőségeket. 


Amennyiben a Mars-bázis számára kijelölt új helyszín egy olyan köves terület lenne, ahol a következő 
Mars felszíni küldetés leszállóegységei nem tudnának biztonságosan landolni, a Mars-bázis először 
nem a végleges helyére települne át, hanem az ahhoz kijelölt leszállási körzetbe, ahol az újabb marsi 
küldetés asztronautáinak a megérkezése előtt a robotkutyákkal teljesen megtisztítható lenne a 
nagyobb kövektől akár egy több négyzetkilométeres terület is, pusztán a robotkutyák kétórás 
üzemidőt biztosító akkumulátoraira támaszkodva. Ilyen esetben a Mars-bázis csak a leszállási körzet 
előkészítésének a befejezése után gurulna át a számára kijelölt helyre. 


A gravitációs gyűrűvel a tervezett Mars-bázis helyszíne fölött geostacionárius pályára álló 
asztronauták a Mars felszínére való landolás előkészítéseként először leállítanák a gravitációs gyűrű 
forgását, hogy a súlyelosztásának a leszállóegységek lecsatlakoztatásából fakadó megváltozása ne 
destabilizálhassa a gravitációs gyűrűt, majd a LOX/LH2 rakéta-hajtóanyaggal eleve teljesen feltöltött 
nyolc darab hajtóanyag-kompot egyenként lecsatlakoztatnák a gravitációs gyűrűről, amik a kijelölt 


leszállási körzetben egymás után landolnának is. 


157. Technikusok kerestetnek - NASA toborzó plakát (Művészi koncepció) (Kredit: NASA) 

Mivel az asztronauták a gravitációs gyűrűvel geostacionárius pályán keringenének, így a Földről 
felügyelt marsi küldetésekkel ellentétben a távirányítással történő landolásokra is lehetőség lenne, 
ami esetekben a landolást továbbra is a leszállóegységek saját repülésvezérlő fedélzeti számítógépe 
végezné, de a gravitációs gyűrűn várakozó asztronauták bármikor be tudnának avatkozni az 
irányításba, amennyiben az autonóm repülések során bármilyen probléma merülne fel. Ennek 
érdekében a Mars felszíni küldetésben nem érintett két asztronauta egyike kifejezetten a 
leszállóegységek távirányítással való landolására lenne kiképezve. 


Ha mind a nyolc hajtóanyag-komp rendben landolt a Mars felszínén a kijelölt leszállási körzetben, 
akkor az asztronauták a bázismodulokat, a két Mars felderítő járművet, illetve a nukleáris 
ellátómodult is egyenként lecsatlakoztatnák a gravitációs gyűrű pereméről, majd egyenként a 
gravitációs gyűrű létfenntartó űrállomásmoduljához vinnék át őket, ahol annak robotkarjával 
megtartva azokat az erőforrás-elosztó csatlakozóikon keresztül a LOX/LH2 rakéta-hajtóanyaggal 
egymás után feltölthetők lennének, hogy a hajtóanyag-kompokhoz hasonlóan ezek a 


leszállóegységek is távirányítással landolhassanak a Mars felszínén. 


Miután már a Mars-bázis kiépítéséhez szükséges leszállóegységek is rendben megérkeztek a leszállási 
körzetbe, az ATHLETE robotlábaik segítségével távirányítással mindegyik leszállóegység egyenként 
átgurulna a Mars-bázis tervezett helyszínére, így még az asztronauták érkezése előtt biztosan 
kideríthető lenne, hogy történtek-e olyan meghibásodások a landolások során, amelyek a 
leszállóegységek összegyűjtését ellehetetlenítik. 


Ezt követően az asztronauták előkészítenék a két Mars-kompot is a landolásra, a LOX/LH2 rakéta- 
hajtóanyaggal való feltöltésükhöz illetve az asztronauták beszállásához egymás után bedokkolva 
velük a gravitációs gyűrű létfenntartó űrállomásmoduljának a dokkolóegységébe. 


Mivel egy Mars-komppal csak két asztronauta landolna, így bármilyen katasztrófa esetén még lenne 
lehetőség a Mars felszíni küldetés folytatására. Az első Mars-komp sikeres landolása után 
automatikusan indulna a másik két asztronauta is a következő Mars-komppal. A két asztronauta 
pedig, akik nem vennének részt a Mars felszíni küldetésben, annak teljes időtartama alatt a 
gravitációs gyűrűn maradna, újra precízen beállítva annak súlypontját és újraindítva annak forgását. 


Amennyiben a Holdnál végzett aszteroidabányászati kísérletek sikeresek voltak, és egy megfelelő 
marsközeli aszteroidát is sikerült magas Mars körüli pályára juttatni még a gravitációs gyűrű 
megérkezése előtt, akkor a gravitációs gyűrűn maradt két asztronauta a Mars felszíni küldetés 
hónapjai alatt ezt a vízben gazdag kisméretű aszteroidát a bányászati modul segítségével részben 


feldolgozná. 


Miután az asztronauták is sikeresen landoltak a Mars felszínén és a két Mars-komp is odagurult a 
Mars-bázis tervezett helyszínénél összegyűjtött többi leszállóegységhez, az asztronautákat segítő 
robotkutyák életre kelnének a nukleáris ellátómodulban lévő tárolójukban, majd onnan kilépve 
mindegyikük rácsatlakozna valamelyik leszállóegységnek az egyik erőforrás-elosztó csatlakozójára, 
teljesen feltöltve magukat folyékony hidrogénnel és folyékony oxigénnel. Amint a robotkutyák 
teljesen üzemkészek, a Mars-kompok személyzeti moduljaiban az asztronauták beöltöznének az 
XEMU szkafandereikbe, majd a robotkutyák nagy felbontású kameráinak a kereszttüzében a 
személyzeti modulok oldalsó búvónyílásain keresztül egyenként elhagynák a Mars-kompokat. 


A Földre minden háztartásba közvetített magasztos pillanatokat követően az asztronauták azonnal 
belefognának a két Mars felderítő járműnek a holdi tesztprogramban már kipróbált módon történő 
beüzemelésébe, lévén az asztronauták a marsi por életveszélyessége miatt a szkafanderük 
biztonságos elhagyását ekkor még csak a felderítő járművek xEMU szkafander dokkolóegységein 
keresztül tudnák megoldani. Ahogy az asztronauták belekezdenének a Mars-bázis kiépítésébe, az új 
EVA protokollok is életbe lépnének, és mindegyik asztronautának egy-egy teljesen feltöltött 
robotkutyához kellene hozzácsatlakoztatnia magát az xEMU ellátócsöveik segítségével. 

160. Némi felhasználói szerelés szükséges - NASA toborzó plakát (Művészi koncepció) (Kredit: NASA) 

Amint befejeződött a felderítő járművek fánk alakú másodlagos élettereinek a felfújása az oldalsó 
burkolatelemeiken lévő rögzítőkapcsoknak a kioldását követően, és az asztronauták már 
hozzáférhetnek a felderítő járművek szerszám- és eszköztároló helyiségeiben tárolt rugalmas 
töltőkábelekhez, az erőforrás-elosztó csatlakozóikon keresztül a leszállóegységek összekötésre 
kerülnének egymással. Ezután az asztronauták a felderítő járművek xEMU szkafander 
dokkolóegységein keresztül már biztonságosan be tudnának lépni a felderítő járművekbe egy rövid 
pihenőre. 


A pihenőt követően az asztronauták újabb EVA-k végrehajtásával a bázismodulok oldalsó 
burkolatelemein lévő rögzítőkapcsoknak a kioldásával megkezdenék azok másodlagos élettereinek is 
a felfújását, ami után az ATHLETE robotlábaik segítségével precízen egy szintbe állítva azokat az 
összes bázismodult a légzsilipjeiknél sorban egymáshoz csatlakoztatnák, kialakítva az egybefüggő 
Mars-bázist. 


Mivel a rugalmas töltőkábelekkel az erőforrás-elosztó csatlakozóikon keresztül a leszállóegységek 


továbbra is egymáshoz csatlakoztatottak lennének, ezért a leszállóegységek másodlagos életterében 
lévő fontosabb felszerelések kicsomagolásával és ellenőrzésével párhuzamosan az asztronauták meg 
tudnák kezdeni a landolásokból megmaradt folyékony hidrogénnek és folyékony oxigénnek a 
hűtőrendszerrel rendelkező hajtóanyag-kompokba való átszivattyúzását, lehetővé téve a folyékony 
hidrogén tartályoknak a bázismodulok esetében elsődleges élettérként, a felderítő járművek 
esetében pedig szélcsatornaként való használatba vételét. 


Az asztronauták a következő heteket akklimatizálódással és a Mars-bázis berendezésével töltenék, 
előkészülve a tudomány feladatok végrehajtására illetve a Mars vészhelyzet esetén való bármikori 
elhagyására. Bár a Mars felszíni küldetéshez használt bázismodulok mindegyike azonos méretű és 


felépítésű lenne, azonban a felfújható másodlagos élettereiknek a belső szerkezete jelentősen eltérő 
lenne, és az előre összecsomagolt felszereléseikkel az asztronauták mindegyik bázismodult az egyedi 
feladataik kiszolgálására tudnák berendezni. 


Az óvóhely bázismodul, ahogy a holdi tesztprogramban is, úgy a Mars felszínén is elsősorban a 
pihenésre szolgálna, és az óvóhely bázismodul másodlagos életterébe lenne beépítve a Mars-bázis 
két teljes értékű mosdóhelyiségéből az egyik. 


A másik ilyen csak gravitációs környezetben működő mosdóhelyiség a rekreációs bázismodul 
másodlagos életterében lenne megtalálható. Ez a bázismodul szolgálna közösségi helyiségként az 
étkezésre, a sportolásra, a szórakozásra, és minden olyan társas tevékenységre, ami az asztronauták 
fizikai és pszichológiai regenerálódását elősegítheti. 

A kommunikációs bázismodul elsődleges szerepe a földi irányítóközponttal illetve a geostacionárius 
pályán keringő gravitációs gyűrűvel való folyamatos kapcsolat fenntartása lenne, illetve ez a 
bázismodul tenné lehetővé, hogy az asztronauták a családtagjaik számára nagyfelbontású 
videóüzeneteket rögzíthessenek, a kapottakat pedig privátban megtekinthessék. A kommunikációs 
bázismodul egyben egy távvezérlő állomás is lenne, ahonnan a Mars küldetés minden űrhajója, 


POA 


űrállomásmodulja, leszállóegysége, robotkutyája illetve más eszköze folyamatosan monitorozható és 


értelemszerűen távirányítható is lenne. 


Mivel a kommunikációs bázismodul kijelzőkkel, nagyfelbontású kamerákkal és nagy sávszélességű 
adatkapcsolattal is rendelkezne a földi irányítóközpont felé, ezért akommunikációs bázismodul 
egyben egy orvosi szoba is lenne, ahol akár kisebb műtétek is végrehajthatók lennének. 


MARS 
EXPLORERS WANTED 


Lévén a marsi küldetés időtartama akár két év is lehet, és ebből a mérgező talajú Marson töltött idő 
több hónap is lehet, ezért egy nagyon széles tapasztalatokkal rendelkező orvosi végzettségű 
asztronauta lenne a marsi küldetés talán legfontosabb szereplője. Mivel a Mars felszínén landolt két 


EZT ZATA 


Mars-kompon túl a gravitációs gyűrűnél is maradna egy Mars-komp vészhelyzeti tartalékként, ezért 
ha a gravitációs gyűrűn maradt két asztronauta egyike szenvedne sürgős beavatkozást igénylő súlyos 
sérülést, akkor arra is lenne lehetőség, hogy a sérült asztronauta a tartalék Mars-komppal 
távirányítással leszálljon közvetlenül a Mars-bázis mellé, ahol akommunikációs bázismodul teljesen 
felszerelt orvosi szobájában az orvosi végzettségű asztronauta a többiek asszisztálása mellett el tudná 


látni a sérült asztronautát. 


A műhely bázismodul tartalmazná a csavarkulcsoktól a forrasztópákákon át a feszültségmérőkig 
azokat az eszközöket és műszereket, amikkel a Mars felszíni küldetés leszállóegységei, azok 
berendezései, és a marsi küldetés fontosabb eszközei javíthatók illetve karbantarthatók lennének, 
illetve a műhely bázismodul tartalmazná azokat a különböző 3D nyomtatókat, fémmegmunkáló 
gépeket és más berendezéseket, amik lehetővé tennék az asztronauták számára új eszközök vagy 


alkatrészek előállítását is, ha olyan válságossá válna egy helyzet, amin már a szigetelőszalag sem 
segít. 


A műhely bázismodul önmagában egy fúróberendezés is lenne, vagyis miután a Mars-bázis kiépült, a 
tudományos kutatómunka keretében az asztronauták a műhely bázismodul segítségével a Mars 
felszínéből való mintavételezéshez akár több tíz méterre is le tudnának fúrni a marsi talajba. Annak 
köszönhetően, hogy magával a műhely bázismodullal tudnák a mélyebb fúrásokat végrehajtani, az 
asztronauták minimalizálni tudnák az ehhez szükséges EVA-k számát, csökkentve a 
sugárzásterhelésüket, mert a fúrások során végig a műhely bázismodul nyomás alatt lévő másodlagos 
életterében tartózkodhatnának. 


MI a vati 


d im 


§ 9 d 


Mivel a műhely bázismodul a többi leszállóegységhez hasonlóan ATHLETE robotlábakon közlekedne, 
így ha a Mars-bázis eredeti helyétől távolabb találnának egy ígéretes mintavételi pontot az 
asztronauták, akkor a nukleáris ellátómodul folyamatos energiaellátásának és a Mars-bázis bármikori 
mobilizálhatóságának köszönhetően szépen lassan az egész Mars-bázist átguríthatnák oda úgy, hogy 
a műhely bázismodul pontosan a tervezett fúrási pont fölé kerüljön. 


A Mars-bázis tudományos bázismodulja egy kisméretű kutatóállomás lenne, ami egyszerre szolgálna 
meteorológiai állomásként és laboratóriumként, és tartalmazná mindazon műszereket és 
berendezéseket, amik a Mars titkainak a feltárásához szükségesek. Az asztronautáknak a Mars 
felszínén töltött hónapjai nagyrészt a tudományos bázismodulban végzett kutatómunkákkal telnének 
el, hogy minél előbb pontos ismeretekkel rendelkezhessenek a Mars-bázis közvetlen környezetével, 
például a talaj pontos kémiai összetételével kapcsolatban, lehetővé téve a marsi talajt hasznosító 
növénytermesztési kísérletek elkezdését is. Ezen növénytermesztési kísérletek a tudományos 
bázismodulban történnének, nem az aeropónia bázismodulban. 


Az aeropónia bázismodul ugyanis kifejezetten arra szolgálna, hogy a Mars felszíni küldetés hónapjai 


alatt friss és tápláló zöldségeket tudjanak az asztronauták termeszteni maguknak, fenntartva az 
erőnlétüket és javítva a közérzetüket az egészséges ételekkel. 


Tiz 


Azonban az aeropónia bázismodulnak lenne egy másodlagos szerepe is. Az asztronauták ebben a 
bázismodulban kevés gondoskodást igénylő szobanövényeket kezdenének el termeszteni, amiket 
közvetlenül a Mars felszíni küldetés befejezése és a Mars-bázis végleges elhagyása előtt minden 
bázismodulban elhelyeznének, gyakorlatilag egy télikertet csinálva a teljes Mars-bázisból. Ezen 
szobanövények végleges elhelyezéséhez a perklorátoktól már megtisztított, szerves trágyával és az 
azokban található baktériumokkal pedig már feldúsított marsi talaj kerülne felhasználásra. 


Mivel az asztronautáknak a Mars felszínéről való távozása után a nukleáris ellátómodul továbbra is 
folyamatosan biztosítaná a Mars-bázis energiaellátást, így a bázismodulokban a 
növénytermesztéshez szükséges optimális belső hőmérséklet illetve a fotoszintézishez szükséges 
ideális fényviszonyok korlátlan ideig fenntarthatók lennének, és mivel az asztronauták távozását 
követően a Mars felszíni küldetés vészhelyzeti tartalékának szánt LOX/LH2 rakéta-hajtóanyagból is 
több tíz tonna maradna még a Mars-bázisnál hagyott négy hajtóanyag-kompbanr, így a növények 
rendszeres öntözéséhez szükséges vízmennyiség is bőségesen rendelkezésre állna. 


Ezeknek a növényeknek a gondozását egy a Mars-bázis felszerelésébe tartozó Robonaut típusú 
humanoid robot végezné, amit a földi irányítóközpont tudna távirányítással vezérelni. Mivel a 
robotkutyákkal ellentétben a Robonaut egy afféle robotgondnokként végig a Mars-bázis nyomás alatt 
lévő életterében tartózkodna, és jelentős erőkifejtést igénylő fizikai munkákat sem kellene 
végrehajtania, így a robotkutyákhoz képest a Robonaut szerkezeti felépítése sokkal egyszerűbb, 


működése pedig rendkívül energiatakarékos lehet. 


Mivel egy esetleges következő Mars felszíni küldetés legfontosabb feladata a Mars-bázist alkotó 
leszállóegységek számára egy már megfelelő sugárzásvédelmet biztosítani képes védőburoknak a 3D 
nyomtatással való felépítése lenne a marsi talaj felhasználásával, így ezekkel a szobanövényekkel az 
asztronauták egy sokkal élhetőbb környezetet tudnának létrehozni a már végleges helyszínű Mars- 
bázis steril életterében, miközben a marsi talaj növénytermesztésre való felhasználhatósága 
szempontjából felmerülő kérdésekre is válaszokat kaphatnának. 


5.4 Az út haza 


A Mars felszínén landolt nyolc hajtóanyag-komp közül négy kerülne kiválasztásra a felszálláshoz, 
kettő az egyik Mars-komphoz, kettő pedig a másikhoz. Ezek a hajtóanyag-kompok már a Mars-bázis 
kiépítésétől kezdve teljesen feltöltött állapotúkban várakoznának, a kriogén tartályaik hűtésére nem 
képes Mars-kompok viszont csak közvetlenül a felszállás előtt kerülnének teljesen feltöltésre az 


erőforrás-elosztó csatlakozóikon keresztül. Ahogy a landolás során is, úgy a felszálláshoz is mindkét 


Mars-kompban két asztronauta helyezkedne el, ezúttal azonban legalább száz kilogrammnyi 
kőzetminta társaságában. 


A felszállásra való előkészülés egyszerre zajlana le mindkét Mars-komp esetében, a holdi 
tesztprogramban már kipróbáltaknak megfelelően, azonban biztonsági okokból a második Mars- 
komp csak azután indulna el a Mars felszínéről, miután az első Mars-komp már elérte a 


ZTA 


geostacionárius pályán várakozó gravitációs gyűrűt. 


HISTORIC SITES oO 


MULTIPLE TOURS AVAILABLE 


EZőTZ A 


A Mars felszínéről való felszállás előkészületeivel párhuzamosan a gravitációs gyűrűn maradt két 
asztronauta is felkészülne a felszállással kapcsolatos vészhelyzeti protokollok végrehajtására, 
leállítanák a gravitációs gyűrű forgását, és teljesen feltöltenék LOX/LH2 rakéta-hajtóanyaggal a 
műszaki kiszolgáló űrhajót és a gravitációs gyűrűhöz csatlakoztatva maradt harmadik Mars-kompot is. 
A feltöltésüket követően egy-egy asztronautával a fedélzetükön mindkettő lecsatlakozna a 
gravitációs gyűrűről. 

Amennyiben az egyik Mars-komp felszállása során egy meghibásodás vagy valamilyen más műszaki 
vagy irányítási probléma miatt az adott Mars-komp csak az alacsony Mars-körüli pályáig tudna 
eljutni, akkor az asztronauták a Mars-komp személyzeti modulját le tudnák választani arról, és így a 
Mars-komp szervizmodulját és az ahhoz hozzácsatlakoztatott hajtóanyag-kompokat hátrahagyva csak 
magával a személyzeti modullal és annak saját LOX/LH2 rakétahajtóműveivel tudnának a magasabb 
pályán keringő gravitációs gyűrűhöz eljutni, majd bedokkolni a gravitációs gyűrű létfenntartó 


ZTA 


űrállomásmoduljának a dokkolóegységébe. 


170. Sziklás marsi felszín (Kredit: ESA) 


4 


Mivel a Mars-kompok felszállásai alatt a műszaki kiszolgáló űrhajó is készenlétben várakozna, így 
amennyiben az egyik Mars-komp a műszaki hibák miatt csak az alacsony Mars körüli pályáig tudna 


feljutni, akkor a műszaki kiszolgáló űrhajóval akár érte is lehetne menni, a Mars-kompot a műszaki 


kiszolgáló űrhajó Canadarm robotkarjaival felvontatva a magasabb pályán lévő gravitációs gyűrűhöz. 


Amennyiben az egyik Mars-komp felszállása során a rakétahajtóművek vagy más létfontosságú 
részegységek hibája miatt még az alacsony Mars körüli pálya elérése is lehetetlennek bizonyulna, 
vagy egy műszaki hiba robbanásveszélyes helyzetet teremtene a felszállás során, akkor az 
asztronauták a Mars-komp személyzeti moduljával vészhelyzeti leválást hajtanának végre a Mars- 
komp szervizmoduljáról, és amennyiben az alacsony Mars-körüli pálya az immár önállóan repülő 
személyzeti modullal is elérhetetlennek tűnik, akkor az asztronauták a Mars-komp személyzeti 
moduljával újra landolnának a Mars felszínén. 


171. Az InSight űrszonda leszállni készül a Mars felszínére (Művészi koncepció) (Kredit: NASA) 


Ez utóbbi helyzetben a becsapódásnak tekinthető landolásnak a túlélése esetén is csak korlátozott 
ideig lenne elegendő az asztronauták számára az akár súlyosan megsérült személyzeti modulnak a 


saját létfenntartó rendszere, és mivel az asztronauták a szuborbitális repüléssel és az újabb 
landolással akár több száz kilométerre is kerülhetnének a Mars-bázistól, ezért egy ilyen esetben a 

gravitációs gyűrűnél várakozó és vészhelyzeti tartalékként szolgáló harmadik Mars-komp azonnal a 
lehető legközelebb landolna a bajba került asztronautáknál, majd az ATHLETE robotlábain odagurulna 
hozzájuk, biztosítva a harmadik Mars-kompba átszálló asztronauták számára a létfenntartást a 
mentés végrehajtásáig. 


Mivel a harmadik Mars-komp szintén rendelkezne radioizotópos termoelektromos generátorral, ami 
elegendő energiát tudna termelni a Mars-komp kommunikációs berendezései számára, és ami 
elegendő hőt tudna leadni a Mars-komp személyzeti moduljában lévő élettérnek az optimális 
hőmérsékleten való tartásához, a landolás során fel nem használt folyékony oxigénnel pedig az 
asztronauták oxigénellátása is szinte a végtelenségig biztosítható, így a három asztronauta bár 
szűkösen és kényelmetlenül, de akár hosszú ideig is biztonságos körülmények között tudna várakozni 
a harmadik Mars-komp személyzeti moduljában. 

SURVÉEYORS WANTED 


A mentőűrhajóként szolgáló harmadik Mars-komp összeszedésére több lehetőség is nyílna. 
Amennyiben egy ilyen baleset az elsőnek felszálló Mars-komppal történne, akkor a még mindig a 
Mars-bázisnál várakozó két másik asztronauta az egyik Mars felderítő járművel, és a rugalmas 
töltőkábellel ahhoz hozzácsatlakoztatásra kerülő nukleáris ellátómodullal odagurulna a landolás 
helyszínére, ahol az egyik erőforrás-elosztó csatlakozóján keresztül a Mars-kompot is 
hozzácsatlakoztatnák a nukleáris ellátómodulhoz, így annak folyamatos és bőséges energiaellátásával 
ez a három leszállóegység az ATHLETE robotlábaikon szépen lassan visszagurulhatna a Mars-bázishoz. 


Egy másik lehetőség a harmadik Mars-komp összeszedésére, ha hajtóanyag-kompok landolnak a 
harmadik Mars-komp közelében. Amennyiben az elsőnek felszálló Mars-komppal történne a baleset, 
akkor a másik Mars-komp számára teljesen feltöltésre került hajtóanyag-kompok a Mars-bázistól egy 
rövid szuborbitális repüléssel percek alatt oda tudnának érni a balesetet szenvedett asztronautákhoz, 
amennyiben pedig a másodiknak felszálló Mars-komppal történne a baleset, akkor a gravitációs 

gyűrűnél történő újratöltésüket követően az újrafelhasználható hajtóanyag-kompok távirányítással 


újra belesüllyednének a Mars légkörébe, és a baleset helyszínének a közelében landolnának. 


A Főnix-programban annyi folyékony hidrogén és folyékony oxigén rakéta-hajtóanyag kerülne a 
Mars-bázis kiépítésekor a nyolc hajtóanyag-komppal a Mars felszínére, amennyi három Mars- 
kompnak a felszállásához is bőven elegendő lenne, ráadásul a többi leszállóegységtől eltérően a 
hajtóanyag-kompok kerámia csempékből felépülő hővédőpajzsokkal rendelkeznének és ezáltal 
bármennyiszer újrafelhasználhatók lennénk, a gravitációs gyűrű szerkezetét alkotó kriogén 
tartályokban pedig a vészhelyzetekre és a visszaútra még rengeteg LOX/LH2 rakéta-hajtóanyag lenne 
tárolva, így szükség esetén a hajtóanyag-kompokkal pluszban is lehetne LOX/LH2 rakéta- 
hajtóanyagot a Mars felszínére lejuttatni. 


Azáltal, hogy a Mars-kompok alaphelyzetükben csak két asztronautát szállítanának, miközben 
négyfősre lennének tervezve, hogy a Mars-kompok felszállásához két teljesen feltöltött hajtóanyag- 
komp is elegendő lenne, miközben négy rögzítő csomóponttal rendelkeznének, és hogy a hajtóanyag- 
kompokkal már eleve a szükségesnél jóval több rakéta-hajtóanyag kerülne a Mars-bázishoz 
lejuttatásra, az asztronauták nagyon sokféle vészhelyzetre tudnának rugalmasan reagálni, biztosítva a 
visszajutásukat a gravitációs gyűrűhöz. 


Miután a Mars felszíni küldetés mindegyik asztronautája rendben megérkezett a gravitációs 
gyűrűhöz, az asztronauták felkészülnének a Földre való visszatérésre. Azonban mielőtt újra precízen 
beállítanák a gravitációs gyűrű súlypontját és újra beindítanák annak forgását, a Mars felszíni 
küldetésből kimaradt két asztronauta kőzetminták gyűjtése érdekében meglátogatná mindkét holdját 


a Marsnak. 


Mivel mind a Phobosnak, mind a Deimosnak elhanyagolható a saját gravitációja, ami miatt egy már 
ledobott másodlagos hővédőpajzsú Mars-komppal való landolás, és a holdak felszínén végrehajtott 
űrsétákkal való mintagyűjtés rendkívül körülményes lenne, mert folyamatosan fennállna a veszélye a 
felszínről való lesodródásnak, ezért az asztronauták a műszaki kiszolgáló űrhajóval közelítenék meg 
mindkét holdat, és a kőzetmintákat is a műszaki kiszolgáló űrhajó Canadarm robotkarjai segítségével 


gyűjtenék be. 


A gravitációs gyűrű forgásának az elindítását követően a geostacionárius pályát elhagyva az 
asztronauták hazaindulnának a viszonylagos védelmet nyújtó alacsony Föld körüli pálya felé. Míg a 
Marshoz tartó mélyűri utazás energiatakarékos pályán történne, spórolva a folyékony hidrogén és 
folyékony oxigén rakéta-hajtóanyaggal az esetleges mélyűri vagy Mars felszíni vészhelyzetekre, addig 
a hazaút során már szinte a teljes rendelkezésre álló rakéta-hajtóanyag készlet felhasználható lenne, 


akár a töredékére csökkentve az odafelé közel kilenc hónapig tartó utazást. 


Zárszó: Pillantás a jövőbe 


A Mars meghódítása alapvetően kétféle küldetésprofillal képzelhető el. Az egyszerűbbik a zászlós 
küldetés, aminél a legfontosabb cél az asztronauták felszínre érkezésének és egy zászló kitűzésének a 
közvetítése, szimbolikusan jelezve egy újabb bolygó meghódítását. Ehhez elég néhány 
feláldozhatónak tekintett asztronautát betuszkolni egy elégséges sugárzásvédelemmel és 
mesterséges gravitációval sem rendelkező űrhajóba, majd útnak indítani őket a Mars felszíne felé, 
remélve, hogy a hosszú küldetés alatt semmi nem jön közbe. A másik küldetésprofil a már sokkal 
komplexebb tudományos küldetés, aminél a Mars felszínére való érkezés csak egy újabb apró lépés a 
naprendszer titkainak a feltárásához, és az emberiségnek az űr felé való terjeszkedésének a 
beindításához. 


Ebben a dokumentumban ez utóbbira törekedtem, így bár a Főnix-program a Mars meghódításához 
kapcsolódik, a program esetleges megvalósíthatósága és sikeressége esetén is úgy hiszem, hogy az 
emberiség számára a következő nagyobb lépés nem egy állandó Mars-kolónia létrehozása lenne. 


176. Az Antarktisz tengeri és égi csodái (Kredit: NASA) 


Ugyanis a Mars egy hideg és mérgező sivatag, és ahogy az ingerszegény környezetű Antarktiszon se 
épültek metropoliszok, úgy az erőforrásokban szegény Mars sem jelent valós alternatívát a földi 
élettel szemben. Ráadásul, még ha lennének is olyanok, akik vállalnák a veszélyes marsi életet egy 
felszín alatti bunker jellegű kolóniában, teljesen kiszolgáltatva a Földről biztosított rendszeres 
utánpótlásoknak, az anyagi források ennek megvalósításához mindig hiányozni fognak. 


177. New Horizons űrszonda közeledik a Plútóhoz és legnagyobb holdjához, a Charonhoz (Művészi koncepció) (Kredit: NASA) 

Ugyanis a jövőbeni emberes űrkutatási programoknak a megvalósításához a szükséges finanszírozási 
forrást elsősorban az aszteroidabányászat jelenti, a ritkaföldfémektől a hélium-3-on át a platináig az 
értékes anyagoknak a kitermelése és azoknak a Földre való eljuttatása, aminek a kiszolgálásához 
pedig elsősorban egy mesterséges gravitációjú forgó űrállomásra lenne szükség. A Főnix-programban 
létrehozásra kerülő gravitációs gyűrű ehhez már alkalmas lenne, lehetővé téve a földközeli 


aszteroidákban lévő értékes fémeknek a kinyerését. 


Az így felpörgő technológiai fejlődés illetve az űriparon keresztül a tudományos célú űrkutatásba 
bevonzható bőséges anyagi források pedig megvalósíthatóvá tehetik egy újabb nagy lépés 


2. 


megtételét, egy állandó űrállomás létrehozását a Mars és a Jupiter között elhelyezkedő 


kisbolygóövben lévő Ceres törpebolygónál. 


Amennyiben a Ceres törpebolygó Occator-kráterében a felszín alatt a sós víz folyékony állapotban 
van, a kráterbe befúrva könnyen kitermelhető lenne a Ceres vízkészlete, lévén nem kellenének 
nukleáris erőművek a folyamatos hőtermeléshez és a felszín alatti vízjég megolvasztásához, a 
kitermelt vízmennyiség pedig a Ceres elhanyagolható gravitációjának köszönhetően egyszerűen 


EZ 


feljuttatható lenne egy a törpebolygó körül keringő űrállomásra. Mivel a Ceres ezáltal korlátlan és 
könnyen hozzáférhető vízforrást jelente, így ennek a Ceres körül keringő űrállomásnak a lakógyűrűje 
már az akár egy kilométeres átmérőt is elérhetné, ami a lassú forgásával a földi gravitációt is képes 
lenne szimulálni anélkül, hogy a Coriolis-erő hatására fellépő állandó érzékszervi zavar akadályozná 


az asztronautákat a hétköznapjaikban. 


Ennek a rendkívüli méretekkel rendelkező mélyűri űrállomásnak a lakógyűrűjét ötven méter 
átmérőjű felfújható űrállomásmoduloknak az egymáshoz való csatlakoztatásával lehetne létrehozni. 
Ezeknek a felfújható űrállomásmoduloknak a közepén helyezkednének el az űrállomás 
lakógyűrűjének a gerincét adó néhány méter széles folyosók, amik egy teljesen körbeérő, nyomás 
alatt lévő és hőszigetelt életteret adnának ki. 


A felfújható űrállomásmodulok külső burkolata és a nyomás alatt lévő belső folyosók közötti teret 
pedig a Ceres törpebolygóról felhordott sós vízzel lehetne feltölteni, aminek a szállítása a Ceres 
minimális gravitációjának köszönhetően egyszerűen megoldható lenne akár kompokkal, akár egy 


űrlift segítségével. 


A felfújható űrállomásmodulokban így tárolt sós víznek a megfagyásával egy olyan szilárd struktúra 
jöhetne létre, amelyen belül tetszés szerint lehetne bármit elhelyezni pusztán a szükséges helynek a 
jégben való kiásásával. Ezáltal, ha például egy újabb hálóhelyiséget kell létrehozni, akkor a minden 
belső folyosóhoz hozzátartozó oldalirányba nyíló nyomásbiztos ajtók egyikénél csak ki kellene ásni a 
hálóhelyiség méreteinek megfelelő területet, az eredetileg összehajtogatott burkolatú hálóhelyiség- 
modult az így létrejövő üregbe behelyezni, majd azt a nyomásbiztos ajtóra rácsatlakoztatva a 
hálóhelyiség-modult felfújni és tetszés szerint berendezni. 


Ez a Ceres törpebolygónál létrehozható állandó űrállomás a korlátlan vízutánpótlásnak köszönhetően 
már elég nagy kapacitásúra és sok tekintetben önfenntartóvá lenne tervezhető ahhoz, hogy több 
tucat vagy akár több száz asztronauta számára jelenthesse az otthont éveken keresztül, és mivel a víz 
ideális sugárzáselnyelő anyag, így ennek a forgó űrállomásnak a kozmikus sugárzás illetve a 
napkitörések elleni védelme is biztosított lehetne. 

180. Ceres - JPL Jövőképek plakát (Művészi koncepció) (Kredit: NASA) 

A korlátlan vízkészlettel rendelkezésre álló kifogyhatatlan folyékony hidrogén és folyékony oxigén 
rakéta-hajtóanyag utánpótlásnak a segítségével számtalan robotküldetés lenne indítható a Jupiter 
Europa holdjától a Szaturnusz Titan holdjáig a naprendszer minden fontosabb pontjára, miközben az 


Fő 


űrállomás elsősorban aszteroidabányászati központként szolgálhatna, lévén a Főnix-program 
gravitációs gyűrűjéhez hasonlóan ez az űrállomás is egyszersmind egy mélyűri űrhajó is lenne, 
lehetővé téve a Psyche-hez hasonló fémes anyagú kisbolygóknak a kisbolygóövben való felkeresését. 


De bármilyen álmok és lehetőségek mentén is alakul majd az emberes űrkutatás jövője, egy dolog 
biztos. 


Nincs határ. 


